ধাৰাবাহিক উপন্যাসঃএকাঁজলী বিৰহ ০১ -বিটুমনি ভূঞা কোছ\nতগৰে দাপোন খনৰ আগত ঠিয় দিলে।পূৰ্ণিমা জোনটোৰ দৰে তাইৰ গোল আৰু উজ্বল মুখখন দাপোনত ভাঁহি আহিল।ভাঁহি উঠিল তাইৰ টনা-টনা মৰম লগা চকুহাল ,ধেনুভিৰীয়া ভ্ৰূযুগল, তিলফুলৰ দৰে নাকটো,আৰু এযোৰ পূৰঠ ৰঙচুৱা ওঁঠ ।\nদাপোনত ভাঁহি উঠিল এখনি তেজে ফুটো-ফুটো কৰা লাৱনি মুখ।তাইৰ মূৰৰ পৰা ওৰনিখন পেলাই দিলে।ধক-ধককৈ বগা কাপোৰযোৰ ঠিক কৰি এটা বিষাদৰ হুমুনিয়াহ এৰিলে।\nউকা কপাল খনত আঁকি লোৱা সুমথিৰাৰ দৰে ৰঙা সেন্দুৰৰ ফোঁটটোৱে তাইৰ ৰূপ দুগুণেই চৰাইছিল।তাইৰ সেই ৰঙা সেন্দুৰৰ ফোঁটটো লৈ নিজকে বাৰে বাৰে চাইছিল।নিজকে নিজে তাই কৈ উঠিছিল, আহ, মোক বৰ ধুনীয়া লাগিছে।"কিন্তু তাইৰ সেই আনন্দৰ উত্তাল জোঁৱাৰত বেছি দিন ডুবি থাকিব নোৱাৰিলে।অতি কম দিনতে বাঁৰী হ'ল তাই।মাৰ যোৱা বেলিৰ বৰণৰ ফোঁটটো অকালতেই মচ খাই গ'ল।\nদাপোন খনত নিজৰ উকা কপাল খন চাই উকা সেওঁতাটো দেখি তাই হুকহুকাই কান্দি দিছিল।নিজৰ মুখখন তাই কাতিমহীয়া সন্ধিয়া এটাত চাঁকি এগছি নজলোঁৱাকৈ পেলাই থোৱা নতুনকৈ লিপা তুলসী ভেটিটো দৰে লাগিল।\n"স্বামীৰ " অৰ্থ তাই বুজি নেপালে।কিমান দিননো মানুহ জনৰ লগত থাকিব লৈ পালে।যিমান দিন তাই মানুহ জনৰ লগত থাকিল, তাইৰ বাবে সেয়া প্ৰকাশ কৰিব নোৱাৰা এক যান্ত্ৰনা আছিল।স্বামীৰ স্মৃতিৰ বুলিবলৈ তাই অন্তৰত একো নাই। এৰা তাই বয়সনো কিমান ১৭ বছৰ চলিছেহে?\nবোৱাৰী এইফালে আহা।\nশাহুয়েকৰ মাতত তাই চক খাই উঠিল ,লৰালৰিকৈ ওৰনিখন টানি শাহুয়েকৰ ওচৰত উপস্থিত হ'ল।\nবোৱাৰী স্বামী হেৰুৱা তিৰোতাই হাঁহি মাতি চঞ্চল হ'ব নাপায়।বগা সাজযোৰত যাতে ৰং নালাগে সাৱধান হৈ থাকিবা।ভৰিত চেণ্ডেল পিন্ধি নাথাকিবা।ঘৰৰ ভিতৰ পৰা বাহিৰলৈ ওলাই অহা যোৱা কৰি নাথাকিবা।পুৰুষৰ আগত দেখা দিবলৈ চেষ্টা নকৰিবা।সমাজে বান্ধি দিয়া সংস্কাৰ বোৰ মানি চলিবা।যোৱা তোমাৰ ৰুমতেই তুমি ৰান্ধি খাবলৈ সকলো যোগাৰ কৰি দিবলৈ ৰাম ভাইক কৈছোঁ।তুমি কেতিয়াও মাছ মাংস খাব নোৱাৰিবা। তেতিয়াহে স্বামীৰ আত্মাই শান্তি পাব।মোৰ বাপুৰ আত্মাই শান্তি পাওঁক, মই তাকেই বিচাৰোঁ।\nকথাকেইষাৰ শুনি তাই শিল পৰা কপৌ দৰে থৰ লাগিল।যি জন মানুহে তাইৰ বাবে এক বিন্দু চিন্তা কৰিবলৈ সময় নহ'ল।সেই মানুহ জনৰ মৃত্যুৰ পিছত তেওঁৰ আত্মাৰ শান্তিৰ বাবে তাই সমাজৰ সংস্কাৰ বোৰ মানি তিলতিলকৈ জীয়াই থাকিব লাগিব।\nতাই দৌৰি গৈ নিজৰ ৰুমত সোমাই হুকহুকাই কান্দিবলৈ ধৰিলে।১৭ বছৰীয়া তগৰৰ জীৱনত আজি সমাজৰ সংস্কাৰ বোৰে নিৰন্তৰে অহা যোৱা কৰিছে।\nবাহিৰত ওচৰৰ ৰমেন খুড়া লৰা ৰণে বৰমা বৰমা বুলি চিঞৰি আছে।শাহুআই নাই নেকি? তাই মনটো উচপিচাবলৈ ধৰিলে।\nৰনে বৰমা বৰমা মাতি মাতি ঘৰটো চালাথ কৰি বৰমাকক নেপায়, তগৰৰ ৰুমলৈ ভুমুকিয়াই চালে।\nনিয়ৰৰ টোপালত সজীৱ হৈ থকা এটি লেৰেলি যোৱা তগৰৰ পাহি, কিয় বাৰু মনমাৰি বহি আছা।\nকবিতা কবিতা লগা তাৰ কথাবোৰ শুনি তাই বৰ ভাল পায়।\nতুমি এনকৈ থাকিলে , সি ৰৈ গ'ল।\nতুমি যোৱা ইয়াৰ পৰা শাহুআই দেখিবলৈ পালে সৰ্বনাশ হ'ব।\nহবলৈ দিয়া তোমাৰ জীৱনত আছে কি?জীয়াই থাকিবলৈ শিকা বৌ।তুমি ঘৰলৈ উভতি যোৱা।কেইদিনমানৰ সম্পৰ্ক এটাৰ বাবে নিজকে তিল-তিলকৈ শেষ কৰি নেপেলাবা।\nৰনৰ আগত বহু কথা ক’বলৈ মন গ'ল তাই ।কিন্তু তাই জীয়াই থকা সমাজখনৰ সংস্কাৰে তাইক সেই অনুমতি নিদিয়ে।\nক’ৰবাৰ পৰা শাহুআই আহি ওলালহি।তাই শিলপৰা কপৌৰ দৰে থকথককৈ কপিবলৈ ল'লে।


“অব্যক্ত বেদনা” (নিৰ্মালী বৰঠাকুৰ) - সাহিত্য ডট অৰ্গ\nনিজৰা পাৰৰ দুখন গাঁও। প্ৰায়বোৰ মানুহেই শিক্ষিত। কিন্তু চাকৰি কৰা মানুহ সীমিত। কিছুমানে খেতি-বাতি কৰিছে আৰু কিছুমানে দোকান-পোহাৰ ইত্যাদি ব্যৱসায়। ৰীমাহঁতৰ দেউতাক এজন শিক্ষক। তিনিটা সন্তানক কষ্টোপাৰ্জিত ধনেৰে পঢ়ুৱাই উচ্চ শিক্ষিত কৰিলে। ককায়েক যতিনে টিউচন কৰে আৰু ভায়েক ৰুবুল ঘৰতে আছে, তাৰ MA কৰাৰ ইচ্ছা। ৰীমাই দেউতাকৰ স্কুলতে খাটি আছে কিন্তু চাকৰিটো স্থায়ী হোৱা নাই। ইখন গাঁৱৰ শিক্ষিত যুৱক তৰুণে MSc কৰি আহিলে কিন্তু তাৰো চাকৰি নাই। সেই কাৰণে ঘৰতে coaching এটা খুলি লৈছে। তাৰ পঢ়ুৱাটো ভাল। সেয়েহে বহুত দুৰৰ পৰা ভালেসংখ্যক ল’ৰা- ছোৱালী তাত পঢ়িবলৈ আহে। তথাপিও তাৰ এইবোৰত একেবাৰে মন নাই। তৰুণ আৰু ৰীমা সমনীয়া। সেইসূত্ৰে দুয়োটাৰ মাজত ভাল সম্বন্ধ। তৰুণে জোৰ কৰিয়েই তাইকো Coaching ত সুমুৱাই ল’লে। কেইদিনমানৰ ভিতৰতে সিহঁতৰ\nCoachingৰ নাম সকলোৰে মুখে মুখে হ’ল। সেইবাৰ ল’ৰা-ছোৱালী বোৰে মেট্ৰিকত বহুত ভাল ফলাফল দেখুৱাবলৈ সক্ষম হৈছিল। তাকে দেখি ৰীমাৰ ককায়েকেও join কৰিলেহি। ৰীমাহঁতৰ ঘৰখনলৈ অলপ সকাহ আহিল। ভায়েকক MA কৰিবলৈ পঠালে। ৰীমাইও B Ed ত নাম লগাই ল’লে।\nB Ed ৰ class লৈ যাব লগা হোৱাত ৰীমাহঁতে পঢ়ুৱাৰ সময়বোৰ ভগাই লব লগা হ’ল। আগবেলা পঢ়ুৱাৰ দ্বায়িত্ব ৰীমাৰ আৰু পিচবেলা পঢ়ুৱাৰ দ্বায়িত্ব তৰুণ আৰু যতিনৰ। ইফালে ৰীমা আৰু তৰুণৰ হলি-গলি দেখি গাৱঁত বু বু-বা বা আৰম্ভ হবলৈ ধৰিলে। ব্যস্ততাৰ মাজত সিহঁতৰ সম্বন্ধ যে ইমান ওচৰ চাপিছিল ৰীমাহঁতে গমকে পোৱা নাছিল। অৱশেষত যেনিবা দুয়োটাই প্ৰেমক স্বীকৃতি দিলে। কেইদিনমানৰ ভিতৰতে ৰীমাৰ ককায়েক যতিনৰ বিয়া হৈ গ’ল, সিহঁতৰ গাৱঁৰে কমলাৰ লগত।কমলাই মেট্ৰিকলৈকেহে পঢ়া কিন্তু ঘৰখন সোনকালেই নিজৰ কৰি ল’ব পাৰিলে। মাক নোহোৱা ঘৰখনত ৰীমাইও অলপ আজৰি পালে।ঘড়ীৰ কাটাৰ দৰে সিহঁতৰ সময়বোৰো আগবাঢ়িল। ৰীমাই লক্ষ্য কৰিলে তৰুণৰ মনৰ অস্থিৰতা বাঢ়ি গৈছে। তাৰ শিক্ষকতা কৰাটো ভাল নলগা হৈ আহিছিল। তাক সুধিলে কয়—সিহেঁনো বেলেগ কিবা এটা কৰিব, কিন্তু কি কৰিব সি নাজানে ! তৰুণৰ কথা-কামবোৰ চাই ৰীমাই Coaching ৰ কাৰণে বেলেগ এগৰাকী শিক্ষকৰ ব্যৱস্থা কৰিলে—–সিহঁতৰ গাৱঁৰে শিক্ষিতা যুৱতী ধৰিত্ৰী।সময়বোৰ গৈ আছিল—– ৰীমাই B Ed পৰীক্ষাত উৰ্ত্তীৰ্ণ হ’ল আৰু দেউতাকৰ স্কুলৰ চাকৰীটো স্থায়ী হোৱাৰ পথ প্ৰশস্ত হ’ল। সকলো কথা চিন্তা কৰি এদিন ৰীমাৰ দেউতাকে দেউতাক নোহোৱা ল’ৰা তৰুণৰ আগত সিহঁতৰ বিয়াৰ কথা উলিয়ালে। ৰীমাৰ দেউতাক তৰুণৰো শিক্ষাগুৰু আছিল, সেইকাৰনে একে উশাহে না কব নোৱাৰি মাকৰ লগত আলোচনা কৰিবলৈ ক’লে। তৰুণে ৰীমাক পচন্দ কৰে,মানে ভাল পায় কিন্তু বিয়াৰ বান্ধোনত সোমাব বিচৰা নাই। কাৰণ ৰীমাই জনা মতে সি কিবা বেলেগ এটা কাম আগতে কৰিব ,তাৰ পিচতহে বিয়া পাতিব। অৱশেষত সি মাকৰ মুখলে চাই বিয়াত মত দিলে। সোনকালেই সিহঁতৰ বিয়াখন হৈ গ’ল। কিন্তু তৰুণ সলনি নহ’ল। ৰীমাই বিয়াৰ পিচৰ পৰা তৰুণক বেছি চিন্তিতহে দেখিবলৈ পালে। Coaching লৈ নোযোৱা হ’ল। মাজে মাজে টাউনলৈ যাওঁ বুলি যায় আৰু এদিন বা দুদিন থাকি গুছি আহে। কেতিয়াবা ৰীমাৰ এনেভাৱ হয়—তাই কিবা ভূল কৰিলে নেকি তৰুণৰ লগত বিয়াত বহি। আকৌ নিজক বুজাই চম্ভালি লয়।\nৰীমাই Coaching ত থকা তৰুণৰ কামখিনিও চকু দিব লগা হ’ল। ইফালে স্কুলৰ চাকৰীটো স্থায়ী হোৱা বাবে দ্বায়িত্বও বাহিল। তৰুণৰ মাকে তাইক বহুতখিনি সহায় কৰি দিয়ে। ঘৰখনত কামবোৰ দুয়োজনীৰ মাজত ভাগ কৰি ল’লে। পুৱাৰ কামবোৰ ৰীমাই কৰে আৰু পিছবেলাৰ কামবোৰ শাহুৱেকে কৰে কাৰণ, ৰীমাই স্কুলৰ পৰা আহি Coaching ৰ ক্লাছবোৰো কৰিব লাগে। ৰীমাক দেখি গাৱঁৰ সকলোৱে এবাৰলৈও কয়—এটাৰ ঘৰ-সংসাৰৰ চিন্তা নাই আৰু লোকৰ ঘৰৰ এজনীয়ে স্কুল,কছিং আনকি শাহুৱেকৰ দ্বায়িত্বও ভালকৈ সামৰিব পাৰিছে। তাৰুণৰ চিন্তাই ৰীমাক বাৰুকৈয়ে চিন্তিত কৰিবলৈ ধৰিলে। তৰুণ ক’লৈ যায়, কি কৰে তাই একো নাজানে।সুধিলে কয়—সি হেনো এটা ভাল চাকৰীৰ সন্ধানত আছে।\nচাওঁতে চাওঁতে এবছৰ হ’ল। এদিন ৰীমাই গৰ্ভ গধুৰ হোৱাৰ কথা গম পালে। তাইৰ আনন্দৰ পাৰ নোহোৱা হ’ল। সিহঁতৰ প্ৰেমৰ সাক্ষীয়ে যে তাইৰ গৰ্ভ শুৱনি কৰিলেহি সেই কথা তৰুণক জনাবলৈ ৰীমা ব্যাকুল হৈ পৰিল কিন্তু তৰুণ যে আজি এসপ্তাহেই হ’ল টাউনলৈ যোৱাৰ,আজিও ঘুৰি অহা নাই! যোৱাৰ সময় ৰীমাই কৈছিল,তাইৰ গা-নোধোৱাৰ কথা মানে দিন বঢ়াৰ কথা কিন্তু সি গুৰুত্বই নিদিলে, মাথো ক’লে—“দেৰি হ’লে চিন্তা নকৰিবা,মন বেয়া কৰি নথাকিবা, মাৰ লগতে নিজৰ প্ৰতিও যতন ল’বা।” মাহ বাগৰিল, তৰুণৰ কোনো খবৰ নাহিল।ৰীমাৰ শৰীৰত সন্তানৰ স্থিতি সকলোৱে ধৰিব পাৰিলে। প্ৰথম অৱস্থাত সন্তানটো কাৰ বুলি প্ৰশ্নও উঠিছিল কিন্তু শাহু-বোৱাৰীৰ সম্বন্ধ দেখি সকলোৰে মাত হৰিল। লাহে লাহে সেই দিনটো আহিল পঞ্চামৃত খোৱাৰ। এক হুলস্থুলীয়া পৰিবেশৰ মাজত কামটো সম্পন্ন হ’ল কিন্তু ৰীমাই তৰুণক লৈ কৰা প্ৰশ্নবোৰৰ উত্তৰ দিয়াত অপাৰগতা প্ৰকাশ কৰিলে। সেইদিনা তাইৰ মনৰ ভিতৰখনে কান্দি উঠিল। শাহুৱেকে তাইৰ মনৰ অৱস্থা বুজি পাই বহুত বুজালে—-“আই অ’ এতিয়া তুমিয়েই মোৰ সকলো,ধৈৰ্য্য ধৰা,ভগৱানৰ ওপৰত ভৰষা ৰাখা, সকলো এদিন ঠিক হৈ যাব।”তাই শাহুৱেকৰ কোলাত মুৰ থৈ বহুত কান্দিলে। আজন্ম সন্তানটোৰ কথা চিন্তা কৰি নিজকে শান্ত কৰিলে। গোটেই দিনটোৰ ভাগৰত দুয়োজনী অৱশ হৈ পৰিছিল। দুয়োজনীয়ে সোনকালে ভাত খাই বিচনা ল’লে। তেনেতে দুৱাৰত টোকৰ পৰাত শাহু-বোৱাৰী দুয়োজনীয়ে উধাতু খাই আহিল দুৱাৰৰ ওচৰলৈ কিজানি তৰুণ আহিছে ! কিন্তু তৰুণৰ চিঠি এখন দি মুখ বন্ধা ল’ৰাটো গুছি গ’ল। ৰীমাই একো সুধিবলৈকে সুবিধা নাপালে। সি আন্ধাৰত বিলিন হৈ গ’ল।বাৰু যি কে নহওক ,তৰুণৰ চিঠি পাই মনৰ স্ফুৰ্টিতে শাহুৱেকক সাৱতি ধৰিলে। তৰুণ জীয়াই আছে! এন্‌ভলপটো খুলি চাই এখন চিঠি আৰু অলপ টকা পালে। চিঠিখনত লিখিছে——\nমৰম আৰু শুভেচ্ছা ল’বা। মই যাব পৰা নাই।নতুন কাম। আশা কৰিলো তুমি মোক মাফ কৰি দিবা। মই তোমালোকৰ খবৰ বোৰ পাই আছো। তোমাৰ ভাল খবৰটো পাই মই অত্যন্ত সুখি।নিজৰ লগতে মাৰ প্ৰতিও চকু দিবা। বহুত বহুত মৰমেৰে-\nচিঠিখন পঢ়ি ৰীমা কন্দোনত ভাগি পৰিল।সকলো কথা জানে অথচ ঘৰলৈ অহা নাই।গোটেই ৰাতি ৰীমাই শুব নোৱাৰিলে।পিচদিনা তাইৰ ঘৰৰ পৰা ওলাবলৈ সাহ নহ’ল। দিনৰ দিনটো তৰুণৰ কথাকে চিন্তা কৰি পাৰ কৰিলে। অৱশেষত তাই সিদ্ধান্ত কৰি পেলালে—–“যি জন মানুহে তাইক এনেকুৱা অৱস্থাত এৰি ,ৰুগীয়া মাকক নাচাই আতঁৰি আছে—তেওঁৰ বিষয়ে চিন্তা কৰি থাকিবৰ কোনো প্ৰয়োজন নাই। নিজৰ আৰু সন্তানটোৰ কথাহে চিন্তাৰ প্ৰয়োজন। আকৌ ৰীমা সুস্থিৰ হৈ ল’লে। দৈনন্দিন কামবোৰ কৰি যাবলৈ ধৰিলে।লাহে লাহে ৰীমাৰ প্ৰসৱৰ দিনো চমু চাপি আহিল, সেইকাৰণে ৰীমাই schoolআৰু Coaching ৰ পৰা চুটি লৈ ঘৰতে থাকি আৰাম কৰিবলৈ ল’লে। সেইদিনা ৰীমাই ঘৰৰ আগফালে বৰাণ্ডাতে বহি পুৱাৰ বাতৰিখন চাই আছিল,হঠাতে তাইৰ চকু পৰিল এখন ফটোৰ ওপৰত, এইয়া কি!! এইখন দেখোন তৰুণৰ ফটো। তলত লিখা আছে—-“ ২৬ জানুৱাৰিৰ মহানগৰীৰ বোমা বিস্ফোৰণৰ মূল অভিযুক্ত তৰুণ বৰাক চিনাক্ত কৰিব পাৰিলে বা সম্ভেদ দিলে ১০ হাজাৰ টকাৰ পুৰস্কাৰ দিয়া হ’ব।” তাৰমানে তাৰমানে তৰুণ আজি ——!!! ৰীমাৰ সৰ্ব শৰীৰ কপিবলৈ ধৰিলে। উশাহ-নিশাহ বন্ধ হোৱাৰ উপক্ৰম হ’ল। তাই বাতৰি কাকত খন চিৰা-চিৰ কৈ ফালি পেলালে ,যদি শাহুৱেকে দেখা পাই!! ৰীমাৰ অৱস্থা দেখি শাহুৱেকে বাৰেপতি কি হৈছে সুধিলে কিন্তু ৰীমাই একো ক’ব নোৱাৰিলে। তাই অত্যন্ত প্ৰসৱ বেদনাহে অনুভৱ কৰিলে। দিনটো থাকি সন্ধিয়ালৈ ৰীমাই এজনী কন্যা সন্তানৰ মাক হ’ল। ঘৰ খনত এটি আনন্দৰ পৰিবেশে বিৰাজ কৰিলে। কিন্তু ৰীমাই সকলো পাইও সকলো হেৰুওৱাৰ দুখত বোবা হৈ ৰ’ল।\nপিচদিনা ৰীমাহঁতৰ গাওঁখন পুলিছে ঘেৰি,ঘৰে ঘৰে তলাচি আৰম্ভ কৰি দিলে। শাহুৱেকৰ পৰা গম পাই ৰীমাই বেৰত ধৰি ধৰি বাহিৰলৈ ওলাই আহিল।বাটেদি যোৱা সকলো মানুহে সিহঁতৰ ঘৰলৈ উৎসুকতাৰে চাই যোৱা দেখি ৰীমাৰ বুজিবলৈ বাকী নাথাকিল। কিন্তু সিহঁতক একো সুধিবলৈ সাহ নকৰিলে। ৰীমাই আৰু নিজকে বান্ধি ৰাখিব নোৱাৰিলে, আনৰ মুখেৰে গম পোৱাৰ আগতেই শাহুৱেকক সকলো কথা কৈ দিলে। সকলো শুনি শাহুৱেকে দুৱাৰৰ পোলাটোত ধৰিহে কথমপি ৰ’ল। ৰীমাই শাহুৱেকৰ অৱস্থা দেখি ৰুগীয়া শাহুৱেককে চাব নে নিজকে চাব একো ধৰিবই নোৱাৰিলে। এনেতে তৰুণে ঘামি-জামি আহি ঘৰ সোমালেহি।মাকৰ ভৰিতে পৰি কন্দিবলৈ ধৰিলে —-“মোৰ বহুত ভূল হৈ গ’ল,মই ভূল পথত গৈছিলো,মোৰ বচাৰ কোনো উপাই নাই। মোক মাফ কৰি দে !!!”ৰীমাৰ ওচৰতো ক্ষমা খুজিলে। এবাৰ ছোৱালীজনীক চোৱাৰ হেঁপাহ কৰিছিল কিন্তু শাহুৱেকে নিদিলে। “মোৰ এজনীয়েই ছোৱালী—-তাই হ’ল ৰীমা ,তই মোৰ কোনো নহৱ”— বুলি তৰুণক দুৱাৰ খুলি বাহিৰলৈ উলিয়াই দুৱাৰ বন্ধ কৰি দিলে। শাহুৱেকৰ ৰূপ দেখি ৰীমা তবধ মানিলে,মুখৰ মাত হৰিল। কিছুসময়ৰ পিচত বাহিৰত বন্দুকৰ গুলিৰ শব্দ শুনা পোৱা গ’ল। গাৱঁৰ মানুহৰ হুলস্থুলত গাৱঁৰ পৰিবেশ কপি উঠিল। ৰীমা আৰু ভিতৰত সোমাই থাকিব নোৱাৰিলে ,দুৱাৰ খুলি বাহিৰলৈ ওলাই আহিল। বাহিৰৰ চোতালত তৰুণৰ নিথৰ দেহ পৰি থকা দেখি ৰীমাই “ত ৰু ণ—–” বুলি চিঞৰি তৰুণৰ ওচৰ পাই কান্দিবলৈ ধৰিলে। মাক বাহিৰলৈ ওলাই আহিল হয় কিন্তু নিবাক হৈ ৰ’ল।“নিজৰেই ল’ৰা জীয়াই থাকোতে যি কৰিলে ,কৰিলে—এতিয়া মৰাৰ পিচত খং লৈ থাকিলে কি হব ,সিটো ঘূৰি নাহে !!!!—–মানুহবোৰৰ কথাতহে শাহুৱেকৰ হুচ্ ঘূৰি আহিল আৰু পুতেকক সাৱতি ধৰি কান্দিবলৈ ধৰিলে। ৰীমাই কি কৰিব তৰ্কিবই নোৱাৰিলে। নিজকে উচ্চ শিক্ষাৰে শিক্ষিত সচেতন মহিলা বুলি ভাবিব নে এজনী সন্ত্ৰাসবাদীৰ বিধবা পত্নী বুলি ভাবিব—-এইটো তাইৰ জীৱনৰ কাৰণে এটা প্ৰশ্ন হৈ ৰ’ল।\n← জাৰজ (লাকি আহমেদ)\nলীলা গগৈ (বিভা বড়ো) →


তথ্য প্ৰযুক্তি সাক্ষৰতা — Vikaspedia\nGPS কি আৰু ই কেনেদৰে কাম কৰে? ? Wi Fi কি? আৰু ইয়াৰ ক্ৰমবিকাশ\nGPS কি আৰু ই কেনেদৰে কাম কৰে? ? WiFi কি? আৰু ইয়াৰ ক্ৰমবিকাশৰ বিষয়ে লিখা হৈছে\nISCII , ইউনিক’ড আৰু Bengali Sript\nঅনলাইন অসমীয়া অভিধান\nআখৰ আৰু ভাৰতীয় আঞ্চলিক ভাষা\nএই শিতানত আখৰ আৰু ভাৰতীয় আঞ্চলিক ভাষাৰ বিষয়ে জানিব পাৰিব।\nইউনিক’ড: বিশ্বাস আৰু সংশয়ৰ প্ৰকাশ\nএক্সপ’ৰ্ট-ইম্প’ৰ্ট মেনেজমেন্টৰ কেৰিয়াৰ :\nএক্সপ’ৰ্ট-ইম্প’ৰ্ট মেনেজমেন্টৰ কেৰিয়াৰৰ বিষয়ে লিখা হৈছে ।\nএণ্ড্ৰইড এপ্ বিকাশৰ প্ৰথম প্ৰয়াস : “সুষম” –\nসুষম কোনো ইউনিক’ডত অসমীয়া লেখা সঁজুলি নহয়। সুষম জৰিয়তে ইউনিক’ডত অসমীয়া লিখিব পৰা নাযায়৷ সুষম হৈছে এটা সঁজুলি যাৰ জৰিয়তে অসমীয়া ইউনিক’ডত লিখা লিখনী সমূহত থকা বিভিন্ন খেলি-মেলি বিলাক আতৰ কৰি লিখনী বিলাকক এটা সুষম অৱস্থালৈ নিব পৰা এটা সঁজুলি৷ সাধাৰণতে আমি ব্যৱহাৰ কৰি থকা অসমীয়া লিখন সঁজুলি সমূহে প্ৰত্যেকে ভিন্ন-ভিন্ন প্ৰক্ৰিয়াৰে কাম কৰে আৰু এই বিভিন্ন সঁজুলি বিলাকৰ নিজৰ-নিজৰ বেলেগ-বেলেগ বৈশিষ্টৰ কাৰণে অসমীয়া লিখনী বিলাকত বিভিন্ন (লিখকৰ অলক্ষিতে) খেলি মেলি ৰৈ যায়৷ এনেধৰণৰ খেলি-মেলি বিলাকৰ কাৰণে অসমীয়া লিখনি সমূহ ভাগ-ভাগ হৈ পৰিছে৷\nতথ্য প্ৰযুক্তি খণ্ডৰ লগত জড়িত থকাৰ বাবে এই শব্দটোৰ লগত আমাৰ এক ওতঃপ্ৰোত সম্পৰ্ক গঢ়ি উঠিছে। বেছিভাগ উপভোক্তাৰে অভিযোগসমূহৰ ভিতৰত বিশেষকৈ ভাইৰাছৰ কাৰণে সৃষ্টি হোৱা অসুবিধায়েই প্ৰায় ষাঠি শতাংশ হয়। আমাৰ ভাৱ হয়, কম্পিউটাৰ ভাইৰাছৰ বিৰুদ্ধে ল’ব লগা সাধাৰণ নিৰাপত্তা খিনি ল’লেই এই সমস্যাৰপৰা মুক্তি পাব পাৰি। কিন্তু তাৰ আগতে কম্পিউটাৰত সন্ত্ৰাসৰ সৃষ্টি কৰা এই ভাইৰাছটোনো আচলতে কি বস্তু তাকে জানি লওঁ আহক।\nকম্পিউটাৰত ভাইৰাছ আক্ৰমণ আৰু ইয়াৰ সুৰক্ষা:\nকম্পিউটাৰত ভাইৰাছ আক্ৰমণ আৰু ইয়াৰ সুৰক্ষাৰ বিষয়ে লিখা হৈছে\nকৃত্ৰিম বুদ্ধিমত্তা আৰু মানুহৰ ভৱিষ্যত\nকৃত্ৰিম বুদ্ধিমত্তাৰ বিষয়ে বিশেষ আলোচনা\nগুৱাহাটী চিকিৎসা মহাবিদ্যালয়ত স্প’ৰ্টছ মেডিচিনৰ পাঠ্যক্ৰম :\nগুৱাহাটী চিকিৎসা মহাবিদ্যালয়ত স্প’ৰ্টছ মেডিচিনৰ পাঠ্যক্ৰমৰ বিষয়ে লিখা হৈছে\nচাইবাৰ অপৰাধৰ বিষয়ে লিখা হৈছে\nচাইবাৰ ছিকিউৰিটীৰ বিষয়ে লিখা হৈছে\nজৈৱ-প্ৰযুক্তিবিদ্যাৰ বিষয়ে লিখা হৈছে ।\nদেশক ভৱিষ্যতৰ বাবে তৈয়াৰ কৰা। ২) কাম কৰা পদ্ধতি সলনি কৰা\nডিজিটেল ইণ্ডিয়াঃ বহু প্ৰত্যাশা অলপ সংশয়\nডিজিটেল ইণ্ডিয়াঃ বহু প্ৰত্যাশা অলপ সংশয় ৰ বিষয়ে লিখা হৈছে\nএই শিতানত মুক্ত উৎস সমল সামগ্ৰী, আখৰ আৰু ভাৰতীয় আঞ্চলিক ভাষা, অনলাইন অভিধান, কম্পিউটাৰ ব্যৱহাৰত সঘনাই সোধা প্ৰশ্ন ইত্যাদি বিষয়সমূহ আলোচনা কৰা হৈছে।\nভাষা সংযোগৰ বাহক। বৰ্তমান পৃথিৱীৰ সংযোগ-ক্ষেত্ৰখনত ইণ্টাৰনেট দ্ৰুত উন্নতি লাভ কৰা এক প্ৰামাণ্য সংযোগ মাধ্যম। অসমীয়া ভাষায়ো আধুনিক এই সংযোগ মাধ্যমক আঁকোৱালি লৈ আগবাঢ়িব লাগিব। ইউনিক’ড ব্যৱস্থাৰে প্ৰায়বোৰ ভাষাতে কম্পিউটাৰ বা যিকোনো ইলেকট্ৰনিক মাধ্যমত লিখা-মেলা আৰু তথ্য-পাতি সংৰক্ষণ কৰা সম্ভৱ হৈ পৰিছে। ইউনিক’ড প্ৰায় সকলোবিলাক আধুনিক ‘অপাৰেটিং ছিষ্টেম’ত (OS) অন্তৰ্ভুক্ত হৈছে আৰু ভবিষ্যতে ভাষা-প্ৰযুক্তিৰ ক্ষেত্ৰখনত গুৰুত্বপূৰ্ণ ভূমিকা ল’ব। ইউনিক’ড পদ্ধতিয়ে ভাৰতৰ বিভিন্ন ভাষাৰ লগতে অসমীয়া ভাষাত ইলেকট্ৰ’নিক মাধ্যমত লিখা-পঢ়া কৰা তথা তথ্য আদি সংৰক্ষণ কৰা সম্ভৱ কৰি তুলিছে\nপণ্য সেৱা কৰৰ বিষয়ে লিখা হৈছে\nপ্ৰতিযোগিতামূলক পৰীক্ষাৰ বিষয়ে লিখা হৈছে\nফেচ্ বুক্ঃ-- আজিৰ পৃথিৱীৰ ,জনপ্রিয় এক চচিয়েল নেটৱৰ্কিং সেৱা\nফেচ্ বুক্ঃ আজিৰ পৃথিৱীৰ ,জনপ্রিয় এক চচিয়েল নেটৱৰ্কিং সেৱা\nবতৰৰ আগজাননীৰ বিষয়ে লিখা হৈছে\nবিগদাটা(হাডোপ)টেকন’ল’জপ্ৰ বিষয়ে লিখা হৈছে\nভাৰতত অনলাইন শিক্ষাৰ সম্ভাৱনা :\nভাৰতত অনলাইন শিক্ষাৰ সম্ভাৱনাৰ বিষয়ে লিখা হৈছে ।\nভাৰতৰ কৃষিক্ষেত্ৰত সংবাদ আৰু সংযোগ প্ৰযুক্তি বিদ্যা :\nভাৰতৰ কৃষিক্ষেত্ৰত সংবাদ আৰু সংযোগ প্ৰযুক্তি বিদ্যাৰ বিষয়ে লিখা হৈছে ।\nমহাজাগতিক সময় আৰু এখন পঞ্জিকা\nমেডিয়া এনথ্ৰ’প’লজী :\nমেডিয়া এনথ্ৰ’প’লজীৰ বিষয়ে লিখা হৈছে ।\nমেমৰি কাৰ্ডৰ বিষয়ে জানো আহক\nপ্ৰায়বোৰ বৈদ্যুতিন আহিলাত ব্যৱহৃত মেমৰি কাৰ্ডৰ বিষয়ে আলোচনা


মৰ্মান্তিক : বজাৰলৈ যোৱা মহিলাক ডিঙিত ঘপিয়াই হত্যা দুৰ্বৃত্তৰ -\nHomeআঞ্চলিকমৰ্মান্তিক : বজাৰলৈ যোৱা মহিলাক ডিঙিত ঘপিয়াই হত্যা দুৰ্বৃত্তৰ\nমৰ্মান্তিক : বজাৰলৈ যোৱা মহিলাক ডিঙিত ঘপিয়াই হত্যা দুৰ্বৃত্তৰ\nডিজিটেল ডেস্ক : অপৰাধৰ ৰম্যভূমি হৈ পৰিছে ৰাজ্য৷ সুৰক্ষীত নহয় নাৰী তথা যুৱতী৷ প্ৰতিদিনে নাৰীসকল স্বীকাৰ হৈছে ধৰ্ষণ-হত্যাৰ দৰে ঘটনাৰ৷ এইবাৰ বজাৰলৈ যোৱা মহিলাক ঘপিয়াই হত্যা কৰে দুবৃত্তই৷ ঘটনাৰ স্থান গোৱালপাৰা জিলাৰ মৰনৈ। জানিব পৰা মতে, যমুনা দাস নামৰ মহিলাগৰাকীক প্ৰথমে হত্যাৰ ভাবুকি আৰু তাৰপাছত দাৰে ঘপিয়াই যাৰফলত থিতাতেই নিহত হয় মহিলাগৰাকী৷\nউল্লেখ্য যে, মৰনৈৰ হীৰাপাৰাৰ দিলিপ দাসৰ দ্বিতীয় পত্নী আছিল যমুনা দাস৷ অভিযোগ অনুসৰি, দিলিপ দাসৰ প্ৰথমা পত্নীৰ পুত্ৰ অকন দাসে ধন দাবি কৰিছিল৷ আৰু এই ধন নিদিলে হত্যাৰ ভাবুকি দিছিল যমুনা দাসক৷ জানিব পৰা মতে, প্ৰথমা পত্নীৰ সৈতে বিবাহ বিচ্ছেদ ঘটাৰ পাছত দ্বিতীয় বিবাহ কৰিছিল দিলিপ দাসে। আৰু তেতিয়াৰ প্ৰতিমাহে ১০হাজাৰকৈ টকা প্ৰথমা পত্নীক দি আহিছিল তেওঁ৷\nকিছুদিন পূৰ্বে প্ৰথমা পত্নীৰ পুত্ৰ অকনে যমুনাক ৫০হাজাৰ টকাৰ ধন দাবী কৰিছিল৷ আৰু ধন নিদিলে মৃত্যুৰ ভাবুকিও দিছিল৷ অৱশেষত সোমবাৰে সন্ধিয়া বজাৰৰ পৰা ঘৰলৈ গৈ থকা অৱস্থাত দুবৃত্তই দাৰে ঘপিয়াই থৈ যায় যমুনা দাসক৷ যাৰ ফলত থিতাতেই নিহত যমুনা৷ ইতিমধ্যে আৰক্ষী অধিক তদন্তৰ বাবে শোধা-পোচা অব্য়াহত ৰাখিছে৷\nPrevious articleধোঁৱা ধোঁৱা চহৰ…দিল্লীৰ উশাহত কোনে মিলালে জহৰ?\nNext articleসাফল্যৰ হাঁহি! পৰীক্ষাত ১০০ৰ ভিতৰত ৮৯ নম্বৰ লাভ কৰি চমক ১০৪ বছৰীয়া আইতাৰ


গৰ্ভধাৰণৰ বিষয়ে কেনেকৈ জানিব? — বিকাশপেডিয়া\nমূল পৃষ্ঠা / স্বাস্থ্য / মহিলাৰ স্বাস্থ্য / গৰ্ভাৱস্থাৰ স্বাস্থ্য / গৰ্ভধাৰণৰ বিষয়ে কেনেকৈ জানিব?\nগৰ্ভধাৰণৰ বিষয়ে কেনেকৈ জানিব? সেই বিষয়ে লিখা হৈছে ।\nবিবাহিত মহিলা এগৰাকী, যাৰ ঋতুস্ৰাৱ নিয়মীয়া। যদিহে মাহেকীয়া ঋতুস্ৰাৱৰ দিন পাৰ হৈ যায়, আন কোনো বেলেগ কাৰণ নাথাকিলে গৰ্ভৱতী হোৱা বুলি ধৰা হয়।\nগৰ্ভৱতী হোৱাৰ লক্ষণসমূহ দুটা ভাগত ভাগ কৰা হৈছে -\nমাহেকীয়া ঋতুস্ৰাৱ বন্ধ হোৱা:\nঋতুস্ৰাৱ বন্ধ হোৱাটো গৰ্ভৱতী হোৱাৰ প্ৰথম লক্ষণ। কেতিয়াবা কেতিয়াবা গৰ্ভৱৰ্তী হোৱাৰ পাছতো মাহেকীয়া ঋতুস্ৰাৱ হোৱাৰ সময়ত অলপ অলপ ৰক্তস্ৰাৱ হ’ব পাৰে। ইয়াক মাহেকীয়া ঋতুস্ৰাৱৰ লগত ভুল কৰা দেখা যায়।\nমন কৰিবলগীয়া যে গৰ্ভাৱস্থাৰ বাহিৰেও আন কেতবোৰ কাৰণত মাহেকীয়া ঋতুস্ৰাৱ বন্ধ হ’ব পাৰে।\nউদাহৰণস্বৰূপে ডিম্বাশয়ৰ টেমুনা(অৱেৰিয়ান টিউমাৰ), যিয়ে হৰম’ন নিঃসৰণ কৰে। যাৰ বাবে ঋতুস্ৰাৱ বন্ধ থাকে।\nগৰ্ভাৱস্থাৰ ওকালি -\nই আন এক গৰ্ভৱতী হোৱাৰ প্ৰধান লক্ষণ। এই ওকালি ৰাতিপুৱা বেছিকৈ হয় যদিও দিনটোৰ যিকোনো সময়তে এনে ওকালি আহিব পাৰে।\nইয়াৰ লগতে খাবলৈ মন নকৰা, খোৱাবস্তুৰ গোন্ধ পোৱা, মাছ-মাংসৰ গোন্ধ সহ্য কৰিব নোৱাৰা আদি আন কেতবোৰ লক্ষণ। ওকালিৰ লগত বমিও হ’ব পাৰে।\nসঘনাই প্ৰস্ৰাৱ হোৱা -\nপ্ৰস্ৰাৱৰ সোঁচৰণ(ইনফেকচন) নাথাকিলে সঘনাই প্ৰস্ৰাৱ হোৱাটো গৰ্ভধাৰণ হোৱাৰ আন এক লক্ষণ।\nবুকু গধুৰ লগা, ভাগৰ লগা, বুকু চমচমোৱা, পিৰপিৰণি উঠা গৰ্ভৱতী হোৱাৰ আন কেতবোৰ লক্ষণ। ইয়াৰ লগতে স্তনযুগল ভাৰি ভাৰি লগা আন এক লক্ষণ।\nঋতুস্ৰাৱ ১০ দিনমান পাৰ হোৱাৰ পাছত ধাৰণা কৰা হয় যে মহিলাগৰাকী সম্ভৱতঃ গৰ্ভৱতী হৈছে। দুমাহ ঋতুস্ৰাৱ বন্ধ হোৱাটো গৰ্ভাৱস্থাৰ ধাৰণা অধিক স্পষ্ট কৰি তোলে।\nবস্তুনিষ্ট লক্ষণসমূহ -\nপ্ৰথমবাৰ গৰ্ভধাৰণৰ সময়ত এনে পৰিৱৰ্তন লক্ষণীয়। গৰ্ভাৱস্থাৰ দুমাহমান পাছৰ পৰাই স্তনযুগল বাঢ়িবলৈ ধৰে। ছালৰ তলত থকা সিৰাবোৰ স্পষ্ট হৈ পৰে। স্তনৰ আগভাগ(নিপল) ডাঙৰ আৰু গাঢ় ৰঙৰ হৈ পৰে।\n৪-৬ মাহৰ পৰা হালধীয়া ধৰণৰ জুলীয়া পদাৰ্থ স্তনৰ আগভাগৰ পৰা ওলাবলৈ ধৰে। নিপলৰ চাৰিওফালে আৱৰি থকা স্তনৰ অংশখিনি বহল আৰু গাঢ় হৈ পৰে। এই অংশত কেতবোৰ গুটি উঠা দেখা যায়। এইবোৰ গৰ্ভৱতী হোৱাৰ লক্ষণ।\nমহিলাগৰাকীৰ পেটত হাত দি চালে বাঢ়ি অহা জৰায়ু অনুভৱ কৰিব পাৰি। সাধাৰণতে ১২ সপ্তাহ বা তিনিমাহ পাছৰে পৰাই বাঢ়ি অহা গৰ্ভ পেটত হাত দি ঢুকি পাব পাৰি।\nজৰায়ুৰ মুখ চুই চালে ওঁঠযুৰিৰ দৰে কোমল অনুভৱ গৰ্ভৱতী হোৱাৰ লক্ষণ। জৰায়ুৰ মুখৰ পৰা নিৰ্গত বিজলুৱা পদাৰ্থৰ নিঃসৰণ গৰ্ভাৱস্থাৰ সময়ত বাঢ়ি যায়।\nপেটত পৰা দীঘলীয়া দাগে গৰ্ভৱতী হোৱাটো সূচায়। যদিওবা আন কাৰণতো, উদাহৰণ স্বৰূপে খুব শকত মহিলাৰ পেটত, উৰুত এনে দাগ পৰা দেখা যায়।\nইয়াৰ উপৰি নাভিৰ পৰা তললৈ দীঘলীয়াকৈ আৰু নাভিৰ পৰা ওপৰলৈ পৰা গাঢ় ৰঙৰ দাগ গৰ্ভৱতী হোৱাৰ চিন।\n১৮-২০ সপ্তাহৰ ভিতৰত মাতৃগৰাকীয়ে গৰ্ভস্থ সন্তানৰ হাত-ভৰি লৰচৰ কৰাটো ধৰিব পাৰে। এইখিনি সময়ত যন্ত্ৰৰ সহায়ত কেঁচুৱাটোৰ হৃদস্পন্দন শুনিব পাৰি। ইয়ে গৰ্ভৱতী হোৱাটো নিশ্চিত কৰে।\nগৰ্ভাৱস্থা নিশ্চিতকৰণৰ পৰীক্ষাসমূহ -\nএইচ চি জি(গ’নাড’পিন হৰম’ন):\nহৰম’নৰ উপস্থিতি গৰ্ভৱতী মহিলাৰ তেজ আৰু প্ৰস্ৰাৱত ধৰা পেলোৱাটো এনে পৰীক্ষাৰ মূল উদ্দেশ্য। তেজত ‘বিটা এইচ চি জি’ নামৰ হৰম’নবিধ, যি গৰ্ভাৱস্থাক সূচায়। মাহেকীয়া ঋতুস্ৰাৱ বন্ধ হোৱাৰ ৭ দিনমান আগতেই ধৰা পৰে।\nইয়ে গৰ্ভৱতী হোৱাটো সূচায়। টেষ্ট টিউ বেবীৰ ক্ষেত্ৰত গৰ্ভাৱস্থা জনাৰ বাবে ইয়াৰ পৰীক্ষা সঘনে কৰা দেখা যায়। প্ৰস্ৰাৱত এই হৰম’নবিধ মাহেকীয়া ঋতুস্ৰাৱ বন্ধ হোৱাৰ এদিন পাছৰে পৰাই ধৰা পেলাব পাৰি। সাধাৰণতে ৰাতিপুৱাৰ প্ৰথম প্ৰস্ৰাৱেৰে এই পৰীক্ষা কৰা হয়। দিনৰ আন সময়ৰ প্ৰস্ৰাৱত পৰিমাণ কম হোৱা বাবে গৰ্ভৱতী হোৱাটো ভূলকৈ দেখুৱাব পাৰে।\nপেটৰ ওপৰেৰে বা যৌনাংগৰ ভিতৰেৰে আল্ট্ৰা-ছাউণ্ড কৰি ৪-৫ সপ্তাহৰ ভিতৰতেই গৰ্ভাৱস্থা ঠাৱৰ কৰিব পাৰি।\nমাহেকীয়া ঋতুস্ৰাৱৰ পৰা ৩৫ দিনৰ ভিতৰত সকলো গৰ্ভাৱস্থা ঠাৱৰ কৰিব পাৰি। ৬ সপ্তাহৰ পাছত গৰ্ভস্থ শিশুৰ হৃদস্পন্দন ধৰিব পাৰি।\nওকালি বা বমি ভাব:\nগৰ্ভাৱস্থাৰ সময়ত সঘনাই দেখা দিয়া ই এক সমস্যা। প্ৰথম তিনি মাহৰ ভিতৰত ইয়াক সাধাৰণতে হোৱা দেখা যায়। ৰাতিপুৱাৰ সময়ত সঘনাই হয় যদিও দিনটোৰ আন সময়তো ই দেখা দিব পাৰে। খোৱাবস্তুৰ গোন্ধ এনে ওকালি ভাবৰ আৰম্ভণিত অৰিহণা যোগায়।\n১৪-১৬ সপ্তাহৰ পাছত ই সাধাৰণতে নাইকিয়া হয়। প্ৰথমবাৰৰ বাবে গৰ্ভৱতী হোৱা মহিলাৰ ক্ষেত্ৰত ওকালি ভাব বেছিকৈ দেখা যায়।\nগৰ্ভাৱস্থাৰ সময়ছোৱাত বাঢ়ি যোৱা হৰম’ন এইচ চি জি মূল কাৰণ। বহুতে আকৌ মানসিক দোদুল্যমান অৱস্থাও ইয়াৰ এক কাৰণ বুলি ভাবে।\nচিকিৎসা হিচাপে খোৱাবস্তু অলপ অলপ কৰি কেইবাটাও ভাগত খাব লাগে। যিবোৰ বস্তুৰ গোন্ধে ওকালি ভাবত অৰিহণা যোগায়, তেনেবোৰ খাদ্য গৰ্ভৱতী মহিলাগৰাকীৰ পৰা আঁতৰত ৰাখিব লাগে। খোৱাবস্তুৰ লগত পানী নাখায়, পানী দেৰিকৈ খালে ওকালি কমে। ওকালি বন্ধ কৰিবৰ বাবে ‘ডক্সিলেমাইন’ টেবলেট ব্যৱহাৰ কৰিব পাৰে।\nইয়াতে নকমিলে চিকিৎসালয়ত ভৰ্তি কৰি চিকিৎসা কৰোৱা হয়। ‘হাইপাৰ ইমেছিছ গ্ৰেভিডেৰাম’ ইয়াৰ এক জটিল ৰূপ। ইয়াৰ উপৰি সান্ত্বনাসূচক ব্যৱহাৰে মানসিক অশান্তি আঁতৰাই ওকালি নিৰাময় কৰে।\nআন এক সঘনাই দেখা দিয়া সমস্যা। প্ৰায় সত্তৰ শতাংশ গৰ্ভৱতী মহিলাই কঁকালৰ বিষত ভোগে। গধূৰ বস্তু দাঙিলে, সন্মুখৰ ফালে হাউলিলে বা খোজ কাঢ়োতে অলপ-অচৰপ কঁকালৰ বিষ অনুভূত হ’ব পাৰে।\nগৰ্ভকাল বাঢ়ি যোৱাৰ লগে লগে এনে কঁকালৰ বিষো বাঢ়ি যাব পাৰে। গৰ্ভাৱস্থাৰ সময়ত শৰীৰৰ, বিশেষকৈ কঁকালৰ গাঁঠিসমূহ হৰমনৰ প্ৰভাৱত ঢিলা হোৱাৰ ফলত এনে বিষ হয় বুলি ভবা হয়।\nচিকিৎসা হিচাপে গৰ্ভৱতী মহিলাগৰাকীক পোন হৈ চকীত বহা, ওখ জোতা নিপিন্ধা, চিধা হৈ খোজ কঢ়া আদি উপদেশ দিয়া হয়।\nসন্মুখৰ ফালে হাউলি কাম কৰিবলৈ বাধা দিয়া হয়। ইয়াতো নকমিলে বিষ উপশমৰ বাবে কঁকালত বিষনাশক মলম, খাবলৈ পেৰাচিটামল টেবলেট ব্যৱহাৰ কৰিব পাৰে। তথাপি আৰোগ্য লাভ নকৰিলে চিকিৎসকৰ পৰামৰ্শ ল’ব লাগে।\nগৰ্ভাৱস্থাৰ সময়ত মহিলাগৰাকী সাধাৰণতে কোষ্ঠকাঠিন্যতাত ভোগে। এই সময়ছোৱাত প্ৰজেষ্টেৰন হৰম’নৰ প্ৰভাৱত বা কমকৈ পানী খোৱাৰ বাবে নতুবা শাৰীৰিক কষ্ট কমকৈ কৰা বাবে মহিলাগৰাকী কোষ্ঠকাঠিন্যতাত ভোগে। বাঢ়ি অহা জৰায়ুৰ খাদ্যতন্ত্ৰত হেঁচাৰ ফলতো এনে হ’ব পাৰে।\nনিয়মীয়া অভ্যাস, ফলমূল, শাক-পাচলিযুক্ত খাদ্য, পানী বেছিকৈ খালে সুফল পোৱা যায়। চিকিৎসকৰ পৰামৰ্শ মতে শৌচ কোমল হোৱা ঔষধ ব্যৱহাৰ কৰিব পাৰি।\nপ্ৰজেষ্টেৰন হৰম’নৰ প্ৰভাৱৰ ফলত বুকু জ্বলা-পোৰা কৰা, টেঙা উগাৰ অহা, পেটৰ খোৱাবস্তু ওপৰলৈ উঠি অহা আদি সমস্যাৰ সৃষ্টি হয়। সাধাৰণতে খোৱাবস্তু কম কমকৈ ঘনাই খাবলৈ দিব লাগে। খোৱাৰ পাছতে শুব নালাগে।\nমচলাজাতীয় খাদ্য কমকৈ খাবলৈ দিব লাগে। বিভিন্ন ধৰণৰ ‘এন্টাচিড’ ব্যৱহাৰ কৰিলেও বুকুৰ জ্বলা-পোৰা কমে। ইয়াতো নকমিলে চিকিৎসকৰ পৰামৰ্শ ল’ব লাগে।\nগৰ্ভাৱস্থাৰ সময়ত দেখা দিয়া আন এক সমস্যা। কেলচিয়াম খালে এনে সমস্যা আঁতৰে। ইয়াৰ উপৰি গৰম পানীৰ সেক, ভিটামিন বি-১ নিয়মীয়াকৈ খালেও মাংসপেশীৰ বিষ কমে।\nকেতবোৰ গৰ্ভৱতী মহিলাৰ গৰ্ভাৱস্থাৰ সময়ত মাটিৰ খোলা, পোৰা মাটি, বৰফ, শ্বেতসাৰ(কাপোৰত দিয়া মাৰ) আদি খোৱা দেখা যায়। খাদ্যৰ তালিকাত নপৰিলেও এনেবোৰ খাদ্য খাবলৈ তেওঁলোকে হেঁপাহ কৰে। ইয়াকে ইংৰাজীত ‘পাইকা’ বোলে।\nশৰীৰত লৌহজাতীয় খাদ্যৰ অভাৱ ঘটিলেও এনে হ’ব পাৰে। আইৰণৰ অভাৱ পূৰ হ’লেই ‘পাইকা’ নাইকিয়া হয়। এনে অভ্যাস বুজাই-বঢ়াই নাইকিয়া কৰিব লাগে।\nমুখেৰে অনবৰত লেলাউটি ওলাই থকা গৰ্ভাৱস্থাৰ আন এক সমস্যা। আন কাৰণত এনেদৰে লেলাউটি ওলাই থাকিলে তাৰ চিকিৎসা কৰাব লাগে।\nঅলস অলস ভাব, অনবৰতে টোপনি ভাব গৰ্ভাৱস্থাৰ প্ৰথম অৱস্থাত সঘনাই দেখা যায়। প্ৰজেষ্টেৰন হৰম’নৰ বাবেই এনে হয়। সময় যোৱাৰ লগে লগে ই নাইকিয়া হয়।\nগৰ্ভাৱস্থাৰ প্ৰথম ভাগত ইয়াক সঘনাই হোৱা দেখা যায়। চকুৰ দৃষ্টিশক্তি কমিলে ছাইনাছত ভুগি থাকিলেও মূৰৰ বিষ হ’ব পাৰে।\nমূৰৰ বিষৰ আন এক কাৰণ ‘মাইগ্ৰেইন’। গৰ্ভাৱস্থাৰ শেষৰফালে মূৰৰ বিষ উচ্চ ৰক্তচাপৰ কাৰণ হ’ব পাৰে। সাধাৰণ মূৰৰ বিষত ‘পেৰাচিটামল’ ব্যৱহাৰ কৰিব পাৰে।\nগৰ্ভাৱস্থাৰ সময়ত বগা স্ৰাৱ বেছিকৈ ওলাব পাৰে। এষ্ট্ৰ’জেন হৰম’নৰ প্ৰভাৱতে এনে হয়। বগা স্ৰাৱ যদি নোগোন্ধায় বা ভিতৰত খজুৱতিৰ সৃষ্টি নকৰিলে চিন্তাৰ কাৰণ নাথাকে।\nসোঁচৰণ বা ইনফেকচন হ’লে চিকিৎসকৰ পৰামৰ্শ মতে ঔষধ ব্যৱহাৰ কৰিব লাগে। মেট্ৰ’নিভাজল ৫০০ মিলিগ্ৰাম দিনে দুবাৰকৈ সাত দিন ব্যৱহাৰ কৰিলে বেক্টেৰিয়েল বেজাইন’ছিছ ভাল হয়। ফেন উঠাৰ দৰে বগা স্ৰাৱৰ লগত যদি ভিতৰত খজুৱায়, তেতিয়া হ’লে ট্ৰাইক’ম’নাছ ইনফেকচন(সোঁচৰণ) হোৱা বুজায়।\nমেট্ৰ’নিভাজল টেবলেট ব্যৱহাৰ কৰিলে সুফল পোৱা যায়। ইয়াৰ উপৰি দৈ গাখীৰৰ দৰে মখা মখা বগা স্ৰাৱৰ লগতে বিষ, খজুৱতি হ’লে কেনডিডাৰ সোঁচৰণ হোৱা বুজায়। মাইক’নাজল, ক্ল’ট্ৰাইমাজল যোনিৰ ভিতৰত লগালে এনে বগা স্ৰাৱ কমে। এনে বগা স্ৰাৱ প্ৰসৱৰ পাছত নাইকিয়া হয়।\nঅলপ অলপ ভৰি ফুলা গৰ্ভাৱস্থাৰ সময়ত প্ৰায়ে দেখা যায়। শৰীৰত জমা হোৱা অতিৰিক্ত পানীয়েই ইয়াৰ কাৰণ। অতিমাত্ৰা ভৰি ফুলা প্ৰি-ইক্লেম্পচিয়াৰ লক্ষণ হ’ব পাৰে। উচ্চ ৰক্তচাপ নাথাকিলে ভৰি দুখন অলপ ওখকৈ ৰাখি ইকাতি হৈ জিৰণি ল’লেই ভৰি ফুলা কমে।\nলেখক: ডাঃ ৰাজীৱ লোচন শৰ্মা


থাইলেণ্ডৰ ৰজাৰ পত্নীৰ নগ্ন ফ’টো ভাইৰেল : প্ৰাক্তন তিনি পত্নী জড়িত!; কোনে কৰিলে ভাইৰেল?\nগুৱাহাটী , December 24, 2020 8:19 am\nথাইলেণ্ডৰ ৰজাৰ জীৱন সংগীৰ নগ্ন ফ’টো ভাইৰেল হৈছে। ১৪ শৰো অধিক নগ্ন তথা আপত্তিজনক ফ’টো ভাইৰেল হোৱা ঘটনাটোত ৰাজ পৰিয়ালৰ কোনো লোক ইয়াত জড়িত থকাৰ সন্দেহ কৰা হৈছে।\nউল্লেখ্য যে থাইলেণ্ডৰ ৰজা মহা ভজিৰালেঙ্কনৰ ইয়াৰ পূৰ্বেও তিনিগৰাকী পত্নী আছিল। সেই তিনি পত্নীৰ ফালৰ পৰা ৰজা ভজিৰালেঙ্কনৰ সাতটি সন্তানো আছে। ইতিমধ্যে ৰজা ভজিৰালেঙ্কনে তেওঁলোকক বিবাহ বিচ্ছেদো দিছে।\nআক্ৰোশৰ পূৰণৰ বাবে সেই তিনি প্ৰাক্তন পত্নীৰে কোনোবাই এই কাণ্ড সংঘটিত কৰিছে বুলি সন্দেহ কৰা হৈছে।\nচতুৰ্থ পত্নী ছিনিনাত ৱায়ংবাজিৰাপকডিৰ আপত্তিজনক তথা নগ্ন ফ’টোসমূহ ভাইৰেল হোৱাৰ পিছতে ৰাজ পৰিয়ালৰ অন্দৰ মহলত যে হিংসা-প্ৰতিহিংসাৰ এখন যুঁজ চলি আছে সেয়া স্পষ্ট হৈ পৰিছে বুলি বিভিন্ন মহলে মত প্ৰকাশ কৰিছে।\nজানিব পৰা মতে উক্ত আপত্তিজনক তথা নগ্ন ফ’টোসমূহ ব্ৰিটিছ সাংবাদিক এণ্ড্ৰু মেকগ্ৰেগৰ মাৰ্শ্বাললৈ প্ৰেৰণ কৰা হৈছিল।\nসাংবাদিক মাৰ্শ্বাল থাই ৰাজ পৰিবাৰ দুৰ্ঘোৰ বিৰোধী বুলি পৰিচিত। তেওঁ উক্ত ফ’টো লাভ কৰা পিছত নিজৰ ফেইচবুক একাউন্টত প’ষ্ট কৰি ভাইৰেল কৰি দিয়ে।\nসাংবাদিক মাৰ্শ্বালৰ দাবী যে এই আপত্তিজনক তথা নগ্ন ফ’টোবোৰ ছিনিনাতে তিনিটা আইফোনৰ জৰিয়তে নিজেই তুলিছিল। ছবিসমূহ ২০১২ৰ পৰা ২০১৪ চনত তোলা বুলিও দাবী কৰিছে মাৰ্শ্বালে।\n১,৪৪৩ খন আপত্তিজনক তথা নগ্ন ফ’টো থকা এখন এছডি কাৰ্ড তিনি মাহ মান পূৰ্বে তেওঁৰ ঠিকনাত কোনোবাই প্ৰেৰণ কৰিছিল বুলিও দাবী কৰিছে সাংবাদিক মাৰ্শ্বালে।\nস্মৰ্তব্য যে ৬৮ বছৰীয়া থাইলেণ্ডৰ ৰজা ভজিৰালেঙ্কনৰ ৩৫ বছৰীয়া বান্ধৱী ছিনিনাতৰ সৈতে থকা বিবাহবহিভূত সম্পৰ্কক যোৱা বছৰৰ আগষ্ট মাহত বিবাহৰ ৰূপ দিছিল। ইয়াৰ পূৰ্বে ছিনিনাত পেচাগত হিচাপে এগাকী নাৰ্ছ আছিল আৰু তাৰ মাজতে ৰজাৰ দেহৰক্ষী হিচাপেও কাম কৰিছিল।\nৰজাৰ চতুৰ্থ গৰাকী পত্নীৰ আপত্তিজনক তথা নগ্ন ফ’টোসমূহ ভাইৰেল হোৱাৰ লগে লগে থাইলেণ্ডত আলোড়নৰ সৃষ্টি হৈছে।


imfl-liquor-price-increased-by-15-percentage-skd– News18 assam\nৰাজ্য চৰকাৰৰ ৰাজহ ঘাটি পূৰণ কৰাৰ লক্ষ্যৰে সুৰাৰ দাম বঢ়োৱাৰ সিদ্ধান্ত গ্রহণ কৰিছে।\nLast Updated : December 07, 2021, 09:04 IST\nসুৰাপায়ীসকলৰ বাবে এটা বেয়া খবৰ! দাম বাঢ়িল বিলাতী সুৰাৰ। ১৫ শতাংশ বৃদ্ধি বিলাতী সুৰাৰ মূল্য। ৰাজ্যৰ বিত্তীয় পৰিস্থিতিৰ জোৰা মাৰিবলৈ ৰাজহ সংগ্ৰহৰ সহজ পন্থা হিচাপে ৰাজ্য চৰকাৰে ভাৰতত নিৰ্মিত বিলাতী সুৰাৰ মূল্য ১৫ শতাংশ বৃদ্ধি কৰিছে।\nএই সংক্ৰান্তত ৰাজ্যৰ আবকাৰী বিভাগে ৪ ডিচেম্বৰত এক ৰাজপত্ৰিত অধিসূচনা জাৰি কৰে। অধিসূচনা অনুসৰি, ভাৰতত নিৰ্মিত বিয়েৰ, ৰাম, হুইস্কীসহ সকলো ব্ৰেণ্ডৰ সুৰাৰ মূল্যবৃদ্ধি কৰা হৈছে। পেট্ৰ’ল–ডিজেলত ভেট হ্ৰাস কৰাৰ পিছত এইবাৰ চৰকাৰৰ চকু সুৰাৰ ওপৰত। ৰাজ্য চৰকাৰৰ ৰাজহ ঘাটি পূৰণ কৰাৰ লক্ষ্যৰে সুৰাৰ দাম বঢ়োৱাৰ সিদ্ধান্ত গ্রহণ কৰিছে।\nFirst published: December 07, 2021, 09:03 IST\nIndia Coronavirus Update: দেশত সংক্ৰমণ সামান্য বৃদ্ধি পাইছে ! আনকি পজিটিভিটী হাৰ হ্ৰাস নহ'লেও, এক্টিভ কেছ হ্ৰাস হৈছে ...\nMouni Roy Wedding Album: অৱশেষত সপোন পূৰণ! বহু পুৰুষৰ হৃদয় আঘাতপ্ৰাপ্ত কৰি বিয়াত বহিল মৌনি ৰয়, কইনাৰ সাজে ৰূপত জেউতী চৰালে মৌনিৰ!\nArunachal Pradesh Missing Boy Returned: অৰুণাচল প্ৰদেশৰ সন্ধানহীন যুৱক মিৰাম টাৰনক ভাৰতীয় সেনাক গতাই দিলে চীনা সৈন্যই\nএতিয়াৰ পৰা বিত্ত বিভাগৰ অনুমোদন অবিহনে কোনো মন্ত্ৰীয়ে নতুন আঁচনি ঘোষণা কৰিব নোৱাৰিব, কোভিড SOPক লৈ কি সিদ্ধান্ত? আজিৰ কেবিনেট বৈঠকৰ TOP৫ সিদ্ধান্ত...


অন্য এক কুৰুক্ষেত্রৰ সন্ধিক্ষণত হিমন্ত বিশ্ব শর্মা | নিয়মীয়া বাৰ্তা\nঅন্য এক কুৰুক্ষেত্রৰ সন্ধিক্ষণত হিমন্ত বিশ্ব শর্মা\nBy নিয়মীয়া বাৰ্তা On Jun 11, 2021\nভাৰতীয় সংবিধানে কেন্দ্র বা ৰাজ্যৰ নির্বাচিত চৰকাৰ এখনক ষাঠি মাহ অর্থাৎ পাঁচটা বছৰ নির্ধাৰণ কৰি দিছে স্বকীয়তাৰে জনসাধাৰণক শাসন কৰিবলৈ৷ ইয়াৰ মাজত সাংবিধানিক সংকট হ’লে চৰকাৰৰ আয়ুস টুটি কি ৰূপ লয় তাৰ উত্তৰ সময়েহে দিব পাৰে৷ অসমৰ ৰাজনৈতিক পৰিক্রমাত এক চমৎকৃত মহাজাগতিক অধ্যায়ৰ সূচনা কৰি যোৱা মে’ মাহৰ ১০ তাৰিখত ডঃ হিমন্ত বিশ্ব শর্মাই অসমৰ পঞ্চদশ মুখ্যমন্ত্রী হিচাপে শপত লৈছিল৷ দেশ যি সময়ত ক’ভিড ত্রাসত গভীৰ সংকটত, অসমীয়া জনজীৱন যিটো ক্ষণত সন্ধিক্ষণৰ আলি দোমোজাত, সেই সময়তে এইজনা সব্যসাচীসদৃশ ৰাজনৈতিক নেতাই মুখ্যমন্ত্রীৰ গধুৰ দায়িত্ব কান্ধত তুলি লৈছিল৷ এটা কথা ঠিক, তেওঁক বিজেপি নেতৃত্বই দায়িত্ব অর্পণ কৰা বুলি ক’লে সত্যৰ অপলাপ কৰা হ’ব৷ ডঃ হিমন্ত বিশ্ব শর্মাই আচলতে নিজকে মহাকাব্যিক পর্যায়লৈ নিজকে উন্নীত আৰু ৰূপান্তৰিত কৰিছে স্ব–কর্মগুণে৷ মুখ্যমন্ত্রিত্ব যে তেওঁৰ প্রাপ্য আৰু আপাতকালীন সময়ত উক্ত আসনৰ যোগ্য উত্তৰাধিকাৰী অদ্বিতীয়ভাৱে হিমন্ত বিশ্ব, এই অধিকাৰ সাব্যস্ত কৰিবলৈ তেওঁ সক্ষম হৈছিল৷ বিজেপিৰ চাণক্য, গৃহমন্ত্রী অমিত শ্বাহে বিগত বিধানসভাৰ নির্বাচনী মহাৰণৰ ৰেহৰূপ, শর্মাদেৱৰ, সূক্ষ্ম ব্যৱস্থাপনাৰ বিচক্ষণতা দেখি মনৰ মাজত সিদ্ধান্ত এটা লৈ থৈছিল আৰু তাৰ বহির্প্রকাশ ঘটিছিল শ্বাহৰ বাসভৱনত আয়োজিত প্রথমখন বৈঠকত৷ তাৰ পিছৰ ইতিহাস আমি সকলোৱে জ্ঞাত৷\nঅবিৰত ৰাজনৈতিক সাধনাৰ তপস্বীগৰাকীয়ে মহাজনোচিত ভাষা আৰু অভিব্যক্তিৰে শপত ল’লে নতুন অসম নির্মাণৰ৷ সেই শপতৰ এমাহ পূর্তিত আমি বিনাদ্বিধাই ক’ব পাৰো চৰকাৰখনে এক আশাৰ কিৰণ কঢ়িয়াই আনিছে৷ ক’ভিডে অনা নিৰাশাৰ প্রচণ্ড ধুমুহাজাকত বিধবস্ত, বিপর্যস্ত অসমবাসীৰ বাবে এই চৰকাৰে যোৱা ত্রিশ দিনত যি কৰিলে বা কৰিব বুলি প্রতীতী আৰু প্রত্যয়ৰ ছবি এখন দাঙি ধৰিছে সেয়া আশাব্যঞ্জক৷ পুনৰ দোহাৰিছোঁ অসমৰ মাননীয় মুখ্যমন্ত্রী সন্ধিক্ষণৰ কৃতবিদ্য নেতা৷ তেওঁ কিছু আৱেগিক, কিন্তু যুক্তিবাদী৷ তেওঁৰ অকাট্য যুক্তিৰ সন্মুখত বহি প্রতিযুক্তি দাঙি ধৰাটো অতি কঠিন৷ ‘সূর্যই যিদৰে অদীপ্তক্ষেত্র উজ্জ্বল কৰে, বায়ুৱে যিদৰে বায়ুশূন্য স্থান আহ্লাদিত কৰে, ঠিক সেইদৰে বাসুদেৱ কৃষ্ণয়ো য’ত উপস্থিত সেয়া হৈ পৰে মহিমামণ্ডিত৷ কথাষাৰ কৈছিল ভীষ্মই, মহাভাৰতীয় পৰিক্রমাত যুধিষ্ঠিৰে ৰাজসূয় যজ্ঞৰ অর্ঘ্য দান কৰা সময়ত৷ এতিয়া যদি সেই সনাতন ধর্ম আৰু সংস্কৃতিৰ পৰম অনুগামী হিমন্ত বিশ্বৰ কথাটো উনুকিয়াই দিয়া হয়, এই সময়ত অসমত তেওঁতকৈ জনপ্রিয় আৰু যাদুকৰী ব্যক্তিত্ব খুব কম ওলাব৷ তেওঁ য’লৈকে যায় তাতেই প্রতিকূল বতৰতো মানুহ উপচি পৰে৷ যেন তেওঁক কেন্দ্র কৰি ভূমণ্ডল ঘূৰি আছে তেনেকুৱা অনুভৱেই হয়৷ সৌসিদিনা ছিপাঝাৰৰ ধলপুৰ শিৱ মন্দিৰৰ বেদখলকাৰীক উচ্ছেদ অভিযানত গৈছে তাতো বিৰ দি বাট নোপোৱা অৱস্থা৷ এনে পৰিৱেশ মুখ্যমন্ত্রীকেন্দ্রিক নহয়, তাৰো বহু বছৰ আগতে সৃষ্ট৷ আনুমানিক ২০০১ চন মানৰ পৰাই৷ এটি সৰু উদাহৰণ, ২০০১ চনত দিল্লীত হাইকমাণ্ডৰ অনুমোদন লৈ প্রয়াত মুখ্যমন্ত্রী তৰুণ গগৈ আৰু হিমন্ত বিশ্ব শর্মা বৰঝাৰ বিমানবন্দৰৰ পৰা পোনে কটন মহাবিদ্যালয়ৰ এক অনুষ্ঠানত অংশগ্রহণ কৰিছিল৷ সিদিনা তাত এক আনন্দৰ লহৰ উঠিছিল৷ মঞ্চত দুয়োকে আদৰিবলৈ উঠি বিশিষ্ট সাহিত্যিক তথা অধ্যাপক ডঃ জগদীশ পাটগিৰিয়ে সম্বোধন কৰি ক’লে মাননীয় মুখ্যমন্ত্রী তৰুণ গগৈদেৱ আৰু ভৱিষ্যতৰ মুখ্যমন্ত্রী হিমন্ত বিশ্ব শর্মা ডাঙৰীয়া৷ লগে লগেই সভাত হাত চাপৰিৰ শব্দই ৰজনজনাই গৈছিল ছুডমাৰছন হল৷ আনকি ২০১৪ত ক্ষমতাশূন্য হৈ থকা দিনবোৰতো তেনে ছবি এখন, চকুত পৰিছিল ৰাজনৈতিক পৰিক্রমা বিশ্লেষকসকলৰ৷\nএতিয়া আমি চাম এমাহৰ ভিতৰত এই যাদুকৰী ব্যক্তিত্বই অসমবাসীক কি দিলে৷ প্রথম কথা আলফা স্বাধীন গোটক পতিয়ন নিয়াই এগৰাকী মাতৃৰ আকুল আহ্বানক মানৱীয় প্রমূল্যলৈ ৰূপান্তৰ কৰিব পাৰিছে৷ অ’ এন জি চিৰ বিষয়া ৰিতুল শইকীয়াৰ মুক্তিৰ ক্ষেত্রত মুখ্যমন্ত্রীৰ বিচক্ষণতা অনস্বীকার্য৷ এই ঘটনাত আলফাৰ মুখ্য সেনাধ্যক্ষ পৰেশ বৰুৱাৰ মুখ্যমন্ত্রীকেন্দ্রিক প্রশংসা মন কৰিবলগীয়া৷ দ্বিতীয়তে, তেওঁৰ কেবিনেট সতীর্থৰ স’তে সঘন বৈঠক৷ সঘন বৈঠকে মন্ত্রীসকলক দায়বদ্ধ আৰু সপ্রতিভ কৰি ৰাখিব৷ তৃতীয়তে মুখ্যমন্ত্রী শর্মাই মুখ্যমন্ত্রীৰ সচিবালয়ক ২৪ ঘণ্টাই সতেজ কৰি ৰাখিব বিচাৰিছে, কিন্তু সচিবালয়ত আন কাকো শক্তিশালী ৰূপত অৱতীর্ণ কৰা নাই৷ সেই হেতু কোনো উপদেষ্টা পদৰ অনুমোদন দিয়া নাই৷ তাতকৈ তেওঁ ৰাজ্যৰ প্রভাৱশালী নেতা জয়ন্ত মল্ল বৰুৱাক ৰাজনৈতিক সচিব নিযুক্তি দি প্রমাণ দিব বিচাৰিছে দল আৰু চৰকাৰৰ সুসমন্বয় অব্যাহত থাকিব৷ পূর্বে মুখ্যমন্ত্রীৰ সচিবালয়ত একাংশ বিশেষ কর্তব্যৰত বিষয়াই ডি চি, এছ পি নিযুক্তিৰ ক্ষেত্রত চুপাৰিশ কৰিছিল৷ এইবাৰ তেনে চুপাৰিশ মন্ত্রী, এম এল এই কৰিব পাৰে নে নাই সন্দেহ আছে৷ চতুর্থতে মহিলাৰ মাইক্র’ ফাইনেঞ্চৰ ঋণ ৰেহাই আৰু এক লাখ নিৱনুৱাৰ চাকৰিৰ দুৱাৰ মুকলি৷ পঞ্চমতে কেন্দ্রীয় চৰকাৰৰ আর্হিত অসম –ৰত্ন, অসম বিভূষণ–ভূষণ আদি বটা–বাহনৰ পৰিকল্পনা৷ ষষ্ঠতে ছিণ্ডিকেটৰাজৰ অৱসান৷\nএনেকুৱা বৈপ্লৱিক পৰিৱর্তনকামী সিদ্ধান্ত লৈ চৰকাৰে যদি কার্যকৰী কৰে, তেন্তে অসম নিশ্চিতভাৱে এখন উন্নীত ৰাজ্য হ’ব পাৰিব৷ কিন্তু চৰকাৰে বান সমস্যা সমাধানত লোৱা কার্যব্যৱস্থাত ৰাইজ পতিয়ন যোৱা নাই৷ পতিয়ন যোৱা নাই অসমত কৃষি বিপ্লৱ বা ঔদ্যোগিক বিপ্লৱ হ’ব বুলি৷ বিদ্যুত পর্যাপ্ত পৰিমাণে উৎপাদন নোহোৱা ৰাজ্যত ঔদ্যোগিক বিপ্লৱৰ আশা কৰাটোহে বাতুলতা৷ কৃষি খণ্ড আৰু স্বাস্থ্যখণ্ডত সেই সুযোগ আছে৷ এতিয়া দুই বিভাগীয় মন্ত্রীৰ ওপৰতে নির্ভৰ কৰিছে জাতিটোৰ ভৱিষ্যৎ৷ অসমত পৰিবহণ বিভাগে অধিক ৰাজহ দিব পৰাটো শুভলক্ষণ৷ বিত্ত বিভাগটোৰ দায়িত্ব নিঃসন্দেহে এজন সক্রিয় ব্যক্তিৰ হাতত পৰিছে গতিকে কর্মচাৰী আৰু বিভিন্ন বিভাগৰ ঠিকাদাৰসকলেpayment ৰ সমস্যাৰ মুখামুখি নহ’ব লাগে৷ কিন্তু অসমত প্রায় ৬০– ৬২টা সক্রিয় বিভাগ আছে৷ সেই বিভাগৰ দায়িত্বত থকা বিষয়াসকলক নিয়ন্ত্রণ কৰিব পৰাটো অতি কঠিন৷ একমাত্র হিমন্ত বিশ্ব শর্মাইহে সেই অসম্ভৱ কার্য সম্ভৱ কৰিব পাৰিব৷ ৰাইজে তেনেকৈ বিশ্বাস কৰে, যি বিশ্বাস আন মন্ত্রীসকলৰ ওপৰত জনসাধাৰণৰ কমি গৈছে৷ অন্ততঃ সকলো দেখি, শুনি, বুজি৷ কেবিনেট মন্ত্রী হিচাপে চন্দ্র মোহন পাটোৱাৰীৰ অভিজ্ঞতাখিনিৰ দাম থাকিব৷ মুখ্যমন্ত্রীৰ দৰে পাটোৱাৰীৰো ইংৰাজী ভাষাত অবাধ দখল আছে৷ আই এ এছ বিষয়াৰ নোটশ্বিটৰ আওভাওত নিজৰ মত প্রকাশৰ ক্ষেত্রত বহু মন্ত্রী অসুবিধাত পৰে বুলি শুনা যায়৷ সঁচা মিছা আমি নিমাখিত প্রাণীবোৰে নাজানো৷ যিয়েই নহওক, অসমৰ মুখ্যমন্ত্রীজন অলেখ সংঘাত পাৰ হৈ আহিছে আৰু ৰাজ্যৰ জটিল পৰিস্থিতিৰ মুখামুখি হোৱা লক্ষ্য কৰিছোঁ৷ অসম আন্দোলনৰ পৰা আৰম্ভ কৰি শেহতীয়া কা আন্দোলনলৈকে তেওঁ সংপৃক্ত৷ কেতিয়াবা দুৰন্ত সমর্থক ৰূপত আন কেতিয়াবা বিৰোধীৰ ৰূপত৷ মত প্রকাশত তেওঁ সদায় সাহসিক আৰু স্পষ্টবাদী৷ ইয়াৰ বাবে কেতিয়াবা কেতিয়াবা তেওঁ সমালোচনাৰ সন্মুখীন হৈছে, কিন্তু নিজৰ মতত সদায় অবিচল হৈ থকাটো তেওঁৰ ব্যক্তিত্বৰ বর্ণিল বিভূষণ৷\nএতিয়া আমি ক’ব বিচাৰিম ক’ভিডে নিঃস্ব, ৰুগ্ণ কৰা ভ্রাম্যমাণ থিয়েটাৰ, অসমীয়া চিনেমা, নাম, ওজাপালিৰ শিল্পী, পূজা– পার্বন কৰা পুৰোহিত সমাজ তথা ক্ষুদ্র ব্যৱসায়ীসকলৰ ক্ষুধা নিবাৰণ আৰু সমাজত শিৰ উচ্চ কৰি থিয় হ’ব পৰাকৈ কি বিকল্পৰ সন্ধান দিব? সাহায্যৰে এজন মানুহে জীৱন নির্বাহ কৰিব নোৱাৰে, দুদিন বা দহ দিন খাব পাৰে৷ বাতৰিকাকতৰ সাংবাদিক তথা মফচলৰ সংবাদসেৱীসকলৰো গুৰুতৰ সমস্যা হৈছে৷ বিজ্ঞাপনৰ সমস্যাত ভোগা সংবাদ মাধ্যমৰ প্রতিষ্ঠানসমূহকো দোষাৰোপ কৰাৰ থল নাই৷ একেদৰে নতুন প্রজন্মৰ মাজত খেলুৱৈ হ’বলৈ অনীহা, অনিচ্ছা চূডান্তভাৱে প্রকট৷ কাৰণ নিয়োগৰ অভাৱ৷ আগতে ভাল খেলিলে চাকৰি পাইছিল, এতিয়া সেই সুযোগ নাই৷ গতিকে খেলত উৎসর্গিত মনোভাবৰ খেলুৱৈৰ অভাৱ৷ কেৱল আন্তঃগাঁথনিয়ে যে ক্রীডাৰ উন্নতি কৰিব নোৱাৰে তাৰ প্রমাণ চামতা, বৰপেটা, বিজনী, তামুলপুৰ আদি ঠাই পৰিভ্রমণ কৰিলেই স্পষ্টভাৱে প্রকট হয়৷ ভ্রাম্যমাণ থিয়েটাৰ এক দীর্ঘদিনীয়া পৰিকল্পনা৷ ইয়াত জডিত বহু শিল্পী আজি ক্ষুদ্র ক্ষুদ্র ব্যৱসায়ত নামি পৰিছে৷ এইসকলৰ অবিহনে উদ্যোগটোক সবল, সক্রিয় কৰাটো অসম্ভৱ৷ এইক্ষেত্রত মাননীয় মুখ্যমন্ত্রীয়ে চিন্তা–চর্চা কৰিব বুলি দৃঢ় বিশ্বাস এটা আছে৷ শেহত এটা কথাই ক’ব পাৰি সাম, দাম, দণ্ড, ভেদ ৰাজধর্মৰ প্রধান নীতি৷ এয়া চাণক্যই কৈ গৈছে৷ ৰজাই হওক, সমাজৰ মহীয়ানজনেই হওক, সদায় অসমর্থৰ দ্বাৰা নিন্দা পায়েই আৰু নিকটতমৰ দ্বাৰা আঘাতপ্রাপ্ত হয়৷ এয়াই যুগপৎ সত্য৷ সেয়েহে প্রতিটো মুহূর্তত তেওঁ সাৱধানে থাকিব লাগিব৷ ধর্ম, অর্থ, কাম আৰু মোক্ষপ্রাপ্তিৰ পৰিভাষা হূদয়ানুভৱ কৰিব জনা হিমন্ত বিশ্বৰ পৰা অসম যে সুৰক্ষিত আৰু বিকশিত সেয়া নিশ্চিত৷ এক উদয়োন্মুখী যাত্রা প্রাৰম্ভ কৰা স্বপ্ণদ্রষ্টা মুখ্যমন্ত্রীজনলৈ হূদয়ৰ জোনাকী স্বাগতম৷\nফোন ঃ ৯৪৩৫০–২৮৩৬০\nকেবিনেটৰ সাহসী আৰু দূৰদর্শী পদক্ষেপ\nভয়ংকৰ পৰিণতিৰ সন্মুখীন হ’ব লাগিব পুটিন\nপ্রাপ্তি মানেই সফলতানে?\n‘হালধীয়া চৰায়ে বাওধান খায়’ৰ পৰা ‘নিয়মীয়া বার্তা’লৈ\nমোক যিদৰে গঢ়িলে হোমেন বৰগোহাঞি ছাৰে…\nপ্রদ্যুৎ–ভূপেন–ৰকিবুলৰ মাজৰ এজনে হ’ব কংগ্রেছৰ পৰৱর্তী সভাপতি\nঅম্বুবাচী মেলা বাতিল\nসোমবাৰে ৰাজ্যত আক্রান্ত ৩,৬৭৮


Litcul প্ৰতিযোগিতাত কেনেদৰে অংশগ্ৰহণ কৰিব? - Blog View - Litcul\nLitcul প্ৰতিযোগিতাত কেনেদৰে অংশগ্ৰহণ কৰিব?\nআপোনালোকে ইতিমধ্যেই জানিব পাৰিছে যে Litcul-এ নৱেম্বৰ মাহৰ সাহিত্য প্ৰতিযোগিতাখন অনুষ্ঠিত কৰাৰ সিদ্ধান্ত গ্ৰহণ কৰিছে। এই প্ৰতিযোগিতা দুটা ভাগত অনুষ্ঠিত হ’ব-(ক) গল্প প্ৰতিযোগিতা আৰু (খ) প্...\nচৰকাৰী চাকৰি : এক সপোন...\nশিক্ষক- শিক্ষা জীৱনৰ এক লেখত ল'বলগীয়া স্তম্ভ...\nনৈতিক শিক্ষা: যুৱসমাজত ইয়াৰ প্ৰয়োজনীয়তা...\nBlogs Home » Browse Blogs » Litcul প্ৰতিযোগিতাত কেনেদৰে অংশগ্ৰহণ কৰিব?\n46 seconds -\n703 Views7Comments9Likes0Reviews\nআপোনালোকে ইতিমধ্যেই জানিব পাৰিছে যে Litcul-এ নৱেম্বৰ মাহৰ সাহিত্য প্ৰতিযোগিতাখন অনুষ্ঠিত কৰাৰ সিদ্ধান্ত গ্ৰহণ কৰিছে। এই প্ৰতিযোগিতা দুটা ভাগত অনুষ্ঠিত হ’ব-(ক) গল্প প্ৰতিযোগিতা আৰু (খ) প্ৰৱন্ধ প্ৰতিযোগিতা। প্ৰতিযোগিতাৰ নিয়মাৱলী ইতিমধ্যেই আমাৰ নতুন ব্লগত প্ৰকাশ কৰা হৈছে। যদিহে আপুনি সেই নিয়মবোৰৰ বিষয়ে জ্ঞাত নহয় তেন্তে ইয়াত ক্লিক কৰি সেই প্ৰৱন্ধ পঢ়িব পাৰিব আৰু নিয়মবোৰৰ বিষয়ে জানিব পাৰিব।\nপ্ৰতিযোগিতাত অংশগ্ৰহণ কৰিবলৈ প্ৰথমেই আপুনি আমাৰ প্লেটফৰ্মৰ এজন সদস্য হ’ব লাগিব। আমাৰ প্লেটফৰ্মৰ সদস্য নোহোৱা সকল প্ৰতিযোগিতাত অংশগ্ৰহণৰ পৰা বঞ্চিত হ’ব। যদিহে আপুনি Litcul App ব্যৱহাৰ কৰি আছে তাৰ অৰ্থ এইয়ে যে আপুনি আমাৰ প্লেটফৰ্মৰ এজন সদস্য আৰু আপুনি বিশেষ একো কৰাৰ প্ৰয়োজন নাই। যিসকলে এতিয়াও আমাৰ প্লেটফৰ্মত যোগ দিয়া নাই কিন্ত প্ৰতিযোগিতাত অংশগ্ৰহণ কৰিব বিচাৰে তেওঁলোকক প্ৰথমেই এটা Valid Litcul Account খুলিবলৈ অনুৰোধ জনোৱা হ’ল। আমাৰ ৱেৱচাইট www.litcul.com অথবা Litcul App ব্যৱহাৰ কৰি আপুনি আপোনাৰ Account টো বনাব পাৰিব। যদিহে কিবা অসুবিধা হয় তেন্তে আমি সহায় কৰিবলৈ সদায় প্ৰস্তত।\nযদিহে আপুনি আমাৰ ম’বাইল এপ্ ব্যৱহাৰ কৰিছে তেন্তে তলত দিয়া পদ্ধতিৰে আপোনাৰ লেখাসমূহ দাখিল কৰিব পাৰিব-\n৪) আপুনি যদি লেখাটিৰ বাবে এক সুকীয়া ঠিকনা ৰাখিব বিচাৰে তেন্তে Custom URL ত সেই ঠিকনা দিব পাৰে। সাধাৰণতে লেখাটিৰ শিৰোনাম এই ঠাইত দিব পাৰে। যদিহে অসুবিধা পায় এই পৰ্য্যায় বাদ দিব পাৰে । (Custom URL আপোনাৰ লেখাটিৰ এক সকীয়া ঠিকনা যেনে-এই ব্লগটিৰ শিৰোনাম “litcul প্ৰতিযোগিতাত কেনেদৰে অংশগ্ৰহণ কৰিব” আৰু এই লেখাৰ ঠিকনা-https://www.litcul.com/blog/litcul-প্ৰতিযোগিতাত-কেনেদৰে-অংশগ্ৰহণ-কৰিব”\nআমি সদায় চেষ্টা কৰি আহিছো এনে এখন মঞ্চ তৈয়াৰ কৰাৰ য’ত লেখকসকলে নিজৰ ইচ্ছা অনুসৰি লিখনিসমূহ সজাব পৰাৰ লগতে সম্পাদনা (Edit)কৰিব পাৰিব। ঠিক আপোনাৰ কম্পিউটাৰৰ Microsoft Word ৰ দৰেই। Litcul ত লিখকসকলক সম্পূৰ্ণ দায়িত্ব দিয়া হয় যাতে তেওঁলোকে নিজৰ ব্লগসমূহৰ দায়িত্ব নিজেই পালন কৰে। Litcul-এ লিখকৰ প্ৰৱন্ধ প্ৰকাশ কৰা অথবা আমাৰ মঞ্চৰ পৰা আতৰাই দিয়াৰ সম্পৰ্কে কোনো হস্তক্ষেপ নকৰে। কিন্তু আমি সদায় বিচাৰো যে লিখকসকলে যাতে আমাৰ মঞ্চটি আঁকাৱালি লয় আৰু গল্প, প্ৰৱন্ধ, কবিতা আদি নিয়মীতভাবে প্ৰকাশ কৰে।\nযিসমূহ গল্প অথবা প্ৰৱন্ধ প্ৰতিযোগিতাৰ বাবে আপলোড কৰা হ’ব সেইসমূহ লেখা স্বয়ংক্ৰিয়ভাৱে Litcul Competition শ্ৰেণীত অন্তভুক্ত হ’ব। প্ৰতিযোগিতা শেষ হোৱাৰ পাছত আপুনি আমাৰ পৰা এটা ই-মেইল অথবা বাৰ্তা পাব পাৰে লেখাটিৰ সঠিক শ্ৰেণীকৰণ সম্পৰ্কে নতুবা Litcul এ আপোনাক নজনোৱাকৈও নিজৰ ফালৰ পৰা লেখাটিৰ সঠিক শ্ৰেণীকৰণ কৰিব পাৰে।


ধুবুৰীত কৃত্ৰিম বানঃ পৰিকল্পনাবিহীন নলা–নৰ্দমা নিৰ্মাণ তথা নিৰ্মাণৰ নামত এচাম ঠিকাদাৰৰ লুণ্ঠনৰ অভিযোগ – Guwahati Times\nধুবুৰীত কৃত্ৰিম বানঃ পৰিকল্পনাবিহীন নলা–নৰ্দমা নিৰ্মাণ তথা নিৰ্মাণৰ নামত এচাম ঠিকাদাৰৰ লুণ্ঠনৰ অভিযোগ\nAssamese Newsধুবুৰীত কৃত্ৰিম বানঃ পৰিকল্পনাবিহীন নলা–নৰ্দমা নিৰ্মাণ তথা নিৰ্মাণৰ নামত এচাম ঠিকাদাৰৰ লুণ্ঠনৰ অভিযোগ\nযোৱানিশা মুষলধাৰে হোৱা বৰষুণৰ পানী জমা হৈ ধুবুৰী চহৰৰ ঠায়ে ঠায়ে অবৰ্ণনীয় পৰিস্থিতিৰ উদ্ভৱ হয়। বৰষুণৰ পানী জমা হৈ সৃষ্টি কৃত্ৰিম বানপানীত চহৰখনৰ মূল বজাৰৰ এন. এছ. ৰোড নামৰ পথছোৱা বুৰ যোৱাৰ সমান্তৰালকৈ নিউ মাৰ্কেটস্থিত ধুবুৰী পৌৰসভা নিয়ন্ত্ৰণাধীন মাছ আৰু মাংসৰ বজাৰতো পানী জমা হৈ এক পূতিগন্ধময় পৰিৱেশৰ সৃষ্টি কৰে।\nতদুপৰি চহৰখনৰ জিলা কাৰাগাৰৰ সন্মূখৰ পথছোৱাকে ধৰি আৰক্ষী ছাউনীৰ এছোৱাত সৃষ্ট কৃত্ৰিম বানপানীয়ে আৰক্ষীকে ধৰি কাৰাগাৰত কয়েদিক ল’গ ধৰিবলৈ অহা আত্মীয়–স্বজনেও চৰম অসুবিধাৰ সন্মূখীন হোৱা দেখা যায়। আনকি বৰষুণৰ পানী জমা হৈ ধুবুৰীৰ বেচৰকাৰী বাছ আস্থান জলমগ্ন হৈ পৰাৰ ফলত হাৰাশাস্তিৰ সন্মুখীন হোৱা পোৱা যায় যাত্ৰীসকলেও।\nইফালে বৰষুণৰ পানী জমা হৈ ধুবুৰী চহৰৰ ১৩ আৰু ১৪ নং ৱাৰ্ডৰ এক বৃহৎ অংশ জলমগ্ন হৈ পৰাৰ ফলত অঞ্চল দুটাৰ ৰাইজ বৰ্তমানে চৰম বিপাংত পৰা বুলি জানিব পৰা গৈছে। আনকি অঞ্চলটোৰ বহুতৰ অনকি বিশুদ্ধ খোৱাপানীৰ বাবে হাহাকাৰময় পৰিস্থিতিৰ উদ্ভৱ হোৱাৰো অভিযোগ উঠিছে। ইফালে পৰিকল্পনাবিহীন ন’লা–নৰ্দমা নিৰ্মাণ, নলা–নৰ্দমাসমূহ ময়ে সময়ে পৰিস্কাৰ নকৰাৰ অভিযোগৰ উপৰি দীৰ্ঘ বহু বছৰৰ পৰা নলা–নৰ্দমা নিৰ্মাণ কৰাৰ নামত চলা লুণ্ঠনৰ বাবেই চহৰখনত আজি এই পৰিস্থিতিৰ সৃষ্টি হোৱা বুলি ধুবুৰী পৌৰসভাৰ বিৰূদ্ধে ক্ষোভিত হৈ পৰাও দেখা গৈছে ভুক্তভোগীসকলৰ বহুতেই।


অপাৰেটিং চিষ্টেম — বিকাশপেডিয়া\nমূল পৃষ্ঠা / শিক্ষা / ডিজিটেল সাক্ষৰতা / কম্পিউটাৰ / অপাৰেটিং চিষ্টেম\nআমি আগতেই পাই আহিছোঁ যে চফ্টৱেৰ ঘাইকৈ দুটা ভাগত বিভক্ত। যেনে- ‘চিষ্টেম্ চফ্টৱেৰ’ আৰু ‘এপ্লিকেশ্যন্ চফ্টৱেৰ’। ইয়াৰে প্ৰথমবিধ, অৰ্থাত্, চিষ্টেম্ চফ্টৱেৰৰ দ্বাৰা আমি কম্পিউটাৰটো বুট্ কৰি লওঁ আৰু তাৰ পাছত আমি আমাৰ প্ৰয়োজনীয় এপ্লিকেশ্যন্ চফ্টৱেৰ ব্যৱহাৰ কৰি কম্পিউটাৰটো ব্যৱহাৰ কৰোঁ। গতিকে, আমি ক’ব পাৰোঁ যে উল্লেখিত দুটা ভাগৰ ভিতৰত চিষ্টেম্ চফ্টৱেৰৰ গুৰুত্ব অধিক। ইয়েই কম্পিউটাৰৰ মূল চালিকা শক্তি। অপাৰেটিং চিষ্টেম হ’ল এবিধ চিষ্টেম্ চফ্টৱেৰৰ উদাহৰণ বা চিষ্টেম্ চফ্টৱেৰৰ আন এটা নামেই হ’ল- অপাৰেটিং চফ্টৱেৰ।\nআচলতে, ই হ’ল কেতবোৰ পূৰ্ব্বে উল্লেখিত (প্ৰি-ডিফাইণ্ড্) প্ৰোগ্ৰামৰ সমষ্টি, যাৰ জৰিয়তে আমি কম্পিউটাৰটো বুট কৰি ল’ব পাৰোঁ। সেয়েহে, অপাৰেটিং চিষ্টেমক আমি এটা পেকেজ বুলিহে কোৱাটো সমীচিন হ’ব। ই হ’ল কম্পিউটাৰ আৰু ব্যৱহাৰ কৰ্ত্তাৰ মাজৰ যোগসূত্ৰ।\nবজাৰত পোৱা বহুবিধ অপাৰেটিং চিষ্টেমৰ ভিতৰত ঘাইকৈ তলত উল্লেখিত বোৰেই প্ৰধান।\nDOS, Windows, OS/2, OS/4, Novell Netware, Unix, Linux ইত্যাদি।\nঅৱশ্যে এইবোৰৰ ভিতৰত বৰ্ত্তমান সৰ্ব্বাধিক জনপ্ৰিয় তথা প্ৰচলিত অপাৰেটিং চিষ্টেমবোৰ হ’ল- DOS, Windows, Unix আৰু Linux.\nডিস্ক্ অপাৰেটিং চিষ্টেম্ (DOS)\nডিস্ক্ অপাৰেটিং চিষ্টেম্ বা DOS হ’ল অপাৰেটিং চিষ্টেমৰ এটা উদাহৰণ। ইয়াৰ দ্বাৰা আমি কম্পিউটাৰটো বুট্ কৰিব পাৰোঁ। বজাৰত পোৱা আটাইতকৈ জনপ্ৰিয় আৰু সৰ্ব্বাধিক চাহিদাযুক্ত অপাৰেটিং চিষ্টেমবোৰৰ ভিতৰত ই এটা। ইয়াক ব্যৱহাৰ কৰিবলৈও অতি সহজ। যেনেদৰে নামটোতে অৰ্থটো লুকাই আছে। ই এখন ডিস্ক্ বা ফ্লপীত জমা হৈ থাকে বাবে ইয়াৰ নামটো ডিস্ক্ অপাৰেটিং চিষ্টেম্ (DOS) দিয়া হৈছে। সাধাৰণতে ই দুই ধৰণৰ। যেনে- PC-DOS আৰু MS-DOS। কিন্তু ইহঁত দুয়োৰে ভিতৰত MS-DOS টোহে বেছি জনপ্ৰিয় আৰু সৰ্ব্বাধিক প্ৰচলিত।\nMS-DOS-ক আমেৰিকাস্থিত ‘মাইক্ৰ’চফ্ট ইনফ’ৰমেশ্যন্’ নামৰ সংস্থা (কোম্পানী)-টোৱে প্ৰস্তুত কৰি উলিওৱা বাবে ইয়াৰ নামটো ‘মাইক্ৰ’চফ্ট ডিস্ক্ অপাৰেটিং চিষ্টেম্’ বা চমুকৈ MS-DOS বুলিও জনা যায়। ই হ’ল পৃথিৱীৰ সৰ্ব্বাধিক প্ৰচলিত আৰু জনপ্ৰিয় অপাৰেটিং চিষ্টেম্।\nযদিও MS-DOS বজাৰত ৰেডীমেড্ চফ্টৱেৰ হিচাবে পোৱা যায়, কেতিয়াবা কেতিয়াবা প্ৰয়োজন সাপেক্ষে ইয়াৰ প্ৰতিলিপি এটা নিজেও প্ৰস্তুত কৰি ল’ব পৰা যায়। ইয়াৰ বাবে প্ৰয়োজন মাথোঁ এখন ব্লেঙ্ক চি.ডি. বা ব্লেঙ্ক ফ্ল’পী-ৰ আৰু তাৰ লগত প্ৰয়োজন হয় তিনিটা প্ৰধান ফাইলৰ। এই তিনিটা ফাইলৰ নাম হ’ল- COMMAND.COM, IO.SYS আৰু MSDOS.SYS। এই তিনিটা ফাইলৰ পাছৰ দুটাক ‘হিডেন্ ফাইল’ বুলি কোৱা হয়, কিয়নো, যেতিয়া আমি DOS-ত থকা ফাইলৰ তালিকাখন চাওঁ, তেতিয়া এই ফাইল দুটাৰ নাম উক্ত তালিকা বা লিষ্টখনত নাথাকে। ইহঁতক চাবলৈ এটা বিশেষ কমাণ্ডৰ প্ৰয়োজন হয়। এই ফাইল দুটা চিষ্টেম্ ফাইল বুলি জনা যায় আৰু ইহঁতে কম্পিউটাৰটো বুট্ কৰাৰ বাবে প্ৰয়োজন হোৱা কাৰ্য্য সম্পাদন কৰে। আনহাতে, প্ৰথমটো ফাইল, অৰ্থাত্, COMMAND.COM-এ DOS-ত কাম কৰোঁতে ব্যৱহৃত হোৱা এক শ্ৰেণীৰ কমাণ্ডসমূহ ধাৰণ কৰি ৰাখে।\nDOS-ৰ অন্তৰ্গত কমাণ্ডসমূহ মুখ্যতঃ দুটা ভাগত ভগাব পাৰি। যেনে-\n(১) Internal DOS Commands আৰু\n(২) External DOS Commands।\n(১) Internal DOS Commands : DOS-ৰ অন্তৰ্গত COMMAND.COM নামৰ ফাইলটোৰ অধীনত এই শ্ৰেণীৰ কমাণ্ডবোৰ জমা হৈ থাকে। কম্পিউটাৰটো বুট কৰাৰ লগে লগে এই কমাণ্ডবোৰ COMMAND.COM ফাইলৰ পৰা ওলাই গৈ কম্পিউটাৰৰ মেম’ৰীত জমা হৈ ৰয় আৰু অস্থায়ীভাৱে তাত থাকি আমাৰ প্ৰয়োজনীয় কাৰ্য্যসমূহ সম্পাদন কৰে। সেয়েহে, এই শ্ৰেণীৰ কমাণ্ডসমূহক ‘টেম্প’ৰাৰী মেম’ৰী ৰেচিডেণ্ট্ কমাণ্ড’ বা ‘টি.এম.আৰ.চি.’ বুলিও কোৱা হয়। এই কমাণ্ডবোৰ চলাবলৈ (এক্টিভেট্) আমাক, সেয়েহে, DOS Disc-খনৰ প্ৰয়োজন নহয়, কিয়নো কমাণ্ডবোৰ ইতিমধ্যে অস্থায়ীভাৱে মেম’ৰীত সঞ্চিত হৈ আছেই। ইহঁতক পোনপটীয়াকৈ মেম’ৰীৰ পৰাই চলাব (এক্টিভেট্) পাৰি। ইয়াৰ বাবে কেৱল উক্ত কমাণ্ডটোৰ নামটো লিখি এণ্টাৰ কী-টো প্ৰেচ্ কৰি দিলেই হ’ল। কিছুমান Internal DOS Commands-ৰ নাম (উদাহৰণ)- CLS, DIR, DATE, TIME, VOL, VER, COPY, TYPE, DEL (or ERASE), RENAME (or REN), COPY CON, EDIT, EXIT, MD (or MKDIR), CD (or CHDIR), RD (or RMDIR) ইত্যাদি।\n(২) External DOS Commands : DOS-ৰ অন্তৰ্গত দ্বিতীয় শ্ৰেণীৰ কমাণ্ডবোৰক External DOS Commands বুলি কোৱা হয়। ইহঁত DOS Disc-খনত একো একোটা পৃথক পৃথক ফাইল হিচাপে ষ্ট’ৰ হৈ ৰয়। সেয়েহে, ইহঁতক চলাবলৈ (এক্টিভেট্) DOS Disc-খন Disc Drive-ৰ ভিতৰত উপস্থিত থকাটো বাঞ্চনীয়। অন্যথাই DOS –এ ‘Bad Command or file name’-নামৰ Error Message এটা দেখুৱাব। উপলব্ধ External DOS Command-বোৰৰ ভিতৰত তলত দিয়াবোৰেই প্ৰধান। যেনে- FORMAT, DISKCOPY, LABEL, PRINT, TREE, CHKDSK, DISKCOMP, DEFRAG, SCAN, UNDELETE ইত্যাদি।\nবিভিন্ন কমাণ্ডৰ থুলমূল ব্যাখ্যা\nCLS-এই Internal DOS Command টোৰ দ্বাৰা আমি স্ক্ৰীণ্ এখনত লিখা থকা সকলো ইনফ’ৰমেশ্যন্ মচি দি এখন পৰিষ্কাৰ স্ক্ৰীণ্ পাব পাৰোঁ। ইয়াৰ সম্পূৰ্ণ নাম হৈছে- ক্লিয়াৰ্ স্ক্ৰীণ্। ইয়াক ব্যৱহাৰৰ বাবে আমি তলত দিয়া চিনটেক্সটো ব্যৱহাৰ কৰিব পাৰোঁ-\nবিঃদ্ৰঃ-“dr.name”-মানে কাৰ্য্যক্ষম active drive name-টো, যত DOS DISK-খন সোমাই থাকে আৰু ¿-হ’ল এণ্টাৰ কী-ৰ প্ৰতীক চিহ্ন।\nDIR-এই কমাণ্ডটোৰ জৰিয়তে আমি কোনো এখন ডিস্ক্ বা ফ্ল’পীৰ ভিতৰত সঞ্চিত হৈ থকা ফাইল বা ডাইৰেক্ট’ৰীৰ নামসমূহ চাব পাৰোঁ। ইয়াৰ সম্পূৰ্ণ অৰ্থ হৈছে- DIRectory। ইয়াক ব্যৱহাৰৰ বাবে চিনটেক্সটো হ’ল এনে ধৰণৰ-\nবিঃদ্ৰঃ- DIR-ৰ লগত আমি কিছুমান উপসৰ্গ লগাব পাৰোঁ। এই উপসৰ্গবোৰৰ দ্বাৰা আমি ডিস্ক্ বা ফ্ল’পীৰ অন্তৰ্গত ফাইল বা ডাইৰেক্ট’ৰীৰ নামবোৰৰ তালিকাখন বিভিন্ন ধৰণেৰে, যেনে- পৃষ্ঠা অনুযায়ী, পথালিকৈ, ফাইল প্ৰস্তুত কৰা তাৰিখ অনুযায়ী, নাম অনুযায়ী- ইত্যাদি বিভিন্ন ধৰণেৰে চাব পাৰোঁ। কিছুমান উপসৰ্গ-\nDIR/P- তালিকাখন পৃষ্ঠা অনুযায়ী চাবলৈ।\nDIR/W- তালিকাখন পথালিকৈ চাবলৈ।\nDIR/L- তালিকাখন ‘ল’ৱাৰ কেচ্ লেটাৰ’ অনুযায়ী চাবলৈ।\nDIR/S- তালিকাখন চাব্ ডাইৰেক্ট’ৰী অনুযায়ী চাবলৈ।– ইত্যাদি।\nDATE- এই কমাণ্ডটোৰ দ্বাৰা আমি কম্পিউটাৰৰ মেম’ৰীত সঞ্চিত হৈ থকা শেহতীয়া তাৰিখটো চোৱাৰ উপৰিও ইয়াক সংশোধন কৰিবও পাৰোঁ। ইয়াৰ জৰিয়তে আমি কোনো এটা বছৰৰ যিকোনো এটা তাৰিখ চাব পাৰোঁ। ইয়াৰ ব্যৱহাৰৰ বাবে প্ৰয়োজনীয় চিনটেক্সটো হ’ল-\nউদাহৰণঃ- A:\_> DATE ¿\nবিঃদ্ৰঃ- কম্পিউটাৰত তাৰিখটো mm/dd/yy ফ’ৰ্মেট্ মতেহে দেখা যায়। ইয়াত mm-মানে মাহ, dd- মানে তাৰিখ আৰু yy- মানে বছৰ বুজাইছে। যদিহে আমি তাৰিখটো সংশোধন কৰিব নোখোজোঁ, তেন্তে কেৱল এণ্টাৰ কী-টো প্ৰেচ্ কৰি তাৰ পৰা ওলাই আহিব পাৰোঁ।\nটাইম্ঃ- এই কমাণ্ডটোৰ দ্বাৰা আমি কম্পিউটাৰৰ মেম’ৰীত সঞ্চিত হৈ থকা শেহতীয়া সময়টো চোৱাৰ উপৰিও ইয়াক সংশোধন কৰিবও পাৰোঁ। ইয়াৰ জৰিয়তে আমি যিকোনো এটা মুহূৰ্ত্তৰ সময় চাব পাৰোঁ। ইয়াৰ ব্যৱহাৰৰ বাবে প্ৰয়োজনীয় চিনটেক্সটো হ’ল-\nবিঃদ্ৰঃ- কম্পিউটাৰত সময়টো hh:mm:ss ফ’ৰ্মেট্ মতেহে দেখা যায়। ইয়াত hh-মানে ঘণ্টা, mm- মানে মিনিট আৰু ss- মানে ছেকেণ্ড বুজাইছে। যদিহে আমি সময়টো সংশোধন কৰিব নোখোজোঁ, তেন্তে কেৱল এণ্টাৰ কী-টো প্ৰেচ্ কৰি তাৰ পৰা ওলাই আহিব পাৰোঁ। আনহাতে, কম্পিউটাৰত সময়টো সদায় ২৪ ঘণ্টাৰ হিচাপত গণনা কৰা হয়। অৰ্থাত্, মধ্যাহ্নৰ ১২ বজাৰ পিছত সময়টো ১৩, ১৪, ১৫,............২৪-লৈ এণ্টাৰ্ কৰা হয়। কিন্তু, কম্পিউটাৰে আমাক মধ্যাহ্ন ১২ বজাৰ পাছতো সময়টো ১, ২, ৩,................১২ লৈকেই দেখুৱাব। মাথোঁ, সময়ৰ শেষত এ.এম. বা পি.এম. শব্দটো দেখা যাব।\nVOL- এই Internal Dos Command-টোৰ দ্বাৰা আমি কোনো এটা ছেকেণ্ডেৰী মেম’ৰী ডিভাইচৰ ক্ৰমিক সংখ্যাটো আৰু Volume নামটো চাব পাৰোঁ। ইয়াৰ সম্পূৰ্ণ নামটো হৈছে- VOLume। ইয়াক ব্যৱহাৰ কৰিবলৈ আৱশ্যক হোৱা চিনটেক্সটো হ’ল-\nVER- এই Internal Dos Command-টোৰ দ্বাৰা আমি যিকোনো এটা অপাৰেটিং চিষ্টেমৰ ভাৰ্ছন্ নম্বৰটো চাব পাৰোঁ। ইয়াৰ সম্পূৰ্ণ নামটো হৈছ- VERSION। ইয়াক ব্যৱহাৰ কৰিবলৈ আৱশ্যক হোৱা চিনটেক্সটো হ’ল-\nCOPY- এই কমাণ্ডটোৰ জৰিয়তে আমি যিকোনো এটা ফাইলৰ প্ৰতিলিপি এটা বনাব পাৰোঁ। ইয়াৰ জৰিয়তে আমি ফাইলটোৰ নকলটো আন ডিস্ক্ বা ফ্ল’পী এখনত বনাব পৰাৰ উপৰিও একেটা বা অইন ড্ৰাইভৰ ভিতৰতো বনাব পাৰোঁ। ইয়াৰ ফলত মূল ফাইলটো একেই থাকি যাব, মাথোঁ ইয়াৰ হুবহু নকল এটাহে তৈয়াৰ হ’ব। অৱশ্যে কপি কমাণ্ডে এবাৰত এটাকৈহে ফাইল কপি কৰিব পাৰে। ইয়াক ব্যৱহাৰ কৰিবলৈ তলত দিয়া চিনটেক্সটো প্ৰয়োজন হয়-\n<dr.name>COPYb<Old File Name>b<New File Name>¿\nউদাহৰণঃ- C:\_>COPY SOFTECH SOFTEK¿\nবিঃদ্ৰঃ- ‘b’ মানে এটা খালী ঠাই বুজাইছে, যাক স্পেচ্ বাৰ্ কী-টো প্ৰেচ্ কৰি দিয়া হয়। ইয়াত SOFTECH-টো ইতিমধ্যে মেম’ৰীত সঞ্চিত হৈ থকা ফাইলটো, আনহাতে, SOFTEK-টো হ’ল আমি ফাইলটোৰ প্ৰতিলিপি বনাব খোজা ফাইলৰ নামটো।\nএটা ড্ৰাইভৰ পৰা আন এটা ড্ৰাইভলৈ যদি ফাইল এটাৰ প্ৰতিলিপি বনাব লাগে, তেন্তে, তাক ব্যৱহাৰৰ বাবে আৱশ্যক হোৱা চিনটেক্সটো হ’ল-\n<dr.name>COPYb<Old File Name>b<Target Drive>¿\nউদাহৰণঃ- C:\_>COPY SOFTECH A:¿\nএটাতকৈ অধিক ফাইল এবাৰতে কপি কৰিবলৈ তলত দিয়া চিনটেক্সটো ব্যৱহাৰ কৰা হয়। তেনেস্থলত, আমি কপি কৰা সকলোবোৰ ফাইল নতুন নামৰ ফাইলটোৰ অধীনত একেলগে দেখা যাব।\n<dr.name>COPYb<Old File Name1>b+ <Old File Name2> b....b <New File Name>¿\nউদাহৰণঃ- C:\_>COPY SOFTECH+SOFTEK INFOED¿\nTYPE - Internal Dos Command শ্ৰেণীৰ অন্তৰ্গত এই কমাণ্ডটোৰ দ্বাৰা আমি কোনো এটা ফাইলৰ ভিতৰত লিখা তথ্যখিনি পঢ়ি চাব পাৰোঁ। ইয়াৰ চিনটেক্সটো হ’ল-\n<dr.name>TYPEb<File Name>¿\nউদাহৰণঃ- C:\_>TYPE SOFTECH¿\nDEL (or ERASE)- এই Internal Dos Command-টোৰ দ্বাৰা আমি কোনো এটা অপ্ৰয়োজনীয় ফাইলক কম্পিউটাৰৰ মেম’ৰীৰ পৰা স্থায়ীভাৱে মচি দিব পাৰোঁ। ইয়াৰ সম্পূৰ্ণ নামটো হৈছে- DELETE। ব্যৱহাৰৰ বাবে আৱশ্যক হোৱা ইয়াৰ চিনটেক্সটো হ’ল-\n<dr.name>DELb<File Name>¿\nউদাহৰণঃ- C:\_>DEL SOFTECH¿\n<dr.name>ERASEb<File Name>¿\nউদাহৰণঃ- C:\_>ERASE SOFTECH¿\nবিঃদ্ৰঃ- যিহেতু DEL বা ERASE কমাণ্ডটোৰ জৰিয়তে মচি দিয়া ফাইলটো কম্পিউটাৰৰ মেম’ৰীৰ পৰা স্থায়ীভাৱে নোহোৱা হৈ যায়, সেয়েহে, ইয়াক ব্যৱহাৰৰ আগে আগে আমি এইটো নিশ্চিত কৰি লোৱা ভাল যে উক্ত ফাইলটো আমাক সঁচাকৈয়ে প্ৰয়োজন নাইটো! অন্যথাই, গুৰুত্বপূৰ্ণ ফাইল এটা DEL বা ERASE কৰিলে ভৱিষ্যতে কোনো পৰিস্থিতিতেই পুনৰাই তাক ওভোতাই অনাটো অসম্ভৱ হৈ পৰিব।\nREN (or RENAME)- এই Internal Dos Command-টোৰ দ্বাৰা আমি কোনো এটা ফাইলৰ নামটো (কেৱল মাত্ৰ নামটোহে) সলনি কৰি এটা নতুন নাম প্ৰয়োগ কৰিব পাৰোঁ। ইয়াৰ ফলত অৱশ্যে ফাইলটোৰ ভিতৰৰ তথ্যখিনিৰ কোনো ধৰণৰ সালসলনি বা পৰিৱৰ্ত্তন নহয়। ইয়াৰ সম্পূৰ্ণ নামটো হৈছে- RENAME। ব্যৱহাৰৰ বাবে আৱশ্যক হোৱা ইয়াৰ চিনটেক্সটো হ’ল-\n<dr.name>RENb<Old File Name>b<New File Name>¿\nউদাহৰণঃ- C:\_>REN SOFTECH GUWAHATI¿\n<dr.name>RENAMEb<Old File Name>b<New File Name>\nউদাহৰণঃ- C:\_>RENAME SOFTECH GUWAHATI¿\nবিঃদ্ৰঃ- ইয়াত SOFTECH নামৰ ইতিমধ্যে মেম’ৰীত থকা ফাইলটো GUWAHATI নামেৰে নতুনকৈ নামাকৰণ কৰা হৈছে। নতুনকৈ নামাকৰণ কৰাৰ পাছত আমি ফাইলৰ তালিকাখন চাবলৈ DIR নামৰ কমাণ্ডটো ব্যৱহাৰ কৰিলে পূৰ্ব্বৰ SOFTECH নামৰ ফাইলটোৰ ঠাইত GUWAHATI নামৰ ফাইল্ নেমটোহে দেখা পাম। কিন্তু, GUWAHATI নামৰ ফাইলটোত SOFTECH নামৰ ফাইলটোত লিখা থকা তথ্যসমূহেই পূৰ্ব্বৰ দৰে মজুত থাকিব। কিয়নো, REN বা RENAME কমাণ্ডে ফাইলটোৰ নামটোহে সলনি কৰিব পাৰে, ইয়াত লিখা তথ্যখিনি হুবহু একেই থাকে।\nCOPY CON- এই Internal Dos Command-টোৰ দ্বাৰা আমি DOS-ৰ অধীনত এটা নতুন ফাইলৰ সৃষ্টি কৰিব পাৰোঁ। ব্যৱহাৰৰ বাবে আৱশ্যক হোৱা চিনটেক্সটো হ’ল-\n<dr.name>COPY CONb<File Name>¿\nউদাহৰণঃ- C:\_>COPY CON INFOED¿\nবিঃদ্ৰঃ- ফাইলত তথ্য যোগানৰ কাম শেষ হ’লে উক্ত ফাইলটো মেম’ৰীত স্থায়ীভাৱে জমা (ষ্ট’ৰ) ৰাখিবলৈ আমি ^Z(Ctrl+Z) কমাণ্ডটো প্ৰয়োগ কৰোঁ। ইয়াৰ বাবে কণ্ট্ৰ’ল কী-টো প্ৰেচ্ কৰি থাকি Z এল্ফাবেটটো প্ৰেচ্ কৰা হয়। এটা বিশেষ মন কৰিবলগীয়া কথা এইয়ে যে- COPY CON কমাণ্ডৰ জৰিয়তে ফাইল সৃষ্টি কৰিলে আমি ফাইলটোৰ অধীনত কোনো ধৰণৰ সালসলনি বা সংশোধন কৰিব নোৱাৰোঁ। ইয়াত কেৱল তথ্য যোগানহে সম্ভৱ। সালসলনি বা সংশোধনৰ বাবে আমি EDIT কমাণ্ডটোৰ আশ্ৰয় ল’ব পাৰোঁ।\nEDIT- Internal Dos Command-ৰ অন্তৰ্গত এই কমাণ্ডটোৰ দ্বাৰা আমি ইতিপূৰ্ব্বে উল্লেখ কৰাৰ দৰে DOS-ৰ অধীনস্থ ফাইল এটাত প্ৰয়োজন সাপেক্ষে যিকোনো ধৰণৰ সালসলনি বা সংশোধন কৰিব পাৰোঁ। ইয়াৰ চিনটেক্সটো হ’ল-\n<dr.name>EDITb<File Name>¿\nউদাহৰণঃ- C:\_>EDIT INFOED¿\nবিঃদ্ৰঃ- EDIT Mode-ত ফাইল খুলিলে DOS Screen-খন কিছু পৰিমাণে পৰিৱৰ্ত্তন হৈ যায়। কিছুমান কমাণ্ডৰ তালিকা এখন EDIT Mode-ৰ স্ক্ৰীণখনত দৃশ্যমান হয় আৰু আমি উক্ত কমাণ্ডসমূহ ব্যৱহাৰ কৰি প্ৰয়োজনীয় সংশোধনখিনি ফাইলটোত প্ৰয়োগ কৰিব পাৰোঁ।\nEXIT- Internal DOS Command-ৰ অন্তৰ্গত এই কমাণ্ডটোৰ দ্বাৰা আমি DOS Mode-ৰ পৰা Windows Mode-লৈ উভতি যাব পাৰোঁ। অৱশ্যে, কম্পিউটাৰটো নিশ্চয়েই Windows-ৰে বুট্ কৰা থাকিব লাগিব। এনেক্ষেত্ৰত, এই কমাণ্ডে DOS-টো সম্পূৰ্ণৰূপে বন্ধ কৰি আমাক পুনৰ Windows Mode-লৈকে ঘূৰাই লৈ যায়। ইয়াৰ চিনটেক্সটো হ’ল-\n(২) External DOS Command\nFORMAT- এই External DOS Command-টোৰ দ্বাৰা আমি কোনো এখন ডিস্ক বা ফ্ল’পীৰ অন্তৰ্গত তথ্যসমূহ মচি দি তাক সম্পূৰ্ণ খালী কৰি নতুনকৈ তথ্য জমা ৰখাৰ বাবে তাক উপযোগী কৰি তুলিব পাৰোঁ। উল্লেখযোগ্য যে, কম্পিউটাৰৰ ডিস্ক বা ফ্ল’পীত লগা কিছুমান ভাইৰাচ্ আমি FORMAT কমাণ্ডৰ জৰিয়তে কিছু পৰিমাণে নোহোৱা কৰিব পাৰোঁ। ইয়াক ব্যৱহাৰৰ বাবে আমি তলত দিয়া চিনটেক্সটো ব্যৱহাৰ কৰিব পাৰোঁ।\n<dr.name>FORMATb<Target Drive/Disk>¿\nউদাহৰণঃ- C:\_>FORMAT A:¿\nDISKCOPY- এই External DOS Command-টোৰ দ্বাৰা আমি কোনো এখন ডিস্ক বা ফ্ল’পীৰ অন্তৰ্গত সমগ্ৰ ফাইলকেই এখন নতুন ডিস্ক বা ফ্ল’পীলৈ কপি কৰি লৈ যাব পাৰোঁ। চাবলৈ গ’লে ই COPY-নামৰ Internal DOS Command-টোৰ নিচিনাই কাম কৰে। কিন্তু COPY-ৰ জৰিয়তে আমি এবাৰত এটাকৈহৈ ফাইল কপি কৰিব পাৰিছিলোঁ; পিছে, DISKCOPY-ৰ জৰিয়তে আমি এখন ডিস্ক বা ফ্ল’পীৰ অন্তৰ্গত সামগ্ৰিক তথ্যখিনিকেই নতুনকৈ আৰু এবাৰতেই কপি কৰিব পাৰি। সেয়েহে, DISKCOPY ব্যৱহাৰ কৰিলে আমি কোনো এটা বিশেষ ফাইলকহে কপি কৰাৰ সুবিধাকণ নাপাওঁ; যিহেতু, DISKCOPY-এ এবাৰতে গোটেই ডিস্ক বা ফ্ল’পীখন কপি কৰি দিয়ে। ইয়াক ব্যৱহাৰৰ বাবে আমি তলত দিয়া চিনটেক্সটো ব্যৱহাৰ কৰিব পাৰোঁ-\n<dr.name>DISKCOPYb<Source Drive/Disk>b<Target Drive/Disk>¿\nউদাহৰণঃ- C:\_>DISKCOPY A: B:¿\nবিঃদ্ৰঃ- ইয়াত A: -ত মূল তথ্য সন্নিবিষ্ট ডিস্ক বা ফ্ল’পীখন আছে আৰু B:-ত আমি প্ৰতিলিপি বনাব খোজা খালি ডিস্ক বা ফ্ল’পীখন আছে।\nLABEL- এই External DOS Command-টোৰ মাধ্যমেৰে আমি কোনো এটা চেকেণ্ডেৰী ষ্ট’ৰেজ ডিভাইচৰ Volume-নামটো পৰিৱৰ্ত্তন বা সলনি কৰিব পাৰোঁ। এটা LABEL Name সৰ্ব্বমুঠ ১১ (এঘাৰ) টা কেৰেক্টাৰ পৰ্য্যন্ত দীঘল হ’ব পাৰে। আনহাতে, যদি উক্ত LABEL Name-টো সলনি কৰিব নিবিচাৰোঁ, তেন্তে, আমি মাথোঁ এণ্টাৰ্ কী-টো প্ৰেচ্ কৰি দিলেই হ’ল। তেনেক্ষেত্ৰত, ই পূৰ্ব্বৰ LABEL Name-টোৱেই সলনি নকৰাকৈ ৰাখি থ’ব। ইয়াক ব্যৱহাৰৰ বাবে আমি তলত দিয়া চিনটেক্সটো ব্যৱহাৰ কৰিব পাৰোঁ-\n<dr.name>LABELb<Target Drive/Disk>¿\nউদাহৰণঃ- C:\_>LABEL A:¿\nPRINT- এই External DOS Command-টোৰ মাধ্যমেৰে আমি কোনো এটা ফাইলক DOS Mode-তেই পোনপটীয়াকৈ প্ৰিণ্টাৰৰ মাধ্যমেৰে প্ৰিণ্ট্ কৰিব পাৰোঁ। ইয়াক ব্যৱহাৰৰ বাবে আমি তলত দিয়া চিনটেক্সটো ব্যৱহাৰ কৰিব পাৰোঁ-\n<dr.name>PRINTb<File Name>¿\nউদাহৰণঃ- C:\_>PRINT INFOED¿\nTREE- এই ড্ৰাইভত ভালেসংখ্যক ডাইৰেক্ট’ৰী আৰু চাব্-ডাইৰেক্ট’ৰী থাকিব পাৰে। এই External DOS Command-টোৰ মাধ্যমেৰে আমি উক্ত ডাইৰেক্ট’ৰী বা চাব্-ডাইৰেক্ট’ৰীৰ অন্তৰ্গত সকলোবোৰ ফাইলক প্ৰণালীবদ্ধভাৱে চাবলৈ ব্যৱহাৰ কৰিব পাৰোঁ। ইয়াক ব্যৱহাৰৰ বাবে আমি তলত দিয়া চিনটেক্সটো ব্যৱহাৰ কৰিব পাৰোঁ-\nবিঃদ্ৰঃ- যদিহে কোনো এটা বিশেষ চাব্-ডাইৰেক্ট’ৰীৰ অন্তৰ্গত ফাইলসমূহ চাবলৈ বিচৰা হয়, তেন্তে, আমি তলত দিয়া চিনটেক্সটোহে ব্যৱহাৰ কৰিব লাগিব।\n<dr.name>TREEb<Sub-Dir.Name>¿\nআনহাতে, যদিহে সমগ্ৰ ফাইলবোৰ পৃষ্ঠা অনুযায়ী চাবলৈ বিচৰা হয়, তেন্তে, আমি তলত দিয়া চিনটেক্সটোহে ব্যৱহাৰ কৰিব লাগিব।\n<dr.name>TREE ½ MORE¿\nউদাহৰণঃ- C:\_>TREE ½ MORE¿\nCHKDSK- এটা চেকেণ্ডেৰী ষ্ট’ৰেজ ডিভাইচত থকা ফাইল আদিৰ সম্পূৰ্ণ বিৱৰণ, যেনে- ডিস্ক বা ফ্ল’পীখনৰ সৰ্ব্বমুঠ ঠাই কিমান, ফাইলসমূহে কিমান ঠাই আগুৰিছে বা খালি ঠাই বৰ্ত্তমান কিমান বাকী আছে....ইত্যাদি ইত্যাদি কথাবোৰ জানিবলৈ আমি এই External DOS Command-টো ব্যৱহাৰ কৰোঁ। ইয়াৰ চিনটেক্সটো হ’ল-\n<dr.name>CHKDSKb<Target Drive/Disk>¿\nউদাহৰণঃ- C:\_>CHKDSK A:¿\nSCAN- এই কমাণ্ডটোৰ জৰিয়তে আমি কোনো এখন ডিস্ক বা ফ্ল’পী বা হাৰ্ড ডিস্ক এটা ভাইৰাচৰ দ্বাৰা আক্ৰান্ত হৈছে নেকি তাক চাব পাৰোঁ। অৰ্থাত্, এই কমাণ্ডে কোনো এখন ডিস্ক বা ফ্ল’পী বা হাৰ্ড ডিস্ক এটা ভাইৰাচৰ পৰা মুক্ত হয় নে নহয়- তাক পৰীক্ষা কৰে আৰু যদিহে সঁচাকৈয়ে ই কোনো ধৰণৰ ভাইৰাচৰ দ্বাৰা আক্ৰান্ত, তেন্তে তাক কি কৰা উচিত তাৰ বিষয়ে পৰামৰ্শ দিয়ে। ইয়াৰ চিনটেক্সটো হ’ল-\n<dr.name>SCANb<Target Drive/Disk>¿\nউদাহৰণঃ- C:\_>SCAN A:¿\nUNDELETE- এই কমাণ্ডটোৰ জৰিয়তে আমি কম্পিউটাৰৰ মেম’ৰীৰ পৰা স্থায়ীভাৱে মচি দিয়া কোনো এটা ফাইল পুনৰুদ্ধাৰ কৰিবলৈ সমৰ্থ হওঁ; যদিহে উক্ত ফাইলটো মচি দিয়াৰ সময়তো দীৰ্ঘকালীন নহয়। পুনৰুদ্ধাৰৰ বাবে কম্পিউটাৰে সদায় মচি দিয়া ফাইলটোৰ নামৰ প্ৰথম কেৰেক্টাৰটো বিচাৰে। যদিহে ১ম কেৰেক্টাৰটো দিয়া নাযায়, তেন্তে ই ফাইলটো উদ্ধাৰ কৰিবলৈ অপাৰগ হয়। এইখিনিতেই উল্লেখ কৰিব পাৰি যে এই কমাণ্ডটো অৱশ্যে DOS-ৰ কেতবোৰ বিশেষ ভাৰ্চনতহে প্ৰযোজ্য হয়। DOS-ৰ সকলো ভাৰ্চনে ডিলিটেড্ ফাইল এটা UNDELETE কৰিবলৈ সমৰ্থ নহয়। ইয়াক ব্যৱহাৰৰ বাবে আৱশ্যক হোৱা চিনটেক্সটো হ’ল-\n<dr.name>UNDELETEb<File Name>¿\nউদাহৰণঃ- C:\_>UNDELETE INFOED¿\nচাব্-ডাইৰেক্টৰী হ’ল মূল ডাইৰেক্টৰী এটাৰ অধীনত থকা একো একোটা শাখা। মূল ডাইৰেক্ট’ৰীটোক আমি ৰুট্ ডাইৰেক্ট’ৰী বুলি কওঁ। এই ৰুট্ ডাইৰেক্ট’ৰীৰ অধীনত থকা চাব্-ডাইৰেক্ট’ৰীবোৰে বিভিন্ন চফ্টৱেৰৰ অন্তৰ্গত ফাইলবোৰ জমা ৰাখে আৰু প্ৰয়োজন সাপেক্ষে এই ফাইলৰ নামসমূহক তালিকাবদ্ধ তথা শৃংখলাবদ্ধভাৱে দেখুৱায়। তেনেস্থলত কম্পিউটাৰ এটাৰ বাবে ফাইলসমূহ পুনৰুদ্ধাৰ কৰাটো সহজ হৈ পৰে। সেয়েহে, আমি চাব্-ডাইৰেক্ট’ৰী এটা বিভিন্ন চফ্টৱেৰৰ ফাইলবোৰ প্ৰণালীবদ্ধভাৱে আৰু শ্ৰেণীগতভাৱে জমা ৰাখিবলৈ ব্যৱহাৰ কৰিব পাৰোঁ। এটা চাব্-ডাইৰেক্ট’ৰী আমি আমাৰ প্ৰয়োজনমতে বনাই ল’ব পাৰোঁ। ইয়াৰ বাবে আমাক প্ৰয়োজন হয় তিনিটা কমাণ্ডৰ। এই কমাণ্ড তিনিটা Internal DOS Command শ্ৰেণীৰ অন্তৰ্গত। ইহঁত হ’ল-\nMD বা MKDIR: Sub-Directory এটা সৃষ্টি কৰিবলৈ (তৈয়াৰ কৰিবলৈ)।\nCD বা CHDIR: Sub-Directory এটা খুলিবলৈ আৰু বন্ধ কৰিবলৈ।\nRD বা RMDIR: Sub-Directory এটা স্থায়ীভাৱে মেম’ৰীৰ পৰা মচি দিবলৈ।\nMD বা MKDIR-এই কমাণ্ডটোৰ জৰিয়তে আমি ৰুট্ ডাইৰেক্টৰীৰ অধীনত কোনো এটা চাব্-ডাইৰেক্ট’ৰী নিজস্বভাৱে বনাই ল’ব পাৰোঁ। ইয়াৰ সম্পূৰ্ণ অৰ্থ হৈছে- MakeDirectory। ইয়াক ব্যৱহাৰৰ বাবে আৱশ্যক হোৱা চিনটেক্সটো হৈছে-\n<dr.name>MDb<Sub-Dir.Name>¿\nউদাহৰণঃ- C:\_>MD PM5¿\nবিঃদ্ৰঃ- ‘b’-ৰ ঠাইত আমি এটা ‘\_’ (বেক্ স্লেচ্)-ও দিব পাৰোঁ আৰু MD-ৰ পৰিৱৰ্ত্তে MKDIR নামৰ কমাণ্ডটোও ব্যৱহাৰ কৰিব পাৰি। যেনে- MKDIR\_PM5.\nCDCHDIR- এই Internal DOS Command-টোৰ জৰিয়তে আমি কোনো এটা চাব্-ডাইৰেক্ট’ৰী খুলি, তাৰ ভিতৰত প্ৰৱেশ কৰাৰ উপৰিও উক্ত চাব্-ডাইৰেক্ট’ৰীটোক বন্ধ কৰি পুনৰ ৰুট্ ডাইৰেক্ট’ৰীলৈকে উভতি আহিব পাৰোঁ। ইয়াৰ সম্পূৰ্ণ অৰ্থ হৈছে- ChangeDirectory। ইয়াক ব্যৱহাৰৰ বাবে আৱশ্যক হোৱা চিনটেক্স দুটা হৈছে-\n<dr.name>CDb<Sub-Dir.Name>¿\nউদাহৰণঃ- C:\_>CD PM5¿\nবিঃদ্ৰঃ- চাব্-ডাইৰেক্ট’ৰী এটা খোলাৰ পাছত ইয়াৰ নামটো <dr.name>-ৰ ঠিক পাছফালে দেখা পোৱা যায়। অন্যথাই আমি গম পাম যে উক্ত চাব্-ডাইৰেক্ট’ৰীটো এতিয়াও খোলা হোৱা নাই। যেনে, ওপৰৰ উদাহৰণটোৰ ক্ষেত্ৰত ই এনে ধৰণেৰে দেখা যাব- “C:\_PM5”.\n(২) বন্ধ কৰিবলৈঃ- চাব্-ডাইৰেক্ট’ৰী এটা বন্ধ কৰিবলৈ দুটা প্ৰক্ৰিয়া আছে। এটাৰ দ্বাৰা আমি চাব্-ডাইৰেক্ট’ৰীবোৰ এটা এটাকৈ একাদিক্ৰমে বন্ধ কৰিব পাৰোঁ। ইয়াৰ বাবে আৱশ্যক হোৱা চিনটেক্সটো হ’ল-\n<dr.name\_sub-dir.name 1\_sub-dir. Name 2\_sub-dir. Name 3>CD\_¿\nআনহাতে, এটাতকৈ অধিক চাব্-ডাইৰেক্ট’ৰী একেবাৰতে বন্ধ কৰিবলৈ আমি তলত দিয়া চিনটেক্সটো ব্যৱহাৰ কৰিব লাগে-\n<dr.name\_sub-dir. Name 1\_sub-dir. Name 2\_sub-dir. Name 3>CD\_>¿\nRDRMDIRDOS Command-টোৰ জৰিয়তে আমি কোনো এটা চাব্-ডাইৰেক্ট’ৰী স্থায়ীভাৱে মচি দিব পাৰোঁ। ইয়াৰ সম্পূৰ্ণ অৰ্থ হৈছে- RemaoveDirectory বা ReMoveDIRectory। ইয়াক ব্যৱহাৰৰ বাবে আৱশ্যক হোৱা চিনটেক্স দুটা হৈছে-\n<dr.name>RDb<Sub-Dir.Name>¿\nউদাহৰণঃ- C:\_>RD PM5¿\nবিঃদ্ৰঃ-চাব্-ডাইৰেক্ট’ৰী এটা বন্ধ কৰাৰ সময়ত আমি দুটা নিয়ম মানি চলিব লাগে-\n(১) মচি দিবলগীয়া চাব্-ডাইৰেক্ট’ৰীটো নিশ্চয়েই বন্ধ থাকিব লাগিব, অৰ্থাত্ যিটো চাব্-ডাইৰেক্ট’ৰী মচিব খোজা যায়, উক্ত চাব্-ডাইৰেক্টৰীটো “CD”-কমাণ্ডেৰে বন্ধ কৰি আমি ৰুট্ ডাইৰেক্ট’ৰী বা তাৰ আগৰ চাব্-ডাইৰেক্ট’ৰীটোত উপস্থিত থাকিব লাগিব।\n(২) মচি দিব খোজা চাব্-ডাইৰেক্টৰীটো নিশ্চয়েই খালি থাকিব লাগিব। অৰ্থাত্, কোনো ধৰণৰ ফাইল বা ফ’ল্ডাৰ ইয়াৰ ভিতৰত থাকি যাব নোৱাৰিব।\nকম্পিউটাৰৰ সাধাৰণ সমস্যাৰাজি আৰু ইহঁতৰ সমাধান\nযিহেতু কম্পিউটাৰটো এটা যন্ত্ৰ, বিভন্ন সময়ত ইয়াৰ বিভিন্ন সমস্যা উদ্ভৱ হ’ব পাৰে। ইয়াৰ কিছুমান সমস্যা গুৰুতৰ আৰু কিছুমান সাধাৰণ। সাধাৰণ সমস্যাৰাজি উদ্ভৱ হ’লে আমি নিজে নিজেই কেতবোৰ ব্যৱস্থা হাতত লৈ তাক পুনৰ স্বাভাৱিক অৱস্থালৈ লৈ গৈ কাৰ্য্যক্ষম কৰিব পাৰোঁ। তাৰবাবে মাথোঁ প্ৰয়োজন হয় ব্যৱহাৰকৰ্ত্তাজনৰ ধৈৰ্য্য আৰু স্থিতপ্ৰজ্ঞতাৰ। হঠাতে উদ্ভৱ হ’ব পৰা এই সমস্যাৰাজিত বিতত নহৈ, আমি সাধাৰণ কিছু প্ৰক্ৰিয়াৰে কম্পিউটাৰটো পুনৰ স্বাভাৱিক অৱস্থালৈ ঘুৰাই আনিব পাৰোঁ। তলত এনে কিছুমান সমস্যাৰ সমাধান থুলমূলকৈ দাঙি ধৰা হ’ল-\n(১) কেতিয়াবা চুইচ্ অন্ কৰাৰ পাছতো যদি কম্পিউটাৰটোত বিদ্যুত্ শক্তি পৰিবাহিত নহয়, তেন্তে ভালদৰে ইয়াৰ সকলো Connection পৰীক্ষা কৰিব লাগে। কেতিয়াবা মনিটৰটোও অফ্ হৈ থাকিব পাৰে। তেনেক্ষেত্ৰত মনিটৰটোৰ পাৱাৰ চুইচটো অন্ কৰি ল’লেই কাম সিদ্ধি হ’ব।\n(২) কেতিয়াবা যদি কম্পিউটাৰৰ স্ক্ৰীণখনত Windows স্ক্ৰীণৰ পৰিৱৰ্ত্তে C:\_> টো আৰু স্ক্ৰীণখন ব্লেঙ্ক হৈ থকা দেখা যায়, তেন্তে Win বুলি লিখি এণ্টাৰ কী-টো প্ৰেচ্ কৰিব লাগে।\n(৩) কেতিয়াবা কোনো এটা প্ৰোগ্ৰাম চলি থাকোঁতে কিবা আভ্যন্তৰীণ খেলিমেলিৰ বা বিসংগতিৰ বাবে কম্পিউটাৰটোৱে প্ৰত্যুত্তৰ দিয়াত অসমৰ্থ হয়। ইয়াক আমি হেং হোৱা বুলি কওঁ। তেনেক্ষেত্ৰত মাউচটোৱেও কোনো ধৰণৰ কাম কৰিবলৈ অপাৰগ হয়। তেতিয়া আমি কী-বোৰ্ডত থকা Ctrl আৰু Alt কী দুটা টিপি ধৰি থাকি এবাৰ Del কী-টো প্ৰেচ্ কৰি কম্পিউটাৰটো ৱাৰ্ম বুটিঙৰ মাধ্যমেৰে ৰিষ্টাৰ্ট কৰি ল’ব লাগে। এনে কৰিলে এটা মেচেজ বক্স স্ক্ৰীণখনত আৱিৰ্ভাৱ হ’ব আৰু তাত লিখা থকা End Task বা Shut Down নামৰ Option দুটাৰ যিকোনো এটাত আমি কাম কৰি থকা প্ৰোগ্ৰামটোৰ নামটো বাছি লৈ লেফ্ট ক্লিক্ কৰিব লাগে। তেনে কৰিলেও যদি উক্ত প্ৰোগ্ৰামটো বন্ধ নহয়, তেন্তে পুনৰ এবাৰ আগত উল্লেখ কৰা মতে Ctrl+Alt কী কেইটা প্ৰেচ্ কৰি ধৰি ৰাখি Del কী-টো দুবাৰ প্ৰেচ্ কৰিব লাগে। যদি ইয়াতো কম্পিউটাৰটো ৰিষ্টাৰ্ট নহয়, তেন্তে চি.পি.ইউ.-ত থকা ৰিচেট্ চুইচটো প্ৰেচ্ কৰি দিলেই কম্পিউটাৰটো ৰিষ্টাৰ্ট হ’ব।\n(৪) কেতিয়াবা আমি কাম কৰি থকাৰ ভিতৰতে চফ্টৱেৰগত সমস্যাৰ বাবে উক্ত প্ৰোগ্ৰামটোৰ ওপৰত এটা মেচেজ বক্স দেখা পোৱা যায়। ইয়াত Close আৰু Ignore বুলি লিখা থাকে। যদিহে Ignore-ত লেফ্ট ক্লিক্ কৰাৰ পাছতো উক্ত মেচেজ বক্সটো আঁতৰি নাযায়, তেন্তে Close নামৰ Option-টোত লেফ্ট ক্লিক্ কৰিব লাগে। এনে কৰিলে উক্ত প্ৰোগ্ৰামটো বন্ধ হৈ যায়।\n(৫) কেতিয়াবা কম্পিউটাৰটো বুট্ কৰাৰ পাছত কিছুমান অইন প্ৰোগ্ৰাম ‘ফ্লাই আউট মেনু’ খোল খোৱা দেখা পোৱা যায়। এই মেনুবোৰ নোহোৱা কৰিবলৈ আমি উক্ত মেনুখনৰ একেবাৰে সোঁফালে ওপৰৰ কোণত থকা Close Button-ত বা OK নামৰ Icon-টোত লেফ্ট ক্লিক্ কৰিব লাগে।\n(৬) কম্পিউটাৰটো বুট্ কৰাৰ সময়ত কেতিয়াবা অজানিতে যদি Del কী-টোত প্ৰেচ্ কৰা যায়, আমি কম্পিউটাৰৰ Hardware Settings Configuration-ত সোমাই যাম। তেতিয়া ভয় নাখায়, বিতত নহৈ মাথোঁ F10 নামৰ কী-টো প্ৰেচ্ কৰি এণ্টাৰ কী-টো প্ৰেচ্ কৰি দিলেই আমি স্বাভাৱিক পৰ্য্যায়লৈ ঘুৰি আহিব পাৰোঁ\n(৭) যদি কেতিয়াবা কম্পিউটাৰটো সঠিকভাৱে Shut Down কৰা নাযায়, তেন্তে দ্বিতীয়বাৰ ইয়াক বুট্ কৰাৰ সময়ত নিজে নিজে স্কেনিং হোৱা দেখা যায়। তেতিয়া বিতত নহৈ, ক্ষন্তেক অপেক্ষা কৰিলেই কম্পিউটাৰে তাৰ কাৰ্য্যসমূহ শেষ কৰি সকলোবোৰ প্ৰক্ৰিয়া স্বাভাৱিক কৰি তুলিব।\nযিহেতু কম্পিউটাৰটো এটা অতি স্পৰ্শকাতৰ ধাৰণা বা ইয়াৰ বিভিন্ন অংশসমূহ অতি সুক্ষ্ম, সেয়েহে এই অংশসমূহৰ বিশেষ প্ৰতিপালন অতি জৰুৰী। তলত কম্পিউটাৰ এটাৰ প্ৰতিপালনৰ কিছুমান নিয়ম উল্লেখ কৰা হ’লঃ-\n(১) ধূলিকণাই হ’ল কম্পিউটাৰৰ প্ৰধান শত্ৰু। ইয়াৰ পৰা সেয়েহে কম্পিউটাৰটো যথাসম্ভৱ ৰক্ষা কৰি ৰাখিব লাগে। ব্যৱহাৰ নকৰা সময়ত যদি কম্পিউটাৰটো ডাষ্ট ক’ভাৰেৰে ঢাকি ৰাখিব পৰা যায়, তেনেহ’লে ই বহুদিনলৈ ভালে থাকিব আৰু সঘনাই আক্ৰান্ত হোৱাৰ পৰা বিৰত থাকিব। অৱশ্যে ব্যৱহাৰ কৰাৰ প্ৰায় ১৫/২০ মিনিটমান পিছতহে ডাষ্ট ক’ভাৰটো পিন্ধাই দিব লাগে। অন্যথাই মনিটৰ আৰু চি.পি.ইউ.-ৰ ভিতৰত হোৱা অত্যধিক উত্তাপে কম্পিউটাৰটো নষ্ট কৰিব পাৰে বা ডাষ্ট ক’ভাৰটো গলি যোৱাৰ সুযোগ থাকে।\n(২) আনহাতে, কম্পিউটাৰটো প্ৰতিদিনে পৰিষ্কাৰ কৰি ৰাখিব লাগে। তাৰবাবে আমি কোমল কাপোৰ এটুকুৰা, ভাল ব্ৰাচ্ এডাল, কোনো ভাল পৰিষ্কাৰক বা ভেকুৱাম্ ক্লিনাৰ আদি ব্যৱহাৰ কৰিব লাগে।\n(৩) কম্পিউটাৰটো বন্ধ কৰাৰ সময়ত আমি তাৰ নিৰ্দ্দিষ্ট নিয়মাৱলী পালন কৰিব লাগে।\n(৪) কম্পিউটাৰ চলি থকা সময়ত বিজুলী শক্তি বন্ধ হৈ গ’লে আমি ইউ.পি.এছ.-ৰ শেষ সংকেত শুনালৈকে ৰৈ নাথাকি লগে লগে কম্পিউটাৰটো বন্ধ কৰা উচিত, কিয়নো ইউ.পি.এছ.-ত সঞ্চিত হৈ থকা বিদ্যুতখিনি জৰুৰীকালীন অৱস্থাত সহায়ক হ’ব পাৰে।\n(৫) চি.ডি. ড্ৰাইভৰ ভিতৰত একেলগে দুখন চি.ডি. বা ফ্ল’পী ড্ৰাইভৰ ভিতৰত জোৰকৈ ফ্ল’পিখন ভৰাবলৈ যত্ন কৰা উচিত।\n(৬) আনহাতে, চি.ডি. বা ফ্ল’পিখন ভৰাওতে ইয়াৰ নাম বা ষ্টিকাৰ্ থকা ফালটো ওপৰমুৱাকৈ ৰাখিহে ড্ৰাইভত ভৰোৱা উচিত।\n(৭) কী-বোৰ্ডৰ কী-সমূহত মৃদুভাৱে হেঁচা প্ৰয়োগ কৰি ডাটা এণ্ট্ৰি কৰিব লাগে। কিয়নো, কম্পিউটাৰৰ কী-বোৰ্ডখন ফিদাৰ টাচ্ বুলি কোৱা হয়। অৰ্থাত্, লাহেকৈ প্ৰেচ্ কৰিলেই এই কী-সমূহে কাম কৰিব।\n(৮) মনিটৰটো কেতিয়াও ভিজা কাপোৰেৰে পৰিষ্কাৰ কৰিব নালাগে। পাৰিলে শুকান কাপোৰেৰে ধূলিকণাবোৰ জোকাৰি দিব লাগে।\n(৯) মাউচ্ পেডখন নিতৌ পৰিষ্কাৰ কৰা উচিত, কিয়নো ইয়াত লাগি থকা ধূলিকণাবোৰে মাউচ্ বলটোৰে সোমাই গৈ মাউচটোক কাম কৰাত অসুবিধা দিব পাৰে।\n(১০) মাউচৰ তলপিনে থকা বলটো মাজে-সময়ে খুলি লৈ এখন শুকান কাপোৰেৰে ভালদৰে পৰিষ্কাৰ কৰি থাকিব লাগে।\n(১১) কম্পিউটাৰটোৰ বাহিৰফালে যদি কোনো ধৰণৰ দাগ লাগে, তেনেহ’লে লিকুইড্ ক্লিনাৰ ব্যৱহাৰ কৰি দাগ আঁতৰ কৰাৰ পাছত এখন শুকান কাপোৰেৰে কম্পিউটাৰটো ভালদৰে মচি দিব লাগে।\n(১২) ফ্ল’পি আৰু চি.ডি.-বোৰ ভাঁজ কৰিবলৈ কাহানিও চেষ্টা কৰিব নালাগে।\n(১৩) ইহঁতক ব্যৱহাৰ নকৰা সময়ত সদায় পৰিষ্কাৰ তথা ধূলিৰহিত ঠাইত এটা বন্ধ বাকচ বা প্লাষ্টিকৰ বেগত সোমাই ৰাখিব লাগে।\n(১৪) ইহঁতৰ ওপৰত কেতিয়াও গধূৰ বস্তু ৰাখিব নালাগে আৰু ইয়াৰ ওপৰত কিবা লিখিব লগা হ’লে সদায় মাৰ্কাৰ পেন বা স্কেচ্ পেন-হে ব্যৱহাৰ কৰা উচিত। বল্ পেন কেতিয়াও ব্যৱহাৰ কৰিব নালাগে।\n(১৫) ফ্ল’পি বা চি.ডি.-ৰ ওপৰত হাতৰ চাপ আৰু আঙুলিৰ দাগ লগাব নালাগে। ইহঁতক সদায় দাঁতিত ধৰিহে ডঙা-মেলা কৰিব লাগে। মাজৰ জিলিকি থকা অংশত ভূলতেও কেতিয়াও ধৰিব নালাগে।\n(১৬) কম্পিউটাৰটো চাফা কৰা সময়ত সদায় বৈদ্যুতিক সংযোগটো ব্যাহত কৰি ল’ব লাগে।\n(১৭) ধূপ-ধুনা তথা চিগাৰেটৰ ধোঁৱা কম্পিউটাৰটোৰ বাবে যথেষ্ট ক্ষতিকাৰক। ইয়াৰ পৰা যথাসম্ভৱ কম্পিউটাৰটো ৰক্ষা কৰিব লাগে।\n(১৮) কম্পিউটাৰৰ ওচৰত খোৱা-বোৱা কৰিব নালাগে। ইয়াৰ ফলত খাদ্যবস্তুৰ ক্ষুদ্ৰ ক্ষুদ্ৰ অংশসমূহ কী-বোৰ্ডৰ কী-সমূহৰ ফাঁকত সোমাই গৈ কী-বোৰ্ডখন নষ্ট কৰিব পাৰে।\n(১৯) কম্পিউটাৰ থকা কোঠাটোৰ উত্তাপ খুব বেছি বা নিচেই কম কোনোটোৱেই হ’ব নালাগে।\n(২০) চলি থকা অৱস্থাত বৈদ্যুতিক সংযোগ ব্যাহত কৰিবলৈ প্লাগ আদি স্পৰ্শ কৰিবলৈ চেষ্টা নকৰাই ভাল।\n(২১) চি.ডি. পৰিষ্কাৰ কৰিবলৈ সদায়েই এখন কোমল কপাহী কাপোৰ ব্যৱহাৰ কৰা উচিত। ইয়াক জোৰকৈ কেতিয়াও ঘঁহিব নালাগে।


মেঘালীৰ চিঠি (অনুপমা বৰগোহাঁই) - সাহিত্য ডট অৰ্গ\nমৰম ল’বি । বহুত দিনৰ পাছত তোলৈ লিখোঁ বুলি কাগজ কলম লৈ বহিছোঁ । তই চাগৈ কিবা কিবি ভাবি আছ মই ইমান দিন নীৰৱে থকাৰ বাবে (তই চাগৈ ভাবিছ মই তোক বেয়া পাই আছোঁ..) আচলতে তেনে একো নহয় । অকল এলাহৰ বাবেই লিখা হোৱা নাই ।\nকেইদিনমানৰ আগতে পিছে এলাহৰ নিহালী গুচাবলৈ বাধ্য হ’লোঁ । কহিমাৰ পৰা মোৰ ছাত্র–ছাত্রী কিছুমানে চিঠি দিছে-লগতে এজনীয়ে উপহাৰ এটাও পঠিয়াইছে-সিহঁতে হেনো মোৰ অনুপস্থিতিত খুব দুখ অনুভব কৰিছে,মোক সিহঁতৰ ওচৰলৈ ঘূৰি আহিবলৈ বাৰে বাৰে অনুৰোধ কৰিছে-সিঁহতৰ ইমান মৰম আন্তৰিকতাৰে ভৰা চিঠিবোৰৰ উত্তৰ নিদিয়াকৈ কেনেকৈ থাকোঁ বাৰু!!সেয়ে লিখিলোঁ\nআটাইবোৰলৈ-আৰু ভাবিলোঁ এই উদ্যমটো থাকোঁতেই তোলৈও একলম লিখি লওঁ ।\nতই যে মই ইয়াত নাথাকোতে এখন চিঠি দিছিলি,মই অলপদিনৰ আগতেহে পাঢ়িলোঁ । মই কহিমাৰ পৰা অহাৰ পাছতে (ডিচেম্বৰত) মাই চিঠিখনৰ কথা কৈছিল,কিন্তু ক’ত থলে বিচাৰি পোৱা নাছিল । তয়ো যে আৰু! ইমান দোষী দোষী ভাবেৰে কিয় কথাবোৰ লিখিছিলি ? ইয়াততো তোৰ অকনো দোষ নাই । তই যে মোৰ বাবে ‘তেনেকুৱা’ চেষ্টা এটা কৰিছিলি ,তাৰ বাবে মাহঁত তোৰ ওচৰত কৃতজ্ঞহে । ইয়াত বেয়া পোৱাৰ কোনো কথাই নাই। আৰু মোৰ বেয়া লগা বা বেয়া পোৱাটো বহুত দূৰৰ কথা। যদি মই ল’ৰাজনক লগ পালোঁহেঁতেন বা কথা হ’লোঁহেঁতেন তেতিয়া হয়তো মনটোৰ এচুকত প্ৰত্যাখানৰ খোঁচ এটা লাগিলহেঁতেন । কিন্তু এতিয়া সেইটো কেতিয়াও হ’ব নোৱাৰে । মনটোত যিহেতু একো অনুভূতিৰ বীজেই পৰা নাছিল,গতিকে অঙ্কুৰণ নোহোৱাৰ দুখ কৰ পৰা হ’ব? তই একো নাভাবিবি সেইবিলাক ।\nচিঠিখন লিখোঁতে বহুত বিৰতি ল’ব লগা হৈছে..আজিকালি ঘৰত সোমাই থাকি বৰ এলেহুৱা হৈ গৈছোঁ (বিশেষকৈ লিখা-মেলা কৰাৰ ক্ষেত্রত) একেকোবতে যদি এখন চিঠি লিখি শেষ কৰিব নোৱাৰোঁ,তেনেহ’লে আৰু বহুতদিনৰ পাছত কলম খুলি দেখিম-কথাৰ আঁত হেৰাই গৈছে ইতিমধ্যে । তোৰ চিঠিখন আধা লিখাকৈ থোৱাৰ আৰু এটা কথা আছিল। দেউতা আৰু মই, তই থকা চহৰখনলৈ যোৱাৰ কথা আছিল। কিন্তু কিবাকিবি কাৰণত যোৱাটো বাৰে বাৰে পিছুৱাই গৈছে। মই ভাবিছিলোঁ গ’লেতো তোৰ ওচৰলৈ যামেই, সেইকাৰণে চিঠিখন নিলিখোঁ আৰু। পিছে যোৱাটো এতিয়াও অনিশ্চিত হৈ আছে,সেইকাৰণে ভাবিলোঁ চিঠিখন পঠিয়াই দিওঁ। (মেঘালীতকৈ আগতে মেঘদূতেই গৈ পাওকগৈ!!) যোৱাটো নিশ্চিত হ’লে তোক ফোন কৰি জনাম। ক’ব নোৱাৰি নহয় নৱদম্পতি ক’তবা বিহাৰ কৰি ফুৰ! ভিনদেউৰ ভাল নহয়? মা,দেউতা ,ভাইটি সবেই কৈছে তই খুউব সৌভাগ্যশালী বুলি (মানে তই ভিনদেউৰ দৰে মানুহ এজন পোৱাৰ বাবে) অনু ময়ো খুব সুখী জান, তই এখন মনে বিচৰা সংসাৰ এখন পাতিব পৰা কাৰণে । তোৰ জীৱনলৈ এই সুখৰ নিজৰা চিৰদিন বৈ থাকক,তাৰ কাৰণে মোৰ শুভকামনা সদায় থাকিব। তই ক’ৰবাত ইন্টাৰভিউ দিছ নেকি?অলপ দিনৰ আগতে তহঁতৰ ওচৰৰ কোনোবা কোনোবা কলেজত তোৰ বিষয়টোৰ ওপৰত শিক্ষক বিচাৰি বিজ্ঞাপন দিয়া দেখিছিলোঁ ।তই আবেদন কৰিছ নেকি ? ক’ব নোৱাৰি তই যিহে খেয়ালী মনৰ ছোৱালী, প্রিন্সিপালৰ চাকৰিটো যাচি দিলেও নকৰোঁ বুলি দলিয়াই দিবি-যেনেকৈ আমাৰ লোকসেৱা আয়োগৰ চাকৰিটো ভেজাল কৰা হ’ল বুলি নললি । আচলতে কি জান অনু,চাকৰি এটাৰ লগত স্বাধীনতাৰ অনুভৱ এটা থাকে। টকা-পইচাৰ কথাটো গৌণ,বাকী তোৰ আত্মনিৰ্ভৰশীলতা আৰু তোৰ নিজস্বতাখিনি বজাই ৰখা-সেইটোৱেই আচল কথা। মোৰ লগৰ ল’ৰা কিছুমানে কয় ‘তহঁত ছোৱালীবোৰতকৈ আমাৰ ল’ৰাবোৰৰ চাকৰিৰ প্রয়োজন বেছি’ কথাটো মানি নলৈও ল’ব লগা\nহয়। হয়, সিহঁতেতো এখন ঘৰৰ দায়িত্ব ল’ব লাগিব। তথাপি বেয়া লাগে। সিহঁতৰ কথাবোৰত পুৰুষ প্রাধ্যানতাৰ গোন্ধ পাওঁ। ইমানদিনৰ চিনাকি বন্ধু কেইটাক অচিনাকি লাগি যায় । ক’তা পঢ়ি থাকোঁতেতো সিহঁতি তেনেকুৱা নাছিল ।পঢ়াৰ কথা সমানে আলোচনা কৰি পঢ়োঁ, সমানে প্রেক্টিকেল কৰোঁ ,সমানেই ফিল্ড ৱৰ্কৰ কষ্ট কৰোঁ,তথাপি এতিয়া ডিগ্রী লোৱাৰ পিছত সিহঁতে চাকৰি পোৱা নোপোৱাৰ গুৰুত্বটো\nবেচি হৈ গ’ল!মই জানোঁ এয়া সিহঁতৰ দোষ নহয়,এয়া আমাৰ সামাজিক মানসিকতাৰ প্রতিচ্ছবি। ছোৱালীৰ শিক্ষাৰ অগ্রসৰতাৰ কথাটো এতিয়াও বোধকৰো কিছু উপৰুৱাই হৈ আছে। শিক্ষাৰ দুৱাৰখন খোলা ,কিন্তু সেইফালে সোমাই ওলাই যোৱাৰ পাছত\nবাকী দুৱাৰবোৰ যেন আমাৰ বাবে মুকলি-মূৰীয়া উন্মুক্ত নহয়। তয়ে যদি এতিয়া চাকৰি এটাৰ বাবে হাবাথুৰি খাই ফুৰ কোনোবা এজনে হলেও কব-মানুহজনে ইমান ভাল চাকৰি কৰে তথাপি চখৰ কাৰণেই চাকৰি বিচাৰি ফুৰিছে! তেনেহ’লে কিয় আমি উচ্চশিক্ষা ল’লো বাৰু? কোনোৱাই হয়তো তৰ্কৰ খাতিৰত ক’ব —শিক্ষাৰ প্রয়োজন কেৱল চাকৰিতে সীমাবদ্ধ নহয়,মানসিকতাৰ উন্নতিৰ বাবেও শিক্ষা লাগে ।সেইফালেও যে আমি যথেষ্ট উন্নত হৈছোঁ মই বিশ্বাসসহকাৰে ক’ব পাৰোঁ। তেনেহলে কাৰোবাৰ ড্রইংৰুম সজোৱা এটা দামী (উচ্চশিক্ষাৰে) সামগ্রী হ’বৰ বাবে অপেক্ষা কৰি যোৱাটোৱেই একমাত্র বিকল্প থাকিলগৈ- ?? অনু, বৰ কিবা কিবি বোৰ লিখি পেলাইছোঁ। মই ইয়াত বৰ অকলশৰীয়া(মানে এনেকুৱা কথা পাতিবলৈ) বান্ধবী নোহোৱা নহয়, কিন্তু আমাৰ চিন্তাবোৰ সমপৰ্যায়ৰ নহয়।গতিকেই ভাববোৰে খুন্দা খুন্দুলি খাই ফুৰে। আজি সুযোগ পাই কলমৰ আগেদি ওলাই গ’ল। তই আমনি পাইছ নেকি?? মই এতিয়া কেনেকৈ ব্যস্ত অছোঁ ? ঘৰৰ কাম কৰোঁ,অলপ ফুলনিখনত লাগোঁ,দুপৰীয়া ভাত ৰান্ধোঁ(মা নথকাৰ কাৰণে),টিভি চাওঁ,মাজে মাজে বেংকৰ পৰীক্ষাৰ বাবে অলপ পঢ়োঁ। এয়াই ।পি.অ’ পৰিক্ষাটো ফেব্ৰুৱাৰীত হোৱাৰ কথা আছিল পিছে পিছুৱাই পিছুৱাই মে’ৰ পৰা আগষ্ট পালেহি ।প্রথমতে বেছ ভালদৰে প্রস্তুতি কৰিছিলোঁ,পিছে এতিয়া পিছুৱাই পিছুৱাই প্রস্তুতিৰ আগ্রহ কমাই দিলে! ঘৰৰ খবৰ পাই আছ চাগৈ । তহঁতৰ ডালিমী মাহীদেউৰ খবৰটো পাই বৰ দুখ লাগিল। তেখেতৰ শ্রাদ্ধলৈ মোৰ মা গৈছিল। তেতিয়া তোৰ দাদা ,বাইদেউ সকলোকে লগ পাইছিল।।\nতোক লগ পালে আৰু কথা পাতিম। চিঠিতে সব পাতিলে শেষেই হৈ যাব দেখুন!ভিনদেউক কবি ব’ৰ হ’বলৈ সাজু হ’বলৈ ….এজনী খুলশালী গৈ আছোঁ (খুলি খুলি খাবলৈ) থওঁ নে? দুয়োটাই সমানে মোৰ মৰমবোৰ ভাগ কৰি ল’বি।\nতোৰ একমাত্র বান্ধবী\nবি.দ্র. উত্তৰ দিবি। মই যাম বুলি জানিলে নিলিখিবও পাৰ ,সেয়ে কৈছোঁ।\nচিঠিখন পোৱাৰ,পঢ়াৰ অনুভবেই বেলগ -লগ পোৱাতকৈ!\n← “অমলৰ মনুষ্যত্বৰ অধিবাস” (দিগন্ত যাদৱ শৰ্মা)\nঅসমীয়া সাহিত্যৰ বুৰঞ্জী (মৃণাল জ্যোতি গোস্বামী) →\nস্বাধীনতালৈ এখন চিঠি (মনোহৰ দত্ত)\nমৃত্যুক জয় কৰা ছোৱালীজনী —সুকুমাৰ পায়েং


(B. R. Ambedkarৰ পৰা পুনঃনিৰ্দেশিত)\nভীমৰাও ৰামজী আম্বেদকাৰ (ইংৰাজী: Bhimrao Ramji Ambedkar; মাৰাঠী: भीमराव रामजी आंबेडकर) (১৮৯১-১৯৫৬) এজন ভাৰতীয় আইনজ্ঞ, ৰাজনৈতিক নেতা, দাৰ্শনিক, বুৰঞ্জীবিদ, অৰ্থনীতিবিদ, শিক্ষক তথা লেখক আছিল। তেওঁ কেন্দ্ৰীয় মন্ত্ৰী সভাত প্ৰথম আইন মন্ত্ৰী আছিল। ১৯৩০-৩১ আৰু ১৯৩১-৩২ চনত প্ৰথম ঘূৰণীয়া মেজমেলত তেওঁ অনুন্নত জাতিৰ হৈ প্ৰতিনিধিত্ব কৰিছিল। বোম্বাই বিধান সভাৰ সদস্য নিৰ্বাচিত হৈছিল। বৃটিছ চৰকাৰে তেওঁ যুটীয়া সংসদী কমিটীৰ সদস্য নিযুক্ত কৰিছিল। তেওঁ ভাৰতীয় কাৰ্যবাহী পৰিষদৰ সদস্য হৈ লাঠ গৱৰ্ণৰ কাৰ্যকৰী কাউন্সিলৰ শ্ৰম মন্ত্ৰী নিযুক্ত হৈছিল। ভাৰতীয় সংবিধান সভাৰ সদস্য আছিল আৰু ১৯৪৭ চনত তেওঁ সংবিধান খচৰা প্ৰস্তুতি কমিটীৰ সভাপতি হৈছিল আৰু ভাৰতীয় সংবিধান ৰচনা কৰিছিল।\nবি.আৰ আম্বেদকাৰৰ ১৮৯১ খৃষ্টাব্দত এপ্ৰিলৰ চৈধ্য তাৰিখে নিঃকুলীয়া বংশ এটাত জন্ম হয়। তেওঁৰ জন্ম হয় অবিভক্ত বোম্বাই প্ৰদেশৰ ৰত্নগিৰি জিলাত। তেওঁলোকৰ পৰিয়ালটি আছিল মহৰ সম্প্ৰদায়ৰ আৰু এই মহৰ সম্প্ৰদায়েই আছিল ৰত্নগিৰিত একেবাৰে পিছপৰা ঘৃণনীয়। মহৰ কুলটো হিন্দু ধৰ্মৰ তথা চতুৰ বৰ্ণ সমাজৰ শূদ্ৰ জাতিৰ ভিতৰত আটাইতকৈ নিম্ন শ্ৰেণীৰ আৰু এই শ্ৰেণীবোৰ সেইকালত অন্তজ, পেৰিয়া আৰু অতি শূদ্ৰ বুলি জনাজাত হৈছিল। পিছপৰা এনে শ্ৰেণীক অচ্যুত, মহাত্মা গান্ধীয়ে নাম দিছিল হৰিজন, সাংবিধানিক ভাবে কোৱা হৈছিল অনুসূচীত জাতি। বৃটিছ সকলে তেওঁলোকক Depressed Class বুলি কৈছিল। ভাৰতত থকা ৪২৯টা অনুন্নত শ্ৰেণীৰ ভিতৰত মহৰ শ্ৰেণীয়ে সবাতোকৈ পিছপৰা আৰু হীন আছিল। তেওঁৰ পিতাক ৰামজী মালোজী চকপাল সৈন্য বাহিনীৰ চুবেদাৰ মেজৰ আছিল। তেওঁ ৰমাবাই নামৰ এঘাৰ বছৰীয়া ছোৱালী এজনীৰ সৈতে বিবাহ পাশত আবন্ধ হৈছিল।\nবি.আৰ. আম্বেদকাৰৰ প্ৰাইমেৰী শিক্ষা নিজৰ জন্মস্থানতেই আৰম্ভ হৈছিল। তাৰ পিছত তেওঁ পিতাকে বোম্বাই নগৰীলৈ লৈ গল মাধ্যমিক শিক্ষা লাভৰ কাৰণে। বোম্বাই এল ফিন ষ্টোন নামৰ হাইস্কুল খনত নাম ভৰ্তি কৰালে। কিন্তু বিদ্যালয়ত নীচ জাতিকুলৰ হোৱা বাবে ঘৃণা-অবহেলাৰ পাত্ৰ হৈছিল।তেওঁৰ সংস্কৃত শিকাৰ আগ্ৰহ আছিল যদিও শিক্ষকে তেওঁক সেই অনুমতি প্ৰদান নকৰিলে বৰঞ্চ তেওঁক পাৰ্চীহে পঢ়িবলৈ অনুমতি দিছিল। পিছত তেওঁ সংস্কৃতৰ শিক্ষা নিজে লৈছিল। ইংৰাজীৰ জ্ঞান লাভিছিল পিতাকৰ পৰা। তেওঁৰ এনেকৈ মেট্ৰিক পৰীক্ষাত উত্তীৰ্ণ হৈছিল। তাৰপিছত তেওঁ বোম্বাই এলফিনষ্টোন কলেজত ভৰ্তি হয়। ১৯১২ খৃষ্টাব্দত তেওঁ স্নাতক পৰীক্ষাত উত্তীৰ্ণ হল। ইয়াৰ পিছত তেওঁ কিছুদিন চাকৰি কৰি পৰিয়ালটিক তনকীয়াল কৰি ১৯১৩ খৃষ্টাব্দত তেওঁ আমেৰিকাৰ নিউয়ৰ্কৰ কলম্বিয়া বিশ্ববিদ্যালয়ত অধ্যয়ন আৰম্ভ কৰিলে। তেওঁ বুৰঞ্জী, নৃতত্ত্ব, সমাজবিদ্যা, মনোবিজ্ঞান,অৰ্থনীতি আদি বিষয়ত অধ্যয়ন কৰিছিল। ১৯১৫ খৃষ্টাব্দত তেওঁ এনচিয়েণ্ট ইণ্ডিয়ান কমাৰ্ছ মাষ্টাৰ ডিগ্ৰী সম্পূৰ্ণ কৰিছিল। তাৰপিছত তেওঁ দি ইভলিউচন অৱ প্ৰভিন্সিয়েল ফাইনেন্স ইন বৃটিছ-ইণ্ডিয়া সম্পৰ্কত গভীৰ অধ্যয়ন চলাই, ফিল'চফি ডিগ্ৰী লাভ কৰিবলৈ সক্ষম হৈছিল। তাৰ পিছত তেওঁ ১৯১৬ খৃষ্টাব্দত অধ্যয়নৰ বাবে ইংলেণ্ডলৈ ৰাওনা হল। তাত তেওঁ লণ্ডন স্কুল অৱ ইকন'মিক্স এণ্ড পলিটিকেল চায়েন্স নামৰ বিদ্যালয়ত ভৰ্তি হল আৰু ডি. এছ. চি. ডিগ্ৰী লাভৰ বাবে আৰু গ্ৰেইজইনত আইন বিষয়ৰ ডিগ্ৰী লাভৰ উদ্দেশ্যে অধ্যয়নত লাগে। কিন্তু তেওঁৰ সেই অধ্যয়ন আধৰুৱা কৰিয়েই ভাৰতলৈ উভতি আহে।\nবি. আৰ আম্বেদকাৰে শিক্ষা সমাপ্ত কৰি ভাৰতলৈ উভতি আহি বৰোদাৰ সৈনিক বিভাগৰ ছেক্ৰেটৰী পদত নিযুক্তি পালে। কিন্তু উচ্চ হিন্দুসকলে নীচ জাতিকুলৰ বুলি এইবাৰো এই বিদেশত শিক্ষিত লোকজনৰ শিক্ষাৰ অকণো আদৰ আৰু সহানুভূতি নেদেখুৱালে, কাৰ্যালয়ত তেওঁক এডোখৰ চুকত বহিবলৈ দিলে আৰু কোঠাটোত আগৰে পৰা পাৰি থোৱা কাৰ্পেটখন আঁতৰাই পেলাইছিল। অফিচৰ কাগজ পত্ৰ দুৰৰে পৰা দলিয়াহে তেওঁলৈ দিয়া হৈছিল। তেওঁ হিন্দু সমাজৰ এই বৈষম্য আঁতৰ কৰিবলৈ সংকল্প লৈ বোম্বাইত এডাইচাৰ টু ডিলাৰ এণ্ড চেয়াৰচ নামে এখন ফাৰ্ম আৰম্ভ কৰিলে। তাৰপিছতে তেওঁ চিডেন হাম বাণিজ্য কলেজত অস্থায়ী ভাবে ৰাজনীতি-অৰ্থনীতি প্ৰবক্তা পদত নিযুক্তি পালে। ইয়াতো তেওঁ জাতকুলৰ কু-প্ৰভাৱত তিষ্টিব নোৱাৰিলে। ১৯১৭ খৃষ্টাব্দত তেওঁ অস্পৃশ্য সকলৰ হৈ টাইথ বেৰ কমিছনৰ আগত সাক্ষ্য দিছিল, ১৯১৮ খৃষ্টাব্দত নাগপুৰত অস্পৃশ্য সন্মিলন পাতিছিল। ইয়াৰ পিছতে তেওঁ অসমাপ্ত শিক্ষা শেষ কৰিবলৈ দৃঢ় সংকল্প লৈ লণ্ডনলৈ পুনৰ যাত্ৰা কৰে। ১৯২১ খৃষ্টাব্দত প্ৰভিন্সিয়েল দি চেট্ৰেলাইজেচন অৱ ইম্পোৰিয়েল ফাইনেন্স ইন বৃটিছ ইণ্ডিয়া শীৰ্ষক অধ্যয়নৰ বাবে এম. এছ. ছি. ডিগ্ৰী লাভ কৰিলে। ১৯২২ খৃষ্টাব্দত তেওঁ আইন বিষয়ত উত্তীৰ্ন হয়। ১৯২৩ খৃষ্টাব্দত তেওঁ ডি. এচ. চি ডিগ্ৰীও সমাপ্ত কৰিলে। তাৰ পিছত তেওঁ এল. এল ডি, আৰু ডি লিট উপাধি আৰ্জন কৰিলে। আধৰুৱা শিক্ষা সমাপ্ত কৰি তেওঁ এইবাৰ ভাৰতলৈ আহি বোম্বাই হাইকোৰ্টতে বেৰিষ্টাৰ হিচাপে স্বাধীন ব্যৱসায় ওকালতি কৰিবলৈ ললে। ইয়াতো তেওঁক জাতিকুলৰ ভেদভাবে পিছ এৰা নাছিল। বৰং মানুহে তেওঁক উপহাস কৰি গৰীবৰ ব্যাৰিষ্টাৰ ৰ হে বুলিছিল। ১৯২৪ খৃষ্টাব্দত বঞ্চিত সকলক তেওঁলোকৰ পাপ্য স্বাস্থ্য, সম্পদ, সংস্কৃতি , সন্মান আদিৰ বাবে সংগ্ৰামত ব্ৰতী হল। ১৯২৬ খৃষ্টাব্দত তেওঁ এম. এল. এৰ বাবে মনোনয়ন দিছিল। ১৯২৭ খৃষ্টাব্দত তেওঁ মহাৰ পৰিষদ গঠন কৰি নিজৰ অধিকাৰ সাব্যস্ত কৰিলে। ১৯৩০ খৃষ্টাব্দৰ ৩ মাৰ্চত মন্দিৰত সোমোৱাৰ অধিকাৰ বিচাৰি কলাৰাব মন্দিৰৰ সন্মুখত সত্যাগ্ৰহ কৰিছিল। ১৯৩৬ চনত তেওঁ স্বতন্ত্ৰ শ্ৰমিক পাৰ্টি গঠন কৰি, ১৯৩৭ চনত বম্বে বিধান সবাৰ এম. এল.এ নিৰ্বাচিত হয়। ১৯৪২ খৃষ্টাব্দত তেওঁ সৰ্বভাৰতীয় অনুসূচীত জাতি ফেডাৰেছন গঠন কৰিছিল আৰু পিছলৈ ভাৰতীয় কাৰ্যবাহী পৰিষদৰ সদস্য হৈ লাট গৱৰ্ণৰ কাৰ্যকৰী কাউন্সিলৰ শ্ৰম মন্ত্ৰী নিযুক্ত হয়। ১৯৪৫ খৃষ্টাব্দত তেওঁ মানৱ শিক্ষা সমাজ গঠন কৰিলে। ১৯৪৬ চনত ভাৰতৰ সংবিধান সভালৈ নিৰ্বাচিত হয় আৰু ১৯৪৭ খৃষ্টাব্দৰ ২৯ আগষ্টত সংবিধানৰ খচৰা প্ৰস্তুতি কমিটীৰ সভাপতি নিৰ্বাচিত হৈ স্বাধীন ভাৰতৰ নতুন সংবিধান ৰচনা কৰিছিল। ১৯৪৭ চনৰ পৰা ১৯৫১ চনলৈ তেওঁ প্ৰথম কেন্দ্ৰীয় মন্ত্ৰীসভাত প্ৰথম আইন মন্ত্ৰী নিযুক্ত হৈছিল। ১৯৫২ চনত তেওঁ ৰাজ্যসভালৈ নিৰ্বাচিত হৈছিল। ১৯৫৫ চনত তেওঁ বুদ্ধিষ্ট ছোচাইটি অৱ ইণ্ডিয়া গঠন কৰে। ১৯৫৬ চনত তেওঁ নাগপুৰত ৰাজহুৱা বৌদ্ধ ধৰ্ম গ্ৰহণ কৰিছিল।\n"https://as.wikipedia.org/w/index.php?title=ভীমৰাও_ৰামজী_আম্বেদকাৰ&oldid=236182"ৰ পৰা সংকলিত


ভগৱান - গীতাৰ্থী গোস্বামী - সাহিত্য ডট অৰ্গ\nভগৱান – গীতাৰ্থী গোস্বামী\n“চাওঁ, দাঙি দে । ভৰিখন অকনমান বেঁকাকৈ দাঙি দে । ৰ ৰ । চেঙাতেল অকণ ঢালি দিলে য’নি মৰিব।” এখন হাতেৰে লক্ষীৰ ভৰিখন ধৰি আনখন হাতত পাণৰ ঠাৰিডাল চাকিটোত গৰম কৰি মাকে এটোপ মিঠাতেল তাইৰ ঘাঁ লগা ভৰিখনত দি দিলে।\n“আইঔ ব’টি ঔ, মৰিলোঁ ঔ।” চিঞৰত গগণ ফালিলে লক্ষীয়ে। দুদিনৰ লঘোনীয়া পেট। বানত সৰ্বশ্ৰান্ত সিহঁত। পানীত খোজ কাঢ়োঁতে ফলা বাঁহে তাইৰ ভৰি কাটিলে। খোজ পেলাব নোৱাৰা হ’ল। টিনৰ ছালিতে বাস কৰা মাক আৰু তাইৰ পেটত দুদিনে খুদকন এটাও পৰা নাই। ইমান ভয়ানক বান জীৱনত প্ৰথম দেখিছে তাই। দুজনীয়া সিহঁতৰ সংসাৰত টানে আপদে সহায় কৰোঁতা কোনো নাই।\nচাৰিওফালে সাগৰ। কলৰ ভূৰত উঠি মাকে ইফাল সিফাল কৰিছে। খোৱা পানীকণো নোহোৱা হৈছে। দুদিনে শুবও পৰা নাই। সাপ, বেং, কেঁচু, কুমতিৰে সহবাস কৰিছে সিহঁতে। তাইৰ ভৰিৰ ঘাঁডোখৰে এতিয়া আৰু বিপদত পেলাইছে। সাহায্য বুটলিবলৈ যাব পৰা নাই। মাকে নৰীয়া দেহাৰে ইমান দূৰ ভূৰ চলাব নোৱাৰে। কোনোবাই সিহঁতক উদ্ধাৰ কৰিবহি বুলি আশা পালি পালি অফলা পানীৰ শেষ বিন্দুটোলৈকে চাই চাই পাৰ কৰিছে দুটা দিন।\nপানীৰ মাজতে গছৰ পৰা পাণ দুখিলামান ছিঙি আনি, বটলৰ তলিতে লাগি থকা মিঠাতেল অকণ লগাই মাকে তাইৰ ঘাঁ লগা ভৰিখনৰ চিকিৎসা কৰিছে।\nলক্ষীৰ পিতাক নাই। তাই সৰু থাকোঁতেই নোহোৱা হ’ল। ক’ত গ’ল, কি হ’ল কোনেও নাজানে। মাকে আৰ ঘৰে, তাৰ ঘৰে, ইখন-সিখন কৰি তাইক ডাঙৰ কৰিছে।\nসিহঁতৰ এজনী গৰু আছিল। গাখীৰ অলপ বেচিব পাৰিছিল। পানী অহাৰ পাছত গৰুজনী পোৱালীটোৰে সৈতে হেৰাই গ’ল। ৰাতিয়েই মূধচ চুৱা পানীৰ মাজত কথমপি নিজৰ প্ৰাণ বচোৱা লক্ষী আৰু তাইৰ মাকে সেই সময়ত গৰুৰ বিচাৰ ল’ব নোৱাৰিলে। পিছদিনা মাকে আগতেই সাজু কৰি ৰখা কলৰ ভূৰত উঠি চাৰিওফালে “কাজলী, কাজলী” বুলি চিঞৰি লক্ষীয়ে গৰু বিচাৰিলে। এঠাইত কম পানী দেখি ভূৰৰ পৰা নামি যাওঁতে ভৰিখন বাঁহে ফালিলে। কান্দি কাটি তাই অৱশ হ’ল। পানীৰ ৰুদ্ৰমূৰ্তিৰ আগত নিজকে তাইৰ বৰ অসহায় যেন লাগিল। উটি অহা মেটেকা, গছ-বন আদিৰ মাজে মাজে কাজলীক দেখে বুলি চকুৰ পলক নেপেলোৱাকৈ তাই চাই ৰ’ল। সেউজীয়াবোৰো কালসৰ্প যেন লগা হৈছে। কোনোফালে ভাল লগা একোৱেই নাই।\nহঠাতে দূৰত ৰিণিকি ৰিণিকি নাও এখন লক্ষীৰ চকুত পৰিল।\n“মা, কোনোবা আহিছে। আমাক উদ্ধাৰ কৰিব। আমিও সাহায্য ল’ব পাৰিম। আমি খাবলৈ পাম মা। চাউল এমুঠি, চিৰা এমুঠি …….” কৈ কৈ তাই মাকলৈ চালে। টিনৰ ছালিখনতে চাদৰ এখন পাৰি শুই আছে মাক। মাত-বোল নাই। আগৰাতিৰ পৰা মাকৰ গাত জ্বৰ। তাই মাকক চুই চালে। জ্বৰটো বাঢ়ি আহিছে। কোনোমতে মথাউৰিত উঠিব পাৰিলেই, কিবা এবিধ খাদ্য পেটত পৰিলেই মাকে ভাল পাব।\nনাওখন আগুৱাই আহিল। গাঁৱৰে হৰ কাইটিৰ নাও।\n“তহঁত মাৰ-জীয়েৰক উদ্ধাৰ কৰোঁতা কোনো নোলাল নেকি ঔ? আহ আহ। মোৰ নাৱতে উঠ। তহঁতক পাৰত থৈ আহোঁ।” হৰ কাইটিয়ে চিঞৰিলে।\nলক্ষীয়ে মাকক জোকাৰি জগাই দিলে। কোনোমতে উঠি কাপোৰ এখনেৰে লাগতীয়াল বস্তুবোৰ টোপোলা বান্ধি সিহঁত নাৱত উঠিল।\nগোটেই গাঁৱৰ ৰাইজ মথাউৰিত আছেহি। ৰাইজৰ মাজতে অলপ ঠাই উলিয়াই লক্ষীয়ে মাকক শুবলৈ দিলে। ভৰিখনে তাইক ত্ৰিভূৱন দেখুৱাইছে। খোজটো পেলালেই চিৰিংকৈ মাৰে। আমন-জিমনকৈ বহি থাকিল তাই।\nঅলপ পাছতে এখন গাড়ী সিহঁতৰ ফালে আগুৱাই আহিল। সাহায্যৰ দল। সকলো মানুহ গাড়ীখনৰ ফালে ঢপলিয়াই গ’ল। খাদ্য লাগে, খাদ্য। এটা ভৰিত গাৰ সমস্ত ভৰ দি দুপিয়াই দুপিয়াই লক্ষীও গাড়ীখনৰ ফালে আগুৱাই গ’ল। কেইজনমান ডেকাই কাৰ্টুন খুলি বিভিন্ন খোৱা বস্তু মানুহৰ মাজত বিলাই দিলে। মানুহৰ হেতা-ওপৰা লাগিল। কিছুমানে একেটা বস্তুকে দুই তিনিবাৰ ল’লে। কিছুমানে এবাৰো নাপালে। মানুহবোৰৰ মাজত লক্ষী থিয় হ’লগৈ। ল’ৰাকেইজনে বিস্কুটৰ পেকেট, চিৰা, গুৰ আদি বিলাই আছে। ওচৰ চাপি কিবা এটা হাত পাতি ল’ব খোজোতেই কোনোবাই প্ৰচণ্ড জোৰেৰে তাইক ঠেলা মাৰি দিলে। কৰ্ফাল খাই তাই দূৰত হামখুৰি খাই পৰিল। ভৰিৰ ঘাঁডোখৰৰ পৰা তেজ ওলাবলৈ ধৰিলে। তাইৰ মূৰটো আচন্দ্ৰাই কৰিবলৈ ধৰিলে। চকুৰে ধোঁৱা-কোৱা দেখিলে। পেটৰ ভোক আৰু ভৰিৰ বিষত তাই জুৰুলা হৈ পৰিল। তেজ ওলোৱা ভৰিখন হাতেৰে চেপি ধৰি তাই কান্দিবলৈ ধৰিলে। কোনেও তাইলৈ চোৱা নাই। সকলোৰে নিজৰ নিজৰ পেটলৈ চিন্তা।\nএসময়ত এজন যুৱক গাড়ীৰ পৰা নামি তাইৰ ফালে আগুৱাই আহিল। তেওঁৰ হাতত এটা পানীৰ বটল আৰু কিছু ঔষধ। ল’ৰাজনে তাইৰ তেজ ওলোৱা ভৰিখন ধুৱাই, মলম লগাই বান্ধি দিলে। অলপ পাছতে তিনিপেকেট বিস্কুট আৰু এটোপোলা চিৰা লৈ আহি যুৱকজনে তাইৰ হাতত গুজি দি মিচিকিয়াই হাঁহিলে।\nলক্ষীয়ে ভগৱানক দেখা নাই। দেখা নাই তাইৰ দেউতাককো। এইমাত্ৰ যিজন পুৰুষক তাই দেখিলে তেওঁ ভগৱানেই হয়। তাইৰ নিঃকিন জীৱনত জোনাক ছটিয়াবলৈ যেন আকাশৰ পৰা নামি আহিল জোনবাই! মুখত হাঁহিটো লৈয়ে ল’ৰাজন গাড়ীত বহিলগৈ। গাড়ীখন উভতি গ’ল। মানুহবোৰে একান্তমনে খাদ্য খোৱাত লাগিল। লক্ষীয়ে ভেবা লাগি গাড়ীখনলৈ চাই ৰ’ল। গাড়ীখনে দি গ’ল তাইক জীয়াই থকাৰ এমুঠি মন্ত্ৰ। এমুঠি খাদ্যবস্তুতকৈও শৰীৰৰ বাবে, মনৰ বাবে বেছি প্ৰয়োজনীয় জীৱনদায়িনী সহৃদয়তা।\nগাড়ীখনলৈ চাই তাই মনে মনে সেৱা জনালে। গাড়ীখনে পেটত সুমুৱাই লৈ গৈছিল লক্ষীৰ ভগৱানক।।।।।।\n← বিধান – ধ্ৰুৱজ্যোতি শৰ্মা\nপ্ৰাকৃতিক দুৰ্যোগৰ সময়ত লবলগীয়া স্বাস্থ্য সতৰ্কতা আৰু অন্যান্য চিন্তা – ডা° ভূপেন শইকীয়া →\nসম্পাদকক অশেষ ধন্যবাদ জ্ঞাপন কৰিলোঁ ।


বাজিকৰ আৰু আন আন গল্প/অন্তৰ আবৰণ - ৱিকিউৎস\nবাজিকৰ আৰু আন আন গল্প/অন্তৰ আবৰণ\n32631বাজিকৰ আৰু আন আন গল্পশৰৎচন্দ্ৰ গোস্বামী\nআকাশে দি হৰ পাৰ্বতী যায়। তলত দেখে এখন হাবিৰ মাজে মাজে মানুহ-মুনিহ-তিৰোতা লৰা-বুৰা বেলেগে বেলেগে একোটা একোটা হৈ আমন লিমন কৰি বহি আছে। মানুহৰ বসতিৰ ফালে চকু দিয়াত পাৰ্বতীএ দেখিলে, তাত মানুহ পাতলিল; মাজে মাজে হে ঘৰ-বাৰী কৰি একো পৰিয়াল থাকা দেখা গল।\nপাৰ্বতীএ হৰত সুধিলে “প্ৰভু আজি নো ই কি দেখোঁ! মানুহ দেখোন ঘৰ-বাৰী এৰি বনৰ মাজ সোমালহি! আৰু হাবিতো দেখোন সিহঁত লগ বান্ধি নাথাকি এটা এটা হৈ হে থাকিছে।”\nহৰে উত্তৰ দিলে “পৰ্বত জীয়াৰী, মানুহৰ অতৰ্ক মায়াৰ কথা কি কম তোমাক! তাহাঁতৰ আজি কিবা নতুন দুখ [ ৬ ] উপস্থিত। সিহঁতৰ এইবোৰ আমনি শুনি থাকিব নোৱাৰি। আহাহঁক, কৈলাসলৈ যাওঁ; মোৰ আবেলিৰ ভাঙ চিলিম দেৰি হবগৈ, নহলে।”\nদেৱতা হলেও পাৰ্বতী মাইকী মানুহ হে। তেওঁৰ কৌতুহল কমক ছাৰি বাঢ়িল হে। তেওঁ কলে, “প্ৰভু ভাঙ- চিলিমৰ কাৰণে অলপ ক্ষমা দিব লাগে। আজি মই নিজ হাতে গাখীৰ চেনি আৰু বাৰ মছলা মিহলাই সিদ্ধি ঘুটি দিম। দাসীএ মানুহৰ দুখ দেখি সহি থাকিব নোৱাৰে। অনুগ্ৰহ কৰি ইয়াত এখন্তক বৃষভটোক ৰাখক।”\nহৰে কি কৰিলে নকলেও হলহেতেন। বনৰ এচুকত গছ এজোপাৰ তলতে নামি তেওঁ বৃষভটোক ধৰি থাকিল। আৰু পাৰ্বতীএ মগনিয়াৰ ভেশ ধৰি মানুহৰ ওচৰ চাপিল।\nতেওঁ গৈ প্ৰথমতে এজন ডেকা লৰা দেখা পালে; দীপ-লিপ তাৰ চেহেৰা, উজ্জ্বল গৌৰ কান্তি। কিন্তু কি দুখত ক্ষীণাই-শুকাই গৈছে। ঘনে ঘনে দীঘল হুমুনিয়াহু, আৰু আকাশৰ ফাললৈ চোৱা উদাস-দৃষ্টি।\nপাৰ্বতীএ তেওঁক সুধিলে,⸺“ভদ্ৰমুখ, মই এজনী নিঃকিন মগনীয়া। তোমাৰ দুখ দেখি মোৰ অন্তৰ পৰিমিত শুকাই [ ৭ ] গৈছে। কোৱাচোন তুমি নো কি দুখত মানুহৰ বসতি এৰি এই দৰে বনে-জংঘলে ফুৰিছা।”\nডেকাই উত্তৰ দিলে, ‘‘আই, তোমাৰ মাইকীৰ গঢ় দেখি তোমাক বিশ্বাস কৰিবৰ মন যোৱা নাই। মুখত এনে মধু কথা, অন্তৰত বা তোমাৰ কি আছে! তেও শুনা। যি হবলগীয়া হৈছেই, এতিয়া কলে বা নকলে একে হানি বা লাভ নাই। মই বন্তিৰ দৰে লাবণ্যময়ী এগৰাকী ছোৱালীক মোৰ সমস্ত প্ৰাণ-কণাৰে ভাল পাইছিলোঁ। কিন্তু কিমান সাধ্য সাধনা কৰিও তেওঁৰ মন নাপালোঁ। মুখৰ আবৰণে তেওঁৰ অন্তৰৰ ভাৱ ঢাকি থৈছে। সেই অন্তৰত মোৰ প্ৰতি মৰমেই আছে, নে সি অপৰিমেয় উপেক্ষাৰে ভৰি পৰিছে, আজি পৰ্যন্ত কব নোৱাৰিলোঁ। এয়ে মোৰ দুখ”।\nপাৰ্বতীএ ডেকাক এৰি হাবিৰ মাজে মাজে আৰু কিছু দূৰ গৈ এজনী গাভৰু ছোৱালী দেখিলে। দেখিলেই বুজি যে তেওঁৰ আকৃতি কুন্দত-কাটা আছিল। এতিয়াও সোণৰ দৰে গাৰ বৰণ, সৰি পৰিব খোজা শেফালিৰ দৰে দেহাৰ সৌন্দৰ্য, আৰু শুক-তাৰাৰ দৰে চকু দুটিৰ ফালে চালে বেথা আৰু মৰমত হৃদয় পমি যায়। তেওঁ তলমূৰকৈ সৰসৰকৈ চকু-লো পেলাই আছে; কলা চুলিতাৰে আউলি-বাউলি হৈ শৰীৰৰ ফুটি ওলাব খোজা ৰূপ আধা ঢাকি ধৰিছে। পাৰ্বতীএ [ ৮ ] সুধিলে, “আই, তোক দেখি মোৰ প্ৰাণ গলি যায়। ক, ক, তোৰ কিহৰ দুখ।\nছোৱালীজনীয়ে কলে, “আই, তোমাৰ মাইকীৰ গঢ় দেখিছোঁ। পুৰুষ জাতিতকৈ তেও তোক বিশ্বাস কৰিব পাৰি। মোৰ নো দুখৰ কথা কি শুনিবা। মই মোৰ সমস্ত হৃদয়ৰ দয়া মৰম প্ৰীতি বেথাৰে এখনি নৈবদ্য সাজি এজনা ডেকাক উপহাৰ দিলোঁ। তেওঁ তাক গ্ৰহণ কৰিলে নে অৱজ্ঞাৰে অতদিন এচুকত পেলাই থৈ দিলে, তাক কোনো ক্ৰমে বুজিব নোৱাৰোঁ। কেতিয়াবা তেওঁ মৰমতে মোৰ সমগ্ৰ আত্মাক অমৃত ৰসত ডুবাই ৰাখে; আৰু কেতিয়াবা পৰ্বত প্ৰমাণ অৱজ্ঞা আৰু অবিশ্বাসৰ ভৰত মোৰ প্ৰাণ ৰস চেপি চেপি উলিয়ায়। আজি পৰিমিত মই তেওঁৰ মনৰ তত্ত্ব নাপালোঁ। এই মোৰ মৰ্ম-ক্ৰটন খেদ।”\nপাৰ্বতীএ ছোৱালীজনীক এৰি গৈ দেখে, অলপ দূৰতে লৰা-ছোৱালী এহাল মহা বিষাদত মগ্ন হৈ বহি আছে। তেওঁ সুধিলে, “বাছাহঁত, তহঁত কোন? ইয়াত নো জংঘলৰ মাজত এইদৰে বহি আছ কিয়? ভয় ডৰ নাই নে তহঁতৰ?”\nসিহঁতে কলে, “আই, ভয় কিহৰ? আই-বোপাইত কৈ বনৰ জন্তুক বেছি ভয় কৰিব নালাগে। আমি দুয়ো ভাই-ভনী। আমাৰ আই-বোপাইৰ উৎপাতত ঘৰত ৰব [ ৯ ] নোৱাৰি হাবিৰ মাজ পাইছোঁহি। সিহঁতে আমাক কেতিয়াবা মাৰে, কেতিয়াবা খুৱায়, কেতিয়াবা মৰম কৰে, কেতিয়াবা গালি পাৰে, কেতিয়াবা লঘোণে থয়। খাব খোজা বাহানি- খন খাব নিদিয়ে, যাব খোজা ঠাইলৈ যাব নিদিয়ে, এই উৎপাত। তেনে আই বোপাইৰ ঘৰতকৈ এই হাবি- জংঘলেই ভাল।”\nপাৰ্বতীএ সিহঁতকো এৰি আৰু অলপ আগ বাঢ়ি গৈ দেখে, বুৰা-বুৰী এহাল ইটোৰ মুখলৈ সিটোই চোৱা-চুই কৰি বহি আছে। কান্দোতে কান্দোতে তেওঁলোকৰ চকু উখহি গৈছে। পাৰ্বতীয়ে সুধিলে, “ভকত-ভকতনী, আপোনা- লোক কোন, কি দুখত বা ইয়াত এইদৰে বহি আছে?”\nপাৰ্বতীৰ কথা শুনি বুৰাই চকু দুটা পোন্দাই তেওঁৰ ফালে চাই ৰল। বুৰীয়ে মাত লগালে, “আই, তই যেয়ে নহৱ, তোৰ মাত এষাৰি তেওঁ আমাৰ বোৱাৰীৰ মাততকৈ মিঠা! ই আমাৰ কপাল আই। বেটা-বৰী সকলো আছে। বন কৰি খুৱাব নোৱাৰোঁ; বোৱাৰীয়ে দেখিব নোৱাৰে; মাতৰ টেঙাত ভাত খাম চাৰি চকু-লোৰে মাটিৰো চাৰি আঙুল তিতে। পো বোৱাৰীৰ ফাল। তাই যি কয়, সেই হয়। আমি জনম দিলোঁ, পতি-পাল কৰিলোঁ, পোহ-পাল দি ডাঙৰ দীঘল কৰিলোঁ, সকলো মিছা হল। কৰবাৰপৰা ধৰি আনা ছোৱালীজনী হল আপোন; আৰু মাক-বাপেক হল [ ১০ ] পৰ! এই দুখতে বনবাস খপিছোঁ, আই, ইয়াতে নাখাই মৰোঁ।”\nইফালে বেলিও পৰি আহিল। হৰৰ খং উঠিব বুলি ভয় কৰি পাৰ্বতী বৃষভটি যত আছে তালৈকে ফিৰি আহিল। হৰে পাৰ্বতীক বৃষভৰ আগৰ ফালে তুলি লৈ কৈলাসলৈ ছুটি মেলিলে।\nবাটত হৰে সুধিলে, “গনেশৰ মাক, নৰলোকত কি দেখিলা!”\nপাৰ্বতীয়ে কলে, “কি দেখিম, প্ৰভু! নৰলোকৰ আচলতে বৰ দুখ। আপুনি ব্ৰহ্মা আৰু বিষ্ণুৰে লগ হৈ কি যে অভেদ্য আবৰণেৰে তাহঁতৰ হৃদয় ঢাকি থলে! কাৰো অন্তৰৰ কথা কোনোৱে বুজি নাপায়। ইটোই সিটোই বিশ্বাস নাই। মৰমক ভাবে উপেক্ষা বুলি, শাসনক লয় নিষ্ঠুৰতা ৰূপে। নৰলোকৰ দুখৰ পাৰ-কুল নাই প্ৰভু! ইয়াৰ এটা উপায় কৰক।”\nহৰে কলে, “কি কৰিব লাগে কোৱাচোন বাৰু। তোমাৰ কথা মই জানো কেতিয়াবা পেলাওঁ।” [ ১১ ] পাৰ্বতীয়ে উত্তৰ দিলে,” বাৰু, দাসীয়ে সময়ত নিবেদন জনাব।”\nকৈলাস পাওঁতে অলপ নিশা হল। দেৰি হোৱা দেখি নন্দীয়ে পদুলি ওলাই বাট চাই আছে। ঘৰৰ দুৱাৰ মুখ পোৱা মাত্ৰকতে চাৰিও ফালৰপৰা সহচৰ সকল আহি বৃষভক তাৰ গোহালিলৈ লৈ গল। আৰু গোঁসাই-গোঁসানীকো জিৰণি লবৰ সুবিধা কৰি দিলে।\nহৰে বাঘৰ ছালত দীঘল দি পৰি কলে, “নন্দী, আজি বৰ ভাগৰ লাগিল। ভাঙ চিলিম বৰ ডবল কৰি দিবিহঁক। আৰু গণপতিৰ মাক, শুনিছা নে; মই হলে পাহৰা নাই। বাৰ মছলাৰে ঘুটা সিদ্ধি নাপালে, আজি আমাৰ আৰু নিশাৰ ভোজন নহয়।”\nহৰৰ কথা শুনি, পাৰ্বতীএ মিচিক কৰি হাঁহি সিদ্ধি ঘোঁটাত লাগিল। আৰু কিছু পৰৰ মূৰত প্ৰকাণ্ড এটা কাঠৰ চৰিয়াতকৈ এক চৰিয়া মহা সুগন্ধময় সিদ্ধি আনি গোঁসাইৰ আগত হাজিৰ কৰিলে। সিদ্ধিৰ পাত্ৰ দেখি আৰু গন্ধ পাই, গোঁসাইৰ তিনিওটি চকু আনন্দত নাচি উঠিল, আৰু চিপ-চিপকৈ সেই সুধা সদৃশ সিদ্ধি পান কৰিবলৈ ধৰিলে।\n[ ১২ ] ছেগ চাই পাৰ্বতীএ কলে, “প্ৰভু, দাসীৰ নিবেদন এতিয়া জনাব খোজোঁ।”\nহৰে বুলিলে, “কি নিবেদন হে, তোমাৰ! ভাঙ খুৱাই বলিয়া কৰি যিহকে খুচি তাকে কৰাই লোৱা। বৰ দুষ্ট।”\nপাৰ্বতীএ লাহেকৈ মাত লগালে, “দাসীৰ প্ৰাৰ্থনা শুনিব খুজিছিল দেখিহে আকৌ কবলৈ সাহ হৈছে।”\n“অঁ, বাৰু বুজিছোঁ, কোৱা। নৰ-লোকৰ কি কৰিব লাগে কোৱা।”\n“প্ৰভু, নৰলোকৰ এই দুখ গুচাই দিব লাগে। তাহাঁতৰ অন্তৰ-আবৰণ খনি তেনেই টানি তুলি দিব লাগে। প্ৰত্যেকে যেন প্ৰত্যেকক দেখা মাত্ৰেই মনৰ সকলো ভাৱ, মন্দাকিনীৰ ধাৰাৰ উপল-খণ্ডৰ দৰে, ফটফটিয়াকৈ জানিব পাৰে। ইয়াকে কৰিব লাগে, প্ৰভু।”\nহৰে কলে, “জানোচা তাকে কৰিলে তুমি আকৌ বেছি দুখকে হে পোৱা।”\n“নাপাওঁ, প্ৰভু, তাকে কৰি দিয়ক।”\nহৰে ঘৰ-সংসাৰ কৰি অত দিনে বুজিছে, পাৰ্বতীৰ লগত তৰ্কৰ বা যুক্তিৰ একো ফল নাই। ইফালে সিদ্ধিৰ ৰাগিত [ ১৩ ] চকু দুটিও ঢুল-ঢুল। হৰে কলে, “তথাস্তু”।\nঅলপ পাছতে, ভয়ঙ্কৰ কোঢ়াল! নৰ-লোকৰপৰা আকাশ ভেদি কৈলাসতো খলক লাগি গল। পাৰ্বতীএ আথেবেথে সুধিলে, “প্ৰভু, ই কি! নৰলোকৰপৰা ই কিহৰ বিষম কোঢ়াল?”\n“যিহৰে নহক, মেনকাৰ কন্যা, মনে মনে থাকা। মোৰ টোপনি ধৰিছে।”\nএই বুলি ঘোৰ্ঘোৰ কৰি নাক ডকাই গোঁসাইৰ দোৰ্ঘোৰ টোপনি আহিল। ইফালে নৰলোকৰ হাহাকাৰৰ খলকনিএ পাৰ্বতীৰ কাণত শেল বিন্ধা দিব ধৰিলে; তেওঁ কি কৰিব কি নকৰিব একো উপায় নাপাই, থাকিল উচ্‌পিচ্ কৰি।\nপাছ দিন ফুটিল পুৱাতে পাৰ্বতী উঠি হৰক ভাং এক চিলিম ভাল কৰি সজাই দি কলে, “প্ৰভু ই কথাই কথা নহয়। নৰ-লোকৰ কি হৈছে চাব লাগিল। তাহাঁতৰ হাহা- কাৰত মোৰ চাৰা ৰাতি টোপনিয়ে আহা নাই [ ১৪ ] অগত্যা মহাদেৱ বৃষভৰ নাকিত ধৰি উঠি বহিল। পাৰ্বতীও বৃষভৰ ওপৰত নিজৰ ঠাই ললে; বৃষভে উৰা মাৰি দিলে। খন্তেকতে তেওঁলোেক নৰলোকৰ ওপৰৰ আকাশ পালেগৈ।\nতাত দেখে যে, আচনক কাণ্ড! মানুহৰ সৰহ ভাগে ঘৰ-দুৱাৰ এৰি হাবি-বন-পাহাৰ-পৰ্বতৰ ফালে লৰ ধৰিছে। মানুহ দেখিলে ভয়তে লৰি বাঘ, ভালুক, সিংহ, হাতী যিহকে পাই তাৰ পেটৰ তলত সুমাই আশ্ৰয় বিচাৰিছে। মানুহে মানুহৰ ভয়ত বিতত হৈ কাল সৰ্পকো সাবটি ধৰিছেগৈ। মুঠে মাজে মাজে দুই চাৰিজনে এই অদ্ভুত বিপদ দেখি মানুহক তাৰপৰা ৰক্ষা কৰিবলৈ চিঞৰি-বাখৰি ফুৰিছে।\nসকলো দেখি শুনি পাৰ্বতী স্তম্ভিত হল। হৰত সুধিলে, “প্ৰভু, আজি আৰু ই কি ভীষণ দৃশ্য দেখিছোঁ। আজি দেখোন মানৱ-সমাজ তেনেই ধবংস হল!”\nহৰে উত্তৰ দিলে, “প্ৰিয়া, দেখিবা আৰু কি! কালি তুমি যি উপায়েৰে তাঁহাতৰ সুখৰ বিধান কৰিব খুজিছিলা, তাৰ ফল এই।”\nপাৰ্বতীয়ে আচৰিত হৈ কলে, “কেনেকই। মানুহে মানুহৰ অন্তৰ বুজিহে এই দৰে মানুহৰ সঙ্গ ত্যাগ কৰি বনৰীয়া জন্তুৰো সঙ্গ বিচাৰিছে নে?”\n[ ১৫ ] হৰে মাত লগালে, “নহলে আৰু কি বুলি ভাবিছা।”\nপাৰ্বতীয়ে সুধিলে, “তেনেহলে এই দুই চাৰি জন, যিবিলাকে মানুহক এই ধ্বংসৰ মুখৰপৰা ৰক্ষা কৰিবলৈ বিতত হৈ ঘূৰি ফুৰিছে, এওঁলোক কোন?”\nহৰে কলে, “এওঁলোক প্ৰকৃত সজ মনৰ মানুহ। এওঁ- লোকৰ হৃদয় পবিত্ৰ আকাশৰ দৰে উদাৰ আৰু নিৰ্মল। প্ৰকৃততে এওঁলোকৰ ভাৱ-ধাৰাই হে মানৱ-সমাজ ৰক্ষা কৰি আছে।”\nপাৰ্বতীয়ে সুধিলে, “ইবিলাক মানুহে তেনেহলে কেনেকই ঘৰ-গৃহস্থি কৰি, সংসাৰ পাতি, সমাজ বান্ধি, ইমান দিনে সুখত বাস কৰি আছিল?”\nহৰে কলে, “পৰ্বত জিয়াৰী, যেতিয়ালৈকে মানুহে মানুহৰ অন্তৰ দেখা নাছিল, তেতিয়ালৈকে বাহিৰৰ কাৰ্যকে অন্তৰৰ ভাৱ বুলি ভাবি মানুহে একেলগে বসবাস কৰি আছিল। যেতিয়ালৈকে মুখৰ কথাই অন্তৰৰ ভাৱ গোপন কৰি ৰাখিব পাৰিছিল, নেদেখা উদ্দেশ্যবোৰ দেখা কামৰ আঁৰত লুকাই আছিল, তেতিয়ালৈকে মানুহে বিশ্বাস-অবিশ্বাস দয়া-নিৰ্দয়তা মৰম-ঘৃণাৰ মাজত এক ৰকমে দিন কটাব পাৰিছিল। তোমাৰ বৰৰ-প্ৰভাৱত মানুহৰ হৃদয়-পট মুকলি হল, মানব-মনৰ স্বাৰ্থ-বিজড়িত হিতৈষণাৰ ভিতৰ ওলাই পৰিল, ক্ৰুৰতা [ ১৬ ] প্ৰণোদিত দয়াৰ অন্তস্থল দেখা গল! তেতিয়া মানুহে দেখিলে অবস্থা বুজি মানুহ বাঘতকৈও ভয়ঙ্কৰ, ভালুকতকৈও নিষ্ঠুৰ আৰু সৰ্পতকৈও ক্ৰুৰ। সেই দেখি আজি মানব-সমাজৰ এই দশা দেখিছা।”\nপাৰ্বতীয়ে আথে-বেথে কলে, “প্ৰভু, মানুহৰ আৰু এই দশা সহি থাকিব নোৱাৰি। কালি মোৰ খাটনিত যি অন্তৰ আবৰণ খনি টানি পেলাই দিছিল, আজি আকৌ সেই খনি ঢাকি দিয়ক, প্ৰভু।”\n“তথাস্তু” বুলি গোঁসায়ে বৃষভক কৈলাস মুৱা কৰি চুটি মেলি দিলে।\nবাটত যাওঁতে পাৰ্বতীক কলে, “প্ৰিয়া, তুমি কৈলাস অধিষ্ঠাত্ৰী হলেও, মাইকী মানুহ হে। এইবোৰ কথাত হাত নিদিয়াই ভাল।”\n"https://as.wikisource.org/w/index.php?title=বাজিকৰ_আৰু_আন_আন_গল্প/অন্তৰ_আবৰণ&oldid=70928"ৰ পৰা অনা হৈছে


Search Result of হিমন্ত বিশ্ব শৰ্মাৰ\nতিনিচুকীয়াত বিধায়ক বলীন চেতিয়া, সুৰেন ফুকনৰ সৈতে মত বিনিময় মৰাণ জনগোষ্ঠীয় সংগঠনৰ\n"নতুন মুখ্যমন্ত্ৰী ডঃ হিমন্ত বিশ্ব শৰ্মাই অসমক নতুন ৰূপত আগুৱাই নিয়াৰ আশা"\nগুৱাহাটী চিকিৎসা মহাবিদ্যালয়ৰ ক'ভিড ব্যৱস্থাপনাৰ বুজ ললে মুখ্যমন্ত্রী হিমন্ত বিশ্ব শৰ্মাই\n৭৫ জন লোক ক'ৰনা ভাইৰাছৰ সংক্ৰমণৰ ফলত মৃত্যু হোৱাত ৰাজ্যবাসী উদ্বিগ্ন হৈ পৰিছে\nকোলাত চাৰিমহীয়া কেচুৱা লৈ মাজুলীত মুখ্যমন্ত্ৰীক সাক্ষাৎ অপহৃত ৰিতুল শইকীয়াৰ পত্নীৰ\nমুখ্যমন্ত্ৰীৰ দায়িত্বভাৰ লৈয়েই দিনজোৰা ভ্ৰমণসূচীৰে মাজুলীলৈ অহা মুখ্যমন্ত্ৰী ড° হিমন্ত বিশ্ব শৰ্মাক আজি তিতাবৰৰ নৱ নিৰ্বাচিত বিধায়ক ভাষ্কৰজ্যোতি বৰুৱা সহ সাক্ষাৎ কৰে অ'এনজিচিৰ অপহৃত বিষয়া ৰিতুল শইকীয়াৰ পত্নীয়ে।\nহিমন্ত বিশ্ব শর্মা ডাইনেমিক নেতা\nজনমভূমি কাকত গোষ্ঠীৰ পৰিচালন অংশীদাৰ সুব্ৰত শৰ্মাৰ বাসগৃহত মুখ্যমন্ত্ৰী হিমন্ত বিশ্ব শৰ্মা\nঅসমৰ মুখ্যমন্ত্ৰী হিমন্ত বিশ্ব শৰ্মাই আজি জনমভূমি কাকত গোষ্ঠীৰ পৰিচালন অংশীদাৰ সুব্ৰত শৰ্মাৰ বাসগৃহত উপস্থিত হৈ আলোচনাত মিলিত হয়\nপ্ৰাক্তন মুখ্যমন্ত্ৰী সৰ্বানন্দ সোণোৱালৰ পৰা আৰ্শীবাদ বিচাৰিলে হিমন্ত বিশ্ব শৰ্মাৰ মন্ত্ৰীসভাই\nনতুন মন্ত্ৰীসভাক অভিনন্দন জনালে প্ৰাক্তন মুখ্যমন্ত্ৰীয়ে।\nক'ভিড-১৯ সাহায্য: বিশ্বৰ আটাইতকৈ কনিষ্ঠ ক্ৰিপ্টোকাৰেন্সী কোটিপতিয়ে আগবঢ়ালে ১.১৪ বিলিয়ন ডলাৰৰ আৰ্থিক অনুদান\nভাৰতৰ ক্ৰিপ্টো ক'ভিড সাহায্য পুঁজি কৰ্তৃপক্ষই ধন্যবাদ জ্ঞাপন কৰে\nহোমেন বৰগোহাঞিৰ মৃত্যুত শোক প্ৰকাশ মুখ্যমন্ত্ৰী ডঃ হিমন্ত বিশ্ব শৰ্মাৰ\nঅসমৰ বাবে এক বৃহৎ ক্ষতি!\nনতুন মন্ত্ৰীসভাৰ চুড়ান্ত দপ্তৰৰ তালিকা:চাওক কোন মন্ত্ৰীয়ে কি দপ্তৰ পালে?\nমুখ্যমন্ত্ৰী ড০ হিমন্ত বিশ্ব শৰ্মাৰ মন্ত্ৰী সভাৰ দপ্তৰৰ তালিকা চুড়ান্ত কৰা হৈছে।\nভগৱানে তেওঁক কুশলে ৰাখক:ৰিণিকী ভূঞা শৰ্মাই ক'লে কেতিয়াও নোকোৱা কিছুমান কথা\nকিন্তু হিমন্তই তেতিয়াৰ পৰাই ৰাজনীতি বুজিছিল।মই আশা কৰো তেওঁ সদায় আগুৱাই যাওঁক আৰু ভগৱানে কুশলে ৰাখক।\nAll Rights Reserved 2021 © The Janambhumi | Total visits : 44567952


Enteroflox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Enteroflox ar byavahar, ppali, parshwakriya, upkaar, kriya-pratikriya aaru satarkatabani\nEnteroflox ৰ মূল্য আৰু পেকৰ চাইজ - Enteroflox Price and Pack Size in Assamese - Enteroflox ar mulya aaru pakor size\nEnteroflox की जानकारी\nEnteroflox ৰ লাভ আৰু ব্যৱহাৰসমূহ- Enteroflox Benefits & Uses in Assamese- Enteroflox ar laabh aaru byavaharsamuh\nEnteroflox ৰ পালি আৰু সেয়া কেনেদৰে ল'ব- Enteroflox Dosage & How to Take in Assamese - Enteroflox ar paali aaru xeya kenedore lobo\nEnteroflox ৰ পাৰ্শ্চক্ৰিয়াসমূহ- Enteroflox Side Effects in Assamese- Enteroflox ar parshwakriyasamuh\nEnteroflox সংক্ৰান্ত সতৰ্কতাবাণীসমূহ- Enteroflox Related Warnings in Assamese- Enteroflox xonkranta xatarkatabanisamuh\nঅইন দৰৱৰ সৈতে Enterofloxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Enteroflox with Other Drugs in Assamese- Oinor xoite Enteroflox ar gurutor kriya-pratikriya\nEnteroflox মতভেদসমূহ- Enteroflox Contraindications in Assamese- Enteroflox nishedhsamuh\nEnteroflox ৰ বিষয়ে সততে সোধা প্ৰশ্নসমূহ- Frequently asked Questions about Enteroflox in Assamese- Enteroflox ar bikhoye satate xodha prashnasamuh\nখাদ্য আৰু মদৰ সৈতে Enteroflox ক্ৰিয়া-প্ৰতিক্ৰিয়া- Enteroflox Interactions with Food and Alcohol in Assamese- khadya aaru modor xoite Enteroflox kriya-pratikriya\nEnteroflox ৰ লাভ আৰু ব্যৱহাৰসমূহ - Enteroflox Benefits & Uses in Assamese - Enteroflox ar laabh aaru byavaharsamuh\nEnteroflox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEnteroflox ৰ পালি আৰু সেয়া কেনেদৰে ল'ব - Enteroflox Dosage & How to Take in Assamese - Enteroflox ar paali aaru xeya kenedore lobo\nEnteroflox-ৰ উপাদানসমূহ - Enteroflox Active Ingredients in Assamese - Enteroflox-ar upadaansamuh\nEnteroflox ৰ পাৰ্শ্চক্ৰিয়াসমূহ - Enteroflox Side Effects in Assamese - Enteroflox ar parshwakriyasamuh\nগৱেষণাৰ ভিত্তিত, Enteroflox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nकब्ज translation missing: as.rare (और पढ़ें - कब्ज के घरेलू उपाय)\nकमर दर्द translation missing: as.rare (और पढ़ें - कमर दर्द के घरेलू उपाय)\nEnteroflox সংক্ৰান্ত সতৰ্কতাবাণীসমূহ - Enteroflox Related Warnings in Assamese - Enteroflox xonkranta xatarkatabanisamuh\nEnteroflox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Enterofloxএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Enteroflox পুনৰাই গ্ৰহণ নকৰিব।\nEnteroflox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEnteroflox গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Enteroflox কি প্ৰভাৱ দেখা গৈছে?\nEnterofloxৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Enteroflox কি প্ৰভাৱ দেখা গৈছে?\nকলিজা ৰ ওপৰত Enterofloxৰ পাৰ্শ্ব-প্ৰতিক্ৰিয়াৰ কোনো গৱেষনা উপলব্ধ নহয়। গতিকে ইয়াৰ প্ৰভাৱৰ কথা জনা নাযায়।\nহৃদযন্ত্ৰৰ ক্ষেত্ৰত Enteroflox ৰ কি প্ৰভাৱ দেখা গৈছে?\nEnterofloxৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Enterofloxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Enteroflox with Other Drugs in Assamese - Oinor xoite Enteroflox ar gurutor kriya-pratikriya\nEnteroflox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEnteroflox মতভেদসমূহ - Enteroflox Contraindications in Assamese - Enteroflox nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Enteroflox লোৱা অনুচিত যাতে -\nEnteroflox ৰ বিষয়ে সততে সোধা প্ৰশ্নসমূহ - Frequently asked Questions about Enteroflox in Assamese - Enteroflox ar bikhoye satate xodha prashnasamuh\nএই Enteroflox-এ অভ্য়াস বা নিচাৰ সৃষ্টি কৰে নেকি?\nনহয়, Enteroflox লোৱাটোৱে কোনো আসক্তিৰ সৃষ্টি নকৰে।\nনহয়, Enteroflox লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Enteroflox লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Enterofloxৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Enteroflox ক্ৰিয়া-প্ৰতিক্ৰিয়া - Enteroflox Interactions with Food and Alcohol in Assamese - khadya aaru modor xoite Enteroflox kriya-pratikriya\nখাদ্য আৰু Enterofloxৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে Enteroflox লোৱাৰ প্ৰভাৱ গুৰুতৰ হ'ব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Enterofloxৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Enterofloxৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nEnteroflox ৰ অনুকল্প - Substitutes for Enteroflox in Assamese\nআপুনি বা আপোনাৰ পৰিয়ালৰ কোনোবাই Enteroflox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Enteroflox ব্যৱহাৰ কৰিছিল নেকি?\nআপুনি কিমান পৰিমাণে Enteroflox সেৱন কৰিছিল?\nআপুনি Enteroflox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Enteroflox সেৱন কৰে?


Toby in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Toby ar byavahar, ppali, parshwakriya, upkaar, kriya-pratikriya aaru satarkatabani\nToby के प्रकार चुनें\nToby 0.3% Eye Drops - ₹0\nToby ৰ মূল্য আৰু পেকৰ চাইজ - Toby Price and Pack Size in Assamese - Toby ar mulya aaru pakor size\nToby 0.3% Eye Drops\nToby की जानकारी\nToby ৰ লাভ আৰু ব্যৱহাৰসমূহ- Toby Benefits & Uses in Assamese- Toby ar laabh aaru byavaharsamuh\nToby ৰ পালি আৰু সেয়া কেনেদৰে ল'ব- Toby Dosage & How to Take in Assamese - Toby ar paali aaru xeya kenedore lobo\nToby ৰ পাৰ্শ্চক্ৰিয়াসমূহ- Toby Side Effects in Assamese- Toby ar parshwakriyasamuh\nToby সংক্ৰান্ত সতৰ্কতাবাণীসমূহ- Toby Related Warnings in Assamese- Toby xonkranta xatarkatabanisamuh\nঅইন দৰৱৰ সৈতে Tobyৰ গুৰুতৰ ক্ৰিয়া-প্ৰতিক্ৰিয়া- Severe Interaction of Toby with Other Drugs in Assamese- Oinor xoite Toby ar gurutor kriya-pratikriya\nToby মতভেদসমূহ- Toby Contraindications in Assamese- Toby nishedhsamuh\nToby ৰ বিষয়ে সততে সোধা প্ৰশ্নসমূহ- Frequently asked Questions about Toby in Assamese- Toby ar bikhoye satate xodha prashnasamuh\nখাদ্য আৰু মদৰ সৈতে Toby ক্ৰিয়া-প্ৰতিক্ৰিয়া- Toby Interactions with Food and Alcohol in Assamese- khadya aaru modor xoite Toby kriya-pratikriya\nToby ৰ লাভ আৰু ব্যৱহাৰসমূহ - Toby Benefits & Uses in Assamese - Toby ar laabh aaru byavaharsamuh\nToby তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nToby ৰ পালি আৰু সেয়া কেনেদৰে ল'ব - Toby Dosage & How to Take in Assamese - Toby ar paali aaru xeya kenedore lobo\nToby-ৰ উপাদানসমূহ - Toby Active Ingredients in Assamese - Toby-ar upadaansamuh\nToby ৰ পাৰ্শ্চক্ৰিয়াসমূহ - Toby Side Effects in Assamese - Toby ar parshwakriyasamuh\nগৱেষণাৰ ভিত্তিত, Toby ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nToby সংক্ৰান্ত সতৰ্কতাবাণীসমূহ - Toby Related Warnings in Assamese - Toby xonkranta xatarkatabanisamuh\nToby-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTobyএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nToby-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nToby এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Toby গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Toby কি প্ৰভাৱ দেখা গৈছে?\nTobyৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Toby কি প্ৰভাৱ দেখা গৈছে?\nTobyৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Toby ৰ কি প্ৰভাৱ দেখা গৈছে?\nTobyৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Tobyৰ গুৰুতৰ ক্ৰিয়া-প্ৰতিক্ৰিয়া - Severe Interaction of Toby with Other Drugs in Assamese - Oinor xoite Toby ar gurutor kriya-pratikriya\nToby তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nToby মতভেদসমূহ - Toby Contraindications in Assamese - Toby nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Toby লোৱা অনুচিত যাতে -\nToby ৰ বিষয়ে সততে সোধা প্ৰশ্নসমূহ - Frequently asked Questions about Toby in Assamese - Toby ar bikhoye satate xodha prashnasamuh\nএই Toby-এ অভ্য়াস বা নিচাৰ সৃষ্টি কৰে নেকি?\nনহয়, Toby লোৱাটোৱে কোনো আসক্তিৰ সৃষ্টি নকৰে।\nToby আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Toby লওক।\nToby য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Toby ক্ৰিয়া-প্ৰতিক্ৰিয়া - Toby Interactions with Food and Alcohol in Assamese - khadya aaru modor xoite Toby kriya-pratikriya\nখাদ্য আৰু Tobyৰ ক্ৰিয়া-প্ৰতিক্ৰিয়া\nখাদ্যৰ সৈতে Toby লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Tobyৰ মাজৰ প্ৰতিক্ৰিয়া\nToby আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nToby ৰ অনুকল্প - Substitutes for Toby in Assamese\nআপুনি বা আপোনাৰ পৰিয়ালৰ কোনোবাই Toby লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Toby ব্যৱহাৰ কৰিছিল নেকি?\nআপুনি কিমান পৰিমাণে Toby সেৱন কৰিছিল?\nআপুনি Toby ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Toby সেৱন কৰে?